TABEL DE CONCORDANȚĂ
	1
	Titlul actului Uniunii Europene, inclusiv cea mai recentă modificare, nr. CELEX:
Regulamentul delegat (UE) 2024/1366 al Comisiei din 11 martie 2024 de completare a Regulamentului (UE) 2019/943 al Parlamentului European și al Consiliului prin stabilirea unui cod de rețea privind normele sectoriale pentru aspectele legate de securitatea cibernetică a fluxurilor transfrontaliere de energie electrică (Text cu relevanță pentru SEE), publicat în Jurnalul Oficial al Uniunii Europene seria L, 2024/1366, din 24 mai 2024, așa cum a fost modificat ultima dată prin Regulamentul delegat (UE) 2025/1759 al Comisiei din 19 iunie 2025 și rectificat, în versiunea în limba română, prin Rectificarea publicată în JO L din 19 mai 2026. CELEX: 32024R1366.
Remarcă: Prin Decizia Consiliului ministerial al Comunității Energetice nr. 2022/03/MC-EnC din 15 decembrie 2022, Regulamentul (UE) 2019/943 a fost inclus în acquis-ul Comunității Energetice. Regulamentul delegat (UE) 2024/1366, care îl completează, nu a fost, la data întocmirii prezentului tabel, preluat în acquis-ul Comunității Energetice, adoptarea sa prin decizie a Consiliului ministerial fiind preconizată, potrivit Programului de lucru al Comunității Energetice pentru anii 2026-2027, în anul 2026. Proiectul pune în aplicare parțial actul Uniunii Europene, cu termene naționale proprii, fără a condiționa aplicarea obligațiilor naționale de adoptarea unei asemenea decizii.

	2
	Titlul proiectului de act normativ național:
Hotărârea Consiliului de administrație al Agenției Naționale pentru Reglementare în Energetică cu privire la aprobarea Codului de rețea privind normele sectoriale pentru aspectele legate de securitatea cibernetică a fluxurilor transfrontaliere de energie electrică (proiect)

	3
	Gradul general de compatibilitate: parțial compatibil.
Proiectul pune în aplicare, în măsura permisă de cadrul juridic și instituțional aplicabil Republicii Moldova, Regulamentul delegat (UE) 2024/1366, cu termene naționale proprii, calculate de la intrarea în vigoare a Hotărârii. Adaptările naționale reflectă particularitățile cadrului instituțional și normativ al Republicii Moldova și sunt indicate și justificate în coloana „Observații”. Nu au fost transpuse prevederile care stabilesc competențe sau atribuții proprii arhitecturii instituționale a Uniunii Europene (ACER, ENISA, ENTSO pentru energie electrică, entitatea OSD UE, Comisia Europeană), calificate drept „Prevedere UE neaplicabilă”, precum și dispozițiile tranzitorii de la art. 48, calibrate pe un calendar al Uniunii Europene expirat, calificate drept „Prevedere UE netranspusă”. Pentru dispozițiile care presupun procese organizate la nivel european sau regional, proiectul utilizează formule de aplicare condiționată („atunci și în măsura în care”), fără a atribui prin act național competențe unor organisme ale Uniunii Europene.

	4
	Autoritatea/persoana responsabilă: Agenția Națională pentru Reglementare în Energetică, Departamentul energie electrică și regenerabilă, Secția reglementări

	5
	Data întocmirii/actualizării: septembrie 2026

	9

	Articolul 1
Prezentul regulament stabilește un cod de rețea care prevede norme sectoriale specifice pentru aspectele legate de securitatea cibernetică a fluxurilor transfrontaliere de energie electrică, inclusiv norme privind cerințele minime comune, planificarea, monitorizarea, raportarea și gestionarea crizelor.
	pct. 1
1. Codul de rețea privind normele sectoriale pentru aspectele legate de securitatea cibernetică a fluxurilor transfrontaliere de energie electrică (în continuare - Codul) stabilește norme sectoriale specifice privind aspectele legate de securitatea cibernetică a fluxurilor transfrontaliere de energie electrică, inclusiv cerințe minime comune, precum și norme privind planificarea, monitorizarea, raportarea și gestionarea crizelor.
	Compatibil
	-

	Articolul 2 alineatul (1) literele (a), (b), (c), (d)
(1) Prezentul regulament se aplică aspectelor legate de securitatea cibernetică a fluxurilor transfrontaliere de energie electrică în cadrul activităților următoarelor entități, dacă acestea sunt identificate ca entități cu impact ridicat sau ca entități cu impact critic în conformitate cu articolul 24:
(a) întreprinderi din domeniul energiei electrice, în sensul definiției de la articolul 2 punctul 57 din Directiva (UE) 2019/944;
(b) operatori ai pieței de energie electrică desemnați („OPEED”), în sensul definiției de la articolul 2 punctul 8 din Regulamentul (UE) 2019/943;
(c) „piețe organizate”, astfel cum sunt definite la articolul 2 punctul 4 din Regulamentul de punere în aplicare (UE) nr. 1348/2014 al Comisiei, care organizează tranzacții cu produse relevante pentru fluxurile transfrontaliere de energie electrică;
(d) furnizorii critici de servicii TIC, astfel cum sunt menționați la articolul 3 punctul 9 din prezentul regulament;
	pct. 2, 2.1-2.4
2. Codul se aplică aspectelor legate de securitatea cibernetică a fluxurilor transfrontaliere de energie electrică în activitatea următoarelor entități, în măsura în care acestea sunt identificate drept entități cu impact ridicat sau entități cu impact critic în conformitate cu prevederile prezentului Cod:
2.1. întreprinderile electroenergetice, în sensul art. 2 pct. 71 din Legea nr. 164/2025 cu privire la energia electrică (în continuare - Legea nr. 164/2025);
2.2. operatorul pieței energiei electrice desemnat (OPEED), în sensul art. 2 pct. 83 din Legea nr. 164/2025;
2.3. piețele organizate, în sensul art. 2 pct. 99 din Legea nr. 164/2025, în măsura în care organizează tranzacții cu produse relevante pentru fluxurile transfrontaliere de energie electrică;
2.4. furnizorii critici de servicii TIC, astfel cum sunt definiți la pct. 8 subpct. 13;
	Compatibil
	Lit. (c) este preluată cu precizarea că piețele organizate intră sub incidența Codului în măsura în care organizează tranzacții cu produse relevante pentru fluxurile transfrontaliere de energie electrică (pct. 2.3). Noțiunile sunt corelate cu Legea nr. 164/2025.

	Articolul 2 alineatul (1) literele (e), (f)
(1) Prezentul regulament se aplică aspectelor legate de securitatea cibernetică a fluxurilor transfrontaliere de energie electrică în cadrul activităților următoarelor entități, dacă acestea sunt identificate ca entități cu impact ridicat sau ca entități cu impact critic în conformitate cu articolul 24:
(e) ENTSO pentru energie electrică, instituită în temeiul articolului 28 din Regulamentul (UE) 2019/943;
(f) entitatea OSD UE, instituită în temeiul articolului 52 din Regulamentul (UE) 2019/943;
	-
	Prevedere UE neaplicabilă
	ENTSO pentru energie electrică și entitatea OSD UE sunt organisme constituite în temeiul Regulamentului (UE) 2019/943 la nivelul Uniunii Europene; un act normativ al ANRE nu le poate institui obligații. Rolul acestora apare în proiect numai ca asistență acordată OST ori ca proces organizat de acestea, la care OST participă.

	Articolul 2 alineatul (1) literele (g), (h), (i), (j), (k)
(1) Prezentul regulament se aplică aspectelor legate de securitatea cibernetică a fluxurilor transfrontaliere de energie electrică în cadrul activităților următoarelor entități, dacă acestea sunt identificate ca entități cu impact ridicat sau ca entități cu impact critic în conformitate cu articolul 24:
(g) părțile responsabile cu echilibrarea, în sensul definiției de la articolul 2 punctul 14 din Regulamentul (UE) 2019/943;
(h) operatorii unui punct de reîncărcare, astfel cum sunt definiți în anexa I la Directiva (UE) 2022/2555;
(i) centrele de coordonare regionale, instituite în temeiul articolului 35 din Regulamentul (UE) 2019/943;
(j) furnizorii de servicii de securitate gestionate, în sensul definiției de la articolul 6 punctul 40 din Directiva (UE) 2022/2555;
(k) orice altă entitate sau terț căruia i-au fost delegate sau atribuite responsabilități în temeiul prezentului regulament.
	pct. 2.5-2.9
2.5. părțile responsabile pentru echilibrare, în sensul art. 2 pct. 91 din Legea nr. 164/2025;
2.6. operatorii punctelor de reîncărcare, în sensul art. 2 pct. 115 din Legea nr. 164/2025;
2.7. centrele de coordonare regionale (RCC), în sensul art. 56 din Legea nr. 164/2025;
2.8. furnizorii de servicii de securitate gestionate (MSSP), în sensul pct. 2.11 din Hotărârea Guvernului nr. 860/2024 cu privire la identificarea furnizorilor de servicii;
2.9. orice altă entitate sau terț căruia i-au fost delegate ori atribuite responsabilități în temeiul prezentului Cod.
	Compatibil
	Centrele de coordonare regională sunt definite prin trimitere la art. 56 din Legea nr. 164/2025; furnizorii de servicii de securitate gestionate - prin trimitere la Hotărârea Guvernului nr. 860/2024.

	Articolul 2 alineatul (2) litera (a)
(2) Următoarele autorități sunt responsabile, în cadrul mandatelor lor actuale, cu îndeplinirea sarcinilor atribuite prin prezentul regulament:
(a) Agenția Uniunii Europene pentru Cooperarea Autorităților de Reglementare din Domeniul Energiei („ACER”), instituită prin Regulamentul (UE) 2019/942 al Parlamentului European și al Consiliului;
	
	Prevedere UE neaplicabilă
	ACER este o agenție a Uniunii Europene; competențele sale nu pot fi instituite prin hotărâre a ANRE. Funcțiile de reglementare corespondente, la nivel național, revin ANRE (art. 7 din Legea nr. 164/2025).

	Articolul 2 alineatul (2) literele (b), (c), (d)
(2) Următoarele autorități sunt responsabile, în cadrul mandatelor lor actuale, cu îndeplinirea sarcinilor atribuite prin prezentul regulament:
(b) autoritățile naționale competente responsabile cu îndeplinirea sarcinilor care le-au fost atribuite în temeiul prezentului regulament și desemnate de statele membre în temeiul articolului 4 sau „autorității competente”;
(c) autoritățile naționale de reglementare (denumite în continuare „ANR”) desemnate de fiecare stat membru în temeiul articolului 57 alineatul (1) din Directiva (UE) 2019/944;
(d) autoritățile competente în domeniul pregătirii pentru riscuri („ANC-PR”), instituite în temeiul articolului 3 din Regulamentul (UE) 2019/941;
	pct. 3, 3.1-3.3
3. În limitele competențelor și mandatelor stabilite de legislație, următoarele autorități și entități sunt responsabile pentru exercitarea atribuțiilor prevăzute de prezentul Cod:
3.1. Agenția Națională pentru Reglementare în Energetică (în continuare - ANRE sau Agenția), în calitate de autoritate competentă în domeniul energetic, potrivit art. 7 din Legea nr. 164/2025;
3.2. Ministerul Energiei, în calitate de organ central de specialitate al administrației publice în domeniul energeticii, potrivit art. 5 din Legea nr. 164/2025;
3.3. Ministerul Energiei, în calitate de autoritate competentă responsabilă de pregătirea la riscuri în sectorul electroenergetic, potrivit Hotărârii Guvernului nr. 820/2024 pentru aprobarea Regulamentului privind situațiile excepționale în sectorul electroenergetic și a Planului de acțiuni pentru situații excepționale în sectorul electroenergetic (în continuare – Hotărârea Guvernului nr. 820/2024);
	Compatibil
	Autoritățile naționale corespondente sunt identificate expres: ANRE, Ministerul Energiei (autoritate competentă pentru pregătirea la riscuri, potrivit Hotărârii Guvernului nr. 820/2024).

	Articolul 2 alineatul (2) literele (e), (f)
(2) Următoarele autorități sunt responsabile, în cadrul mandatelor lor actuale, cu îndeplinirea sarcinilor atribuite prin prezentul regulament:
(e) echipele de intervenție în caz de incidente de securitate informatică („echipele CSIRT”), desemnate sau instituite în temeiul articolului 10 din Directiva (UE) 2022/2555;
(f) autoritățile competente responsabile cu securitatea cibernetică („ANC-SC”), desemnate sau instituite în temeiul articolului 8 din Directiva (UE) 2022/2555;
	pct. 3.4-3.5, 11
3.4. Agenția pentru Securitate Cibernetică (în continuare - ASC), în calitate de echipă de răspuns la incidente de securitate cibernetică (CSIRT), potrivit art. 7 și 9 din Legea nr. 48/2023 privind securitatea cibernetică (în continuare - Legea nr. 48/2023) și pct. 1 din Hotărârea Guvernului nr. 1028/2023 cu privire la constituirea, organizarea și funcționarea Agenției pentru Securitate Cibernetică (în continuare – Hotărârea Guvernului nr. 1028/2023);
3.5. ASC, în calitate de autoritate de gestionare a crizelor cibernetice la nivel național, potrivit Hotărârii Guvernului nr. 1028/2023;
11. ASC, autoritate competentă la nivel național în domeniul securității cibernetice potrivit art. 7 din Legea nr. 48/2023 și Hotărârii Guvernului nr. 1028/2023, exercită, pentru domeniul reglementat de prezentul Cod, funcțiile de:
a) echipă de răspuns la incidente de securitate cibernetică (CSIRT) pentru sectorul electroenergetic;
b) punct național unic de contact, în sensul pct. 8.26;
c) autoritate de gestionare a crizelor cibernetice la nivel național, în sensul pct. 8.7.
	Compatibil
	Funcțiile de CSIRT și de autoritate de gestionare a crizelor cibernetice revin ASC, potrivit art. 7 și 9 din Legea nr. 48/2023 și Hotărârii Guvernului nr. 1028/2023.

	Articolul 2 alineatul (2) litera (g)
(2) Următoarele autorități sunt responsabile, în cadrul mandatelor lor actuale, cu îndeplinirea sarcinilor atribuite prin prezentul regulament:
(g) Agenția Uniunii Europene pentru Securitate Cibernetică, instituită în temeiul Regulamentului (UE) 2019/881;
	-
	Prevedere UE neaplicabilă
	ENISA este o agenție a Uniunii Europene; atribuțiile sale nu pot fi stabilite prin act normativ național. Obligația autorităților naționale de a coopera cu ENISA este reflectată distinct la pct. 100.

	Articolul 2 alineatul (2) litera (h)
(2) Următoarele autorități sunt responsabile, în cadrul mandatelor lor actuale, cu îndeplinirea sarcinilor atribuite prin prezentul regulament:
(h) orice alte autorități sau orice alți terți cărora li s-au delegat sau li s-au atribuit responsabilități în temeiul articolului 4 alineatul (3).
	pct. 3.6
3.6. orice alte autorități sau terți cărora, în condițiile prezentului Cod, le-au fost delegate sau atribuite responsabilități privind elaborarea, consultarea, prezentarea sau implementarea termenilor și condițiilor, metodologiilor ori planurilor prevăzute în secțiunea 4.
	Compatibil
	-

	Articolul 2 alineatul (3)
(3) Prezentul regulament se aplică, de asemenea, tuturor entităților care nu sunt stabilite în Uniune, dar care furnizează servicii unor entități din Uniune, cu condiția ca acestea să fi fost identificate ca entități cu impact ridicat sau ca entități cu impact critic de către autoritățile competente în conformitate cu articolul 24 alineatul (2).
	pct. 4, 44.1
4. Prezentul Cod se aplică, de asemenea, entităților care nu sunt stabilite în Republica Moldova, dar care prestează servicii unor entități stabilite în Republica Moldova, cu condiția ca acestea să fi fost identificate ca entități cu impact ridicat sau entități cu impact critic de către ANRE, în conformitate cu pct. 44.1.
44.1. ANRE identifică, utilizând aceleași ECII și praguri, entitățile cu impact ridicat și cu impact critic care nu sunt stabilite în Republica Moldova, în măsura în care acestea sunt active pe teritoriul acesteia, putând solicita informații acestora pentru determinarea ECII.
	Compatibil
	-

	Articolul 2 alineatul (4), (5)
(4) Prezentul regulament nu aduce atingere responsabilității statelor membre de a proteja securitatea națională și nici competenței acestora de a proteja alte funcții esențiale ale statului, inclusiv asigurarea integrității teritoriale a statului și menținerea ordinii publice.
(5) Prezentul regulament nu aduce atingere responsabilității statelor membre de a proteja securitatea națională în ceea ce privește activitățile de producție a energiei electrice în centralele nucleare, inclusiv activitățile din cadrul lanțului valoric nuclear, în conformitate cu tratatele.
	pct. 5
5. Prezentul Cod nu aduce atingere responsabilității statului privind protejarea securității naționale și competenței acestuia de a proteja alte funcții esențiale ale statului, inclusiv asigurarea integrității teritoriale și menținerea ordinii publice, precum și responsabilității statului privind securitatea națională în domeniul activităților nucleare, în conformitate cu tratatele internaționale aplicabile.
	Compatibil
	-

	Articolul 2 alineatul (6)
(6) Entitățile, autoritățile competente, punctele unice de contact de la nivelul entităților și echipele CSIRT prelucrează datele cu caracter personal în măsura necesară pentru scopurile prezentului regulament și în conformitate cu Regulamentul (UE) 2016/679; în special această prelucrare se bazează pe articolul 6 din respectivul regulament.
	pct. 6
6. Entitățile, ANRE, ASC și punctele unice de contact la nivel de entitate prelucrează datele cu caracter personal în măsura necesară realizării scopurilor prezentului Cod, cu respectarea Legii nr. 195/2024 privind protecția datelor cu caracter personal.
	Compatibil
	Prelucrarea datelor cu caracter personal este corelată cu Legea nr. 195/2024 privind protecția datelor cu caracter personal.

	Articolul 3
Se aplică următoarele definiții: 1. „activ” înseamnă orice informații, software sau hardware din rețea și din sistemele informatice, fie ele corporale sau necorporale, care au valoare pentru o persoană fizică, o organizație sau o administrație publică; 2. „autoritate competentă în domeniul pregătirii pentru riscuri” înseamnă autoritatea competentă desemnată în temeiul articolului 3 din Regulamentul (UE) 2019/941; 3. „echipă de intervenție în caz de incidente de securitate informatică” înseamnă o echipă responsabilă cu gestionarea riscurilor și a incidentelor în conformitate cu articolul 10 din Directiva (UE) 2022/2555; 4. „activ cu impact critic” înseamnă un activ care este necesar pentru desfășurarea unui proces cu impact critic; 5. „entitate cu impact critic” înseamnă o entitate care desfășoară un proces cu impact critic și care este identificată de autoritățile competente în conformitate cu articolul 24; 6. „perimetru cu impact critic” înseamnă un perimetru definit de o entitate menționată la articolul 2 alineatul (1), care conține toate activele cu impact critic, în cadrul căruia accesul la aceste active poate fi controlat și care definește domeniul de aplicare al controalelor avansate de securitate cibernetică; 7. „proces cu impact critic” înseamnă un proces operațional desfășurat de o entitate în cazul căreia indicii de impact în materie de securitate cibernetică în domeniul energiei electrice depășesc pragul de impact critic; 8. „prag de impact critic” înseamnă valorile indicilor de impact în materie de securitate cibernetică în domeniul energiei electrice menționați la articolul 19 alineatul (3) litera (b), peste care un atac cibernetic asupra unui proces operațional va cauza perturbări critice ale fluxurilor transfrontaliere de energie electrică; 9. „furnizor critic de servicii TIC” înseamnă o entitate care furnizează un serviciu TIC sau un proces TIC care este necesar pentru un proces cu impact critic sau pentru un proces cu impact ridicat care afectează aspectele legate de securitatea cibernetică a fluxurilor transfrontaliere de energie electrică și care, dacă este compromis, poate cauza un atac cibernetic al cărui impact ar depăși pragul de impact critic sau pragul de impact ridicat; 10. „flux transfrontalier de energie electrică” înseamnă un flux transfrontalier în sensul definiției de la articolul 2 punctul 3 din Regulamentul (UE) 2019/943; 11. „atac cibernetic” înseamnă un incident în sensul definiției de la articolul 3 punctul 14 din Regulamentul (UE) 2022/2554; 12. „securitate cibernetică” înseamnă securitate cibernetică astfel cum este definită la articolul 2 punctul 1 din Regulamentul (UE) 2019/881; 13. „control de securitate cibernetică” înseamnă acțiunile sau procedurile desfășurate cu scopul de a evita, de a detecta, de a contracara sau de a reduce la minimum riscurile în materie de securitate cibernetică; 14. „incident de securitate cibernetică” înseamnă un incident astfel cum este definit la articolul 6 punctul 6 din Directiva (UE) 2022/2555; 15. „sistem de gestionare a securității cibernetice” înseamnă politicile, procedurile, orientările și resursele și activitățile asociate, gestionate în mod colectiv de o entitate în vederea protejării activelor sale informaționale împotriva amenințărilor cibernetice, care instituie, pun în aplicare, operează, monitorizează, revizuiesc, întrețin și îmbunătățesc în mod sistematic securitatea rețelelor și a sistemelor informatice ale unei organizații; 16. „centru de operațiuni de securitate cibernetică” înseamnă un centru special în care o echipă tehnică formată din unul sau mai mulți experți, sprijinită de sisteme informatice de securitate cibernetică, îndeplinește sarcini legate de securitate [servicii ale centrului de operațiuni de securitate cibernetică („CSOC”)], cum ar fi gestionarea atacurilor cibernetice și a erorilor de configurare a securității, monitorizarea securității, analiza jurnalelor și detectarea atacurilor cibernetice; 17. „amenințare cibernetică” înseamnă o amenințare cibernetică astfel cum este definită la articolul 2 punctul 8 din Regulamentul (UE) 2019/881; 18. „gestionarea vulnerabilităților în materie de securitate cibernetică” înseamnă practica de identificare și de soluționare a vulnerabilităților; 19. „entitate” înseamnă o entitate astfel cum este definită la articolul 6 punctul 38 din Directiva (UE) 2022/2555; 20. „alertă timpurie” înseamnă informațiile necesare pentru a se indica dacă incidentul semnificativ este suspectat de a fi cauzat de acte ilegale sau răuvoitoare sau ar putea avea un impact transfrontalier; 21. „indice de impact în materie de securitate cibernetică în domeniul energiei electrice” („ECII”) înseamnă un indice sau o grilă de clasificare care ierarhizează posibilele consecințe ale atacurilor cibernetice asupra proceselor operaționale implicate în fluxurile transfrontaliere de energie electrică; 22. „sistem european de certificare a securității cibernetice” înseamnă un sistem în sensul definiției de la articolul 2 punctul 9 din Regulamentul (UE) 2019/881; 23. „entitate cu impact ridicat” înseamnă o entitate care desfășoară un proces cu impact ridicat și care este identificată de autoritățile competente în conformitate cu articolul 24; 24. „proces cu impact ridicat” înseamnă un proces operațional desfășurat de o entitate pentru care indicii de impact în materie de securitate cibernetică în domeniul energiei electrice se situează peste pragul de impact ridicat; 25. „activ cu impact ridicat” înseamnă un activ care este necesar pentru desfășurarea unui proces cu impact ridicat; 26. „prag de impact ridicat” înseamnă valorile indicilor de impact în materie de securitate cibernetică în domeniul energiei electrice menționați la articolul 19 alineatul (3) litera (b), peste care un atac cibernetic reușit asupra unui proces operațional va cauza perturbări ridicate ale fluxurilor transfrontaliere de energie electrică; 27. „perimetru cu impact ridicat” înseamnă un perimetru definit de o entitate menționată la articolul 2 alineatul (1), care conține toate activele cu impact ridicat, în cadrul căruia accesul la aceste active poate fi controlat și care definește domeniul de aplicare al controalelor avansate de securitate cibernetică; 28. „produs TIC” înseamnă un produs TIC astfel cum este definit la articolul 2 punctul 12 din Regulamentul (UE) 2019/881; 29. „serviciu TIC” înseamnă un serviciu TIC astfel cum este definit la articolul 2 punctul 13 din Regulamentul (UE) 2019/881; 30. „proces TIC” înseamnă un proces TIC astfel cum este definit la articolul 2 punctul 14 din Regulamentul (UE) 2019/881; 31. „sistem moștenit” înseamnă un sistem TIC moștenit astfel cum este definit la articolul 3 punctul 3 din Regulamentul (UE) 2022/2554; 32. „punct unic de contact național” înseamnă punctul unic de contact desemnat sau instituit de fiecare stat membru în temeiul articolului 8 alineatul (3) din Directiva (UE) 2022/2555; 33. „autorități de gestionare a crizelor cibernetice NIS” înseamnă autoritățile desemnate sau instituite în temeiul articolului 9 alineatul (1) din Directiva (UE) 2022/2555; 34. „inițiator” înseamnă o entitate care inițiază un eveniment de schimb de informații, de partajare de informații sau de stocare a informațiilor; 35. „specificații privind achizițiile publice” înseamnă specificațiile pe care entitățile le definesc pentru achiziționarea de produse TIC, de procese TIC sau de servicii TIC noi sau actualizate; 36. „reprezentant” înseamnă o persoană fizică sau juridică stabilită în Uniune care este desemnată în mod explicit să acționeze în numele unei entități cu impact ridicat sau al unei entități cu impact critic care nu este stabilită în Uniune, dar care furnizează servicii unor entități din Uniune, persoană care poate fi contactată de o autoritate competentă sau de o echipă CSIRT în locul entității cu impact ridicat sau al entității cu impact critic înseși, în legătură cu obligațiile care îi revin entității respective în temeiul prezentului regulament; 37. „risc” înseamnă risc în sensul definiției de la articolul 6 punctul 9 din Directiva (UE) 2022/2555; 38. „matrice de evaluare a impactului riscurilor” înseamnă o matrice utilizată în timpul evaluării riscurilor pentru a determina nivelul de impact al riscului rezultat pentru fiecare risc evaluat; 39. „criză simultană de energie electrică” înseamnă o criză de energie electrică în sensul definiției de la articolul 2 punctul 10 din Regulamentul (UE) 2019/941; 40. „punct unic de contact la nivel de entitate” înseamnă un punct unic de contact la nivel de entitate, astfel cum este desemnat în temeiul articolului 38 alineatul (1) litera (c); 41. „parte interesată” înseamnă orice parte care are un interes în succesul și funcționarea continuă a unei organizații sau a unui proces, cum ar fi angajați, directori, acționari, autorități de reglementare, asociații, furnizori și clienți; 42. „standard” înseamnă un standard în sensul definiției de la articolul 2 punctul 1 litera (c) din Regulamentul (UE) nr. 1025/2012 al Parlamentului European și al Consiliului; 43. „regiune de exploatare a sistemului” înseamnă o regiune de exploatare a sistemului în sensul definiției din anexa I la Decizia ACER 05-2022 privind definirea regiunilor de exploatare a sistemului, stabilite în conformitate cu articolul 36 din Regulamentul (UE) 2019/943; 44. „operatori de sistem” înseamnă „operator de distribuție” și „operator de transport și de sistem” în sensul definițiilor de la articolul 2 punctele 29 și 35 din Directiva (UE) 2019/944; 45. „proces cu impact critic la nivelul Uniunii” înseamnă orice proces din sectorul energiei electrice care poate implica mai multe entități pentru care posibilul impact al unui atac cibernetic poate fi considerat critic în timpul efectuării evaluării riscurilor în materie de securitate cibernetică la nivelul Uniunii; 46. „proces cu impact ridicat la nivelul Uniunii” înseamnă orice proces din sectorul energiei electrice care poate implica mai multe entități pentru care posibilul impact al unui atac cibernetic poate fi considerat ridicat în timpul efectuării evaluării riscurilor în materie de securitate cibernetică la nivelul Uniunii; 47. „vulnerabilitate necorectată exploatată activ” înseamnă o vulnerabilitate care nu a fost încă divulgată și corectată în mod public și în cazul căreia există dovezi fiabile că executarea unui cod dăunător a fost efectuată de un actor asupra unui sistem fără permisiunea proprietarului sistemului; 48. „vulnerabilitate” înseamnă o vulnerabilitate în sensul definiției de la articolul 6 punctul 15 din Directiva (UE) 2022/2555.
	pct. 7, 8, 8.1-8.36
7. În sensul prezentului Cod, noțiunile „securitate cibernetică”, „amenințare cibernetică”, „incident cibernetic”, „risc” și „vulnerabilitate” au înțelesul prevăzut la art. 2 din Legea nr. 48/2023; noțiunile „flux transfrontalier de energie electrică” și „operatori de sistem” au înțelesul prevăzut la art. 2 pct. 51 și, respectiv, pct. 87 din Legea nr. 164/2025.
8. În sensul prezentului Cod, următoarele noțiuni principale semnifică:
8.1. activ - orice informație, orice produs software sau hardware din cadrul rețelelor și sistemelor informatice, corporal sau necorporal, care are valoare pentru o persoană fizică, o organizație sau o autoritate publică;
8.2. activ cu impact critic - activ necesar pentru desfășurarea unui proces cu impact critic;
8.3. activ cu impact ridicat - activ necesar pentru desfășurarea unui proces cu impact ridicat;
8.4. alertă timpurie - informații necesare pentru a indica dacă un incident cibernetic este suspectat a fi cauzat de acte ilegale sau răuvoitoare ori dacă acesta poate avea un impact transfrontalier;
8.5. atac cibernetic - incident cibernetic produs cu rea-credință prin tentativa unui actor amenințător de a distruge, expune, modifica, dezactiva, sustrage, obține ori utiliza fără drept un activ;
8.6. autoritate competentă în domeniul pregătirii pentru riscuri - Ministerul Energiei, potrivit Hotărârii Guvernului nr. 820/2024, responsabil de evaluarea riscurilor de securitate a aprovizionării cu energie electrică, elaborarea și actualizarea planurilor de acțiuni pentru situații excepționale în sectorul electroenergetic, precum și gestionarea crizelor de energie electrică, în cooperare cu Comisia pentru Situații Excepționale;
8.7. autoritate de gestionare a crizelor cibernetice - ASC, potrivit Hotărârii Guvernului nr. 1028/2023 și art. 9 din Legea nr. 48/2023;
8.8. echipă de răspuns la incidente de securitate cibernetică (CSIRT) - ASC, potrivit art. 7 din Legea nr. 48/2023 și Hotărârii Guvernului nr. 1028/2023;
8.9. entitate - orice persoană fizică sau juridică, publică ori privată, creată și recunoscută ca atare potrivit legislației naționale a locului său de stabilire, care poate, acționând în nume propriu, să exercite drepturi și să fie supusă unor obligații;
8.10. entitate cu impact critic - entitate care desfășoară un proces cu impact critic și care este identificată de ANRE în conformitate cu pct. 44;
8.11. entitate cu impact ridicat - entitate care desfășoară un proces cu impact ridicat și care este identificată de ANRE ca entitate cu impact ridicat în conformitate cu pct. 44;
8.12. centru de operațiuni de securitate cibernetică (CSOC) - centru dedicat în cadrul căruia o echipă tehnică formată din unul sau mai mulți experți, susținută de sisteme informatice de securitate cibernetică, îndeplinește sarcini legate de securitate, precum gestionarea atacurilor cibernetice și a erorilor de configurare a securității, monitorizarea securității, analiza jurnalelor de evenimente și detectarea atacurilor cibernetice;
8.13. furnizor critic de servicii TIC - entitate care furnizează un serviciu TIC sau un proces TIC necesar pentru un proces cu impact critic ori cu impact ridicat care afectează securitatea cibernetică a fluxurilor transfrontaliere de energie electrică și care, dacă este compromis, poate cauza un atac cibernetic al cărui impact depășește pragul de impact critic sau pragul de impact ridicat;
8.14. gestionarea vulnerabilităților de securitate cibernetică - practica de identificare și remediere a vulnerabilităților;
8.15. indice de impact în materie de securitate cibernetică în domeniul energiei electrice (ECII) - indice sau grilă de clasificare care ierarhizează consecințele potențiale ale atacurilor cibernetice asupra proceselor operaționale implicate în fluxurile transfrontaliere de energie electrică;
8.16. inițiator - entitatea care inițiază un eveniment de schimb de informații, de partajare de informații sau de stocare a informațiilor;
8.17. matrice de impact al riscurilor - matrice utilizată în procesul de evaluare a riscurilor pentru determinarea nivelului de impact al riscului rezultat pentru fiecare risc evaluat;
8.18. criză simultană de energie electrică - criză de energie electrică care afectează simultan mai multe părți contractante ale Comunității Energetice și/sau state membre ale Uniunii Europene;
8.19. perimetru cu impact critic - perimetru definit de o entitate, care cuprinde toate activele cu impact critic ale acesteia și în interiorul căruia accesul la aceste active poate fi controlat, delimitând domeniul de aplicare al controalelor avansate de securitate cibernetică;
8.20. perimetru cu impact ridicat - perimetru definit de o entitate, care cuprinde toate activele cu impact ridicat ale acesteia și în interiorul căruia accesul la aceste active poate fi controlat, delimitând domeniul de aplicare al controalelor minime de securitate cibernetică;
8.21. prag de impact critic - valorile indicilor ECII stabilite potrivit pct. 43.2 lit. f), peste care un atac cibernetic asupra unui proces operațional determină perturbări critice ale fluxurilor transfrontaliere de energie electrică;
8.22. prag de impact ridicat - valorile indicilor ECII stabilite potrivit pct. 43.2 lit. f), peste care un atac cibernetic reușit asupra unui proces operațional va cauza o perturbare ridicată a fluxurilor transfrontaliere de energie electrică;
8.23. proces cu impact critic - proces operațional desfășurat de o entitate, pentru care indicii ECII depășesc pragul de impact critic;
8.24. proces cu impact ridicat - proces operațional desfășurat de o entitate, pentru care indicii ECII depășesc pragul de impact ridicat;
8.25. produs TIC, serviciu TIC, proces TIC - au înțelesul prevăzut la art. 2 din Legea nr. 48/2023, aplicat prin analogie produselor, serviciilor și proceselor tehnologiei informației și comunicațiilor din sectorul electroenergetic, inclusiv dispozitivelor tehnice și programelor informatice care permit interacțiunea directă cu rețeaua electrică;
8.26. punct național unic de contact - ASC, potrivit art. 7 alin. (2) din Legea nr. 48/2023;
8.27. punct unic de contact la nivel de entitate - persoana sau structura desemnată de o entitate cu impact ridicat sau cu impact critic, în condițiile pct. 84.3, în scopul schimbului de informații privind securitatea cibernetică;
8.28. parte interesată - orice parte care are un interes în succesul și funcționarea continuă a unei entități sau a unui proces prevăzut de prezentul Cod, precum angajați, conducători, acționari sau fondatori, autorități de reglementare, asociații profesionale, furnizori și clienți;
8.29. regiune de exploatare a sistemului - regiunea de operare a sistemelor electroenergetice, în sensul art. 2 din Legea nr. 164/2025;
8.30. specificații de achiziție - specificațiile pe care entitățile le stabilesc pentru achiziția de produse TIC, procese TIC sau servicii TIC noi ori actualizate;
8.31. sistem de gestionare a securității cibernetice - politicile, procedurile, orientările și resursele, precum și activitățile asociate acestora, gestionate colectiv de o entitate în scopul protejării activelor sale informaționale împotriva amenințărilor cibernetice, prin stabilirea, implementarea, operarea, monitorizarea, revizuirea, întreținerea și îmbunătățirea sistematică a securității rețelelor și sistemelor informatice ale organizației;
8.32. sistem european de certificare a securității cibernetice - ansamblul cuprinzător de norme, cerințe tehnice, standarde și proceduri, stabilit la nivelul Uniunii Europene, care se aplică certificării sau evaluării conformității anumitor produse TIC, servicii TIC sau procese TIC;
8.33. sistem informatic legacy (sistem TIC moștenit) - sistem TIC care a ajuns la finalul ciclului său de viață, care nu permite actualizări sau remedieri din motive tehnologice ori comerciale sau care nu mai este susținut de furnizorul său ori de un furnizor terț de servicii TIC, dar care este încă utilizat și susține funcțiile entității;
8.34. standard - specificație tehnică adoptată de un organism de standardizare recunoscut, pentru aplicare repetată sau continuă, a cărei respectare nu este obligatorie;
8.35. vulnerabilitate necorectată exploatată activ - o vulnerabilitate care nu a fost încă adusă la cunoștința publicului și remediată și cu privire la care există dovezi credibile că a fost executat cod rău intenționat de către un actor asupra unui sistem fără permisiunea proprietarului acestuia;
8.36. reprezentant - persoană fizică sau juridică stabilită în Republica Moldova, desemnată în mod expres să acționeze în numele unei entități cu impact ridicat sau cu impact critic care nu este stabilită în Republica Moldova, dar care prestează servicii unor entități din Republica Moldova, și care poate fi contactată de ANRE ori de ASC în locul entității respective.
	Compatibil
	Noțiunile deja definite în legislația națională sunt preluate prin trimitere la art. 2 din Legea nr. 48/2023 și art. 2 din Legea nr. 164/2025 (pct. 7); celelalte noțiuni sunt definite la pct. 8.1-8.36. Noțiunile care vizează exclusiv organisme ale Uniunii Europene nu sunt definite, fiind utilizate în proiect numai în formulele de aplicare condiționată.

	Articolul 4 alineatul (1)
(1) Cât mai curând posibil și, în orice caz, până la 13 decembrie 2024, fiecare stat membru desemnează o autoritate națională guvernamentală sau de reglementare responsabilă cu îndeplinirea sarcinilor care îi sunt atribuite prin prezentul regulament („autoritate competentă”). Până când autorității competente i se încredințează îndeplinirea sarcinilor prevăzute în prezentul regulament, autoritatea de reglementare desemnată de fiecare stat membru în temeiul articolului 57 alineatul (1) din Directiva (UE) 2019/944 îndeplinește sarcinile autorității competente în conformitate cu prezentul regulament.
	pct. 9
9. ANRE este autoritatea competentă la nivel național pentru îndeplinirea atribuțiilor stabilite prin prezentul Cod, în calitatea sa de autoritate de reglementare desemnată potrivit art. 7 din Legea nr. 164/2025.
	Compatibil
	Termenul de desemnare prevăzut de actul UE (13 decembrie 2024) este expirat; desemnarea ANRE ca autoritate competentă se realizează direct prin Cod, în temeiul art. 7 din Legea nr. 164/2025.

	Articolul 4 alineatul (2)
(2) Statele membre notifică fără întârziere Comisia, ACER, ENISA, Grupul de cooperare NIS, instituit în temeiul articolului 14 din Directiva (UE) 2022/2555, și Grupul de coordonare în domeniul energiei electrice, instituit în temeiul articolului 1 din Decizia Comisiei din 15 noiembrie 2012, și le comunică numele și datele de contact ale autorității competente pe care au desemnat-o în temeiul alineatului (1) din prezentul articol, precum și orice modificări ulterioare ale acestora.
	pct. 10
10. ANRE poate delega, prin hotărâre proprie, sau prin dispoziții exprese ale prezentului Cod, exercitarea unor atribuții stabilite prin prezentul Cod către alte autorități naționale, cu excepția atribuțiilor de coordonare și cooperare instituțională prevăzute la pct. 13 și 14. ANRE monitorizează modul de aplicare a prezentului Cod de către autoritățile cărora le-a delegat atribuții și comunică Secretariatului Comunității Energetice, Comitetului de Reglementare al Comunității Energetice, Grupului de coordonare pentru securitatea aprovizionării și Grupului de coordonare al Comunității Energetice pentru securitate cibernetică și infrastructuri critice denumirea, datele de contact și atribuțiile delegate, precum și orice modificare ulterioară a acestora.
	Parțial compatibil
	Adaptare instituțională națională. Notificarea către Comisie, ACER, ENISA și Grupul de cooperare NIS, organisme ale Uniunii Europene, este înlocuită cu notificarea Secretariatului Comunității Energetice, a Comitetului de Reglementare al Comunității Energetice și a ENTSO-E, în termen de 30 de zile de la intrarea în vigoare a Hotărârii (pct. 10). Adaptarea reflectă calitatea Republicii Moldova de parte contractantă a Comunității Energetice.

	Articolul 4 alineatul (3)
(3) Statele membre pot permite autorității lor competente să delege altor autorități naționale sarcinile care îi sunt atribuite prin prezentul regulament, cu excepția sarcinilor enumerate la articolul 5. Fiecare autoritate competentă monitorizează aplicarea prezentului regulament de către autoritățile cărora le-a delegat sarcini. Autoritatea competentă comunică Comisiei, ACER, Grupului de coordonare în domeniul energiei electrice, ENISA și Grupului de cooperare NIS numele, datele de contact și sarcinile atribuite autorităților cărora li s-au delegat sarcini, precum și orice modificări ulterioare ale acestor elemente.
	pct. 10, 39

10. ANRE poate delega, prin hotărâre proprie, sau prin dispoziții exprese ale prezentului Cod, exercitarea unor atribuții stabilite prin prezentul Cod către alte autorități naționale, cu excepția atribuțiilor de coordonare și cooperare instituțională prevăzute la pct. 13 și 14. ANRE monitorizează modul de aplicare a prezentului Cod de către autoritățile cărora le-a delegat atribuții și comunică Secretariatului Comunității Energetice, Comitetului de Reglementare al Comunității Energetice, Grupului de coordonare pentru securitatea aprovizionării și Grupului de coordonare al Comunității Energetice pentru securitate cibernetică și infrastructuri critice denumirea, datele de contact și atribuțiile delegate, precum și orice modificare ulterioară a acestora.
39. Prin prezentul Cod, ANRE deleagă Agenției pentru Securitate Cibernetică exercitarea atribuției de evaluare a riscurilor de securitate cibernetică la nivel național, prevăzută la pct. 43, în condițiile pct. 10, și monitorizează modul de exercitare a acesteia.
	Compatibil
	Delegarea este prevăzută la pct. 10; singura delegare instituită direct prin Cod este cea către ASC a evaluării naționale a riscurilor (pct. 39), cu monitorizare de către ANRE.

	Articolul 5
Autoritățile competente coordonează și asigură o cooperare adecvată între autoritățile competente responsabile cu securitatea cibernetică, autoritățile de gestionare a crizelor cibernetice, ANR-uri, autoritățile competente în domeniul pregătirii pentru riscuri și echipele CSIRT, în scopul îndeplinirii obligațiilor relevante prevăzute în prezentul regulament. Autoritățile competente se coordonează, de asemenea, cu orice alte organisme sau autorități, astfel cum sunt stabilite de fiecare stat membru, pentru a asigura proceduri eficiente și pentru a evita duplicarea sarcinilor și a obligațiilor. Autoritățile competente trebuie să fie în măsură să instruiască ANR-urile respective să solicite un aviz în temeiul articolului 8 alineatul (3) din partea ACER.
	pct. 13, 14
13. ANRE și ASC asigură coordonarea și cooperarea corespunzătoare între ele, precum și cu Comisia pentru Situații Excepționale, cu Ministerul Energiei și cu OST, în scopul îndeplinirii obligațiilor relevante prevăzute de prezentul Cod. ANRE și ASC stabilesc, în termen de 6 luni de la intrarea în vigoare a prezentei Hotărâri, printr-un protocol de cooperare, modalitatea de schimb de informații privind atacurile cibernetice, incidentele și amenințările cibernetice raportate potrivit pct. 85-91, procedura de coordonare a activităților de supraveghere, controalelor și inspecțiilor, precum și punctele de contact operaționale ale fiecărei autorități.
14. ANRE și ASC cooperează cu organismele și autoritățile relevante ale Comunității Energetice, atunci și în măsura în care asemenea organisme și autorități exercită atribuții față de Republica Moldova în domeniul reglementat de prezentul Cod, în scopul asigurării unor proceduri eficiente și al evitării dublării sarcinilor și obligațiilor.
	Compatibil
	Cooperarea ANRE-ASC este formalizată printr-un protocol, încheiat în termen de 6 luni (pct. 13).

	Articolul 6 alineatul (1)
(1) OST elaborează, în cooperare cu entitatea OSD UE, propuneri de termeni și condiții sau metodologii în temeiul alineatului (2) ori propuneri de planuri în temeiul alineatului (3).
	pct. 15
15. OST participă, prin intermediul ENTSO-E, la elaborarea termenilor, condițiilor sau metodologiilor (în continuare, împreună cu planurile - TCM) la nivel regional, în măsura în care astfel de procese sunt organizate de ENTSO-E, în temeiul calității de membru al OST, și elaborează și prezintă ANRE, spre aprobare, TCM la nivel național prevăzute de prezenta secțiune. TCM adoptate la nivelul Comunității Energetice și Agenţiei Uniunii Europene pentru Cooperarea Autorităţilor de Reglementare din Domeniul Energiei (ACER), în măsura în care acestea vor exercita o asemenea funcție față de Republica Moldova, se pun în aplicare prin hotărâre a ANRE, potrivit art. 39 alin. (9)-(14) din Legea nr. 164/2025.
	Parțial compatibil
	Adaptare instituțională națională. Elaborarea TCM în cooperare cu entitatea OSD UE, organism al Uniunii Europene, este înlocuită cu consultarea operatorilor sistemelor de distribuție, potrivit art. 39 alin. (2) din Legea nr. 164/2025 (pct. 18). TCM la nivel regional sunt elaborate de OST numai atunci și în măsura în care procesul este organizat de ENTSO-E, al cărei membru este OST.

	Articolul 6 alineatul (2)
(2) Termenii și condițiile sau metodologiile următoare, precum și orice modificări ale acestora, fac obiectul aprobării de către toate autoritățile competente: (a) metodologiile de evaluare a riscurilor în materie de securitate cibernetică, în temeiul articolului 18 alineatul (1); (b) raportul cuprinzător de evaluare a riscurilor în materie de securitate cibernetică a fluxurilor transfrontaliere de energie electrică, în temeiul articolului 23; (c) controalele minime și controalele avansate de securitate cibernetică în temeiul articolului 29, punerea în corespondență a controalelor de securitate cibernetică în domeniul energiei electrice cu standardele în temeiul articolului 34, inclusiv a controalelor minime și a controalelor avansate de securitate cibernetică din cadrul lanțului de aprovizionare, în conformitate cu articolul 33; (d) o recomandare privind achizițiile publice în domeniul securității cibernetice, în temeiul articolului 35; (e) metodologia grilei de clasificare a atacurilor cibernetice, în temeiul articolului 37 alineatul (8).
	pct. 16, 16.1-16.5
16. Sunt supuse aprobării ANRE, ca TCM la nivel național:
16.1. metodologiile de evaluare a riscurilor de securitate cibernetică prevăzute la pct. 35-37;
16.2. raportul de evaluare a riscurilor de securitate cibernetică la nivel național prevăzut la pct. 43;
16.3. controalele minime și avansate de securitate cibernetică prevăzute la pct. 57, corespondența controalelor de securitate cibernetică cu standardele prevăzută la pct. 74, inclusiv controalele minime și avansate de securitate cibernetică în lanțul de aprovizionare prevăzute la pct. 69-70;
16.4. recomandarea privind achizițiile în domeniul securității cibernetice prevăzută la pct. 75;
16.5. metodologia scalei de clasificare a atacurilor cibernetice prevăzută la pct. 83.
	Compatibil
	-

	Articolul 6 alineatul (3)
(3) Propunerile de planuri de atenuare a riscurilor în materie de securitate cibernetică la nivel regional, în temeiul articolului 22 fac obiectul aprobării de către toate autoritățile competente din regiunea în cauză de exploatare a sistemului.
	pct. 17, 41
17. Propunerea de plan regional de atenuare a riscurilor de securitate cibernetică prevăzută la pct. 41 este supusă aprobării tuturor autorităților competente relevante din regiunea de operare a sistemelor electroenergetice vizată, cu respectarea, atunci când sunt implicate mai multe autorități competente din regiunea respectivă, a pragului special de vot prevăzut la pct. 19.1 subpct. b).
41. Atunci și în măsura în care ENTSO-E organizează elaborarea unui plan regional de atenuare a riscurilor de securitate cibernetică pentru regiunea de operare a sistemelor electroenergetice din care face parte OST, acesta participă la procesul respectiv, cu asistența ENTSO-E și în consultare cu centrul de coordonare regional relevant, iar propunerea rezultată este supusă aprobării ANRE, potrivit pct. 17.
	Parțial compatibil
	Adaptare instituțională națională. Aprobarea planului regional de atenuare a riscurilor este prevăzută pentru situația în care procesul regional este organizat de ENTSO-E (pct. 41); ANRE nu poate impune unilateral un asemenea proces.

	Articolul 6 alineatul (4)
(4) Propunerile de termeni și condiții sau metodologii enumerate la alineatul (2) ori propunerile de planuri menționate la alineatul (3) includ un calendar propus pentru implementarea lor și o descriere a impactului lor preconizat asupra obiectivelor prezentului regulament.
	pct. 18
18. Propunerile de TCM includ un calendar propus pentru implementarea acestora și o descriere a impactului preconizat asupra obiectivelor prezentului Cod. Operatorii sistemelor de distribuție sunt consultați de OST la elaborarea TCM, potrivit art. 39 alin. (2) din Legea nr. 164/2025. La elaborarea comună a TCM la nivel regional, atunci când astfel de procese sunt organizate de ENTSO-E, OST participanți cooperează îndeaproape cu ceilalți operatori ai sistemelor de transport.
	Compatibil
	-

	Articolul 6 alineatul (5)
(5) Entitatea OSD UE poate furniza un aviz motivat OST în cauză cu până la trei săptămâni înainte de termenul de prezentare a propunerii de termeni și condiții sau metodologii ori a propunerii de planuri către autoritățile competente. OST responsabili cu prezentarea propunerii de termeni și condiții sau metodologii ori a propunerii de planuri iau în considerare avizul motivat al entității OSD UE înainte de a transmite propunerea respectivă, spre aprobare, autorităților competente. OST furnizează o justificare în cazul în care avizul entității OSD UE nu este luat în considerare.
	pct. 18.1
18.1. Entitatea OSD UE, atunci când există un asemenea proces organizat la nivelul relevant, poate transmite OST un aviz motivat cu privire la propunerile de TCM cu până la trei săptămâni înainte de termenul de prezentare a acestora ANRE. OST ia în considerare avizul motivat înainte de transmiterea propunerii spre aprobare și prezintă o justificare în cazul în care acesta nu este luat în considerare.
	Compatibil
	Avizul entității OSD UE este prevăzut pentru situația în care există un asemenea proces organizat la nivelul relevant.

	Articolul 6 alineatul (6)
(6) Atunci când elaborează împreună termeni, condiții și metodologii, precum și planuri, OST participanți cooperează îndeaproape. OST, cu sprijinul ENTSO pentru energie electrică și în cooperare cu entitatea OSD UE, informează periodic autoritățile competente și ACER cu privire la progresele înregistrate în ceea ce privește elaborarea termenilor și condițiilor sau metodologiilor ori a planurilor.
	pct. 18
18. Propunerile de TCM includ un calendar propus pentru implementarea acestora și o descriere a impactului preconizat asupra obiectivelor prezentului Cod. Operatorii sistemelor de distribuție sunt consultați de OST la elaborarea TCM, potrivit art. 39 alin. (2) din Legea nr. 164/2025. La elaborarea comună a TCM la nivel regional, atunci când astfel de procese sunt organizate de ENTSO-E, OST participanți cooperează îndeaproape cu ceilalți operatori ai sistemelor de transport.
	Compatibil
	-

	Articolul 7 alineatul (1)
(1) În cazul în care nu reușesc să ajungă la un acord, OST care trebuie să decidă cu privire la propunerile de termeni și condiții sau metodologii decid prin vot cu majoritate calificată. În cazul unor astfel de propuneri, majoritatea calificată se calculează după cum urmează: (a) OST reprezentând cel puțin 55 % dintre statele membre și (b) OST reprezentând state membre care cuprind cel puțin 65 % din populația Uniunii.
	pct. 19, 19.1
19. Dacă OST din regiunea de operare a sistemelor electroenergetice nu ajung la un acord asupra unei propuneri de TCM la nivel regional organizate de ENTSO-E, propunerea se adoptă prin vot cu majoritate calificată, potrivit regulilor stabilite de ENTSO-E pentru acest proces, la care OST participă în temeiul calității sale de membru.
19.1. Pentru propunerile prevăzute la pct. 16 (metodologii și celelalte TCM la nivel național elaborate cu participarea mai multor operatori ai sistemelor de transport), majoritatea calificată se consideră întrunită dacă OST reprezintă cel puțin 55% dintre părțile la procesul respectiv și OST reprezintă părți care cuprind cel puțin 65% din populația zonei vizate, cu o minoritate de blocare formată din cel puțin 4 asemenea părți și cu un vot atribuit fiecărei părți; pentru propunerea de plan regional de atenuare a riscurilor prevăzută la pct. 41, atunci când regiunea de operare a sistemelor electroenergetice este compusă din mai mult de cinci asemenea părți, majoritatea calificată se consideră întrunită dacă OST reprezintă cel puțin 72% dintre părțile vizate și OST reprezintă părți care cuprind cel puțin 65% din populația regiunii vizate, cu o minoritate de blocare formată din OST reprezentând peste 35% din populația părților participante, plus cel puțin un OST reprezentând o parte vizată suplimentară.
	Compatibil
	Deficiența semnalată în Declarația de compatibilitate nr. 31/02-126-12023 din 11.09.2026 a fost remediată: pragurile de 55% și 65% sunt preluate expres la pct. 19.1, fără trimitere la actul UE, fiind aplicabile metodologiilor și celorlalte TCM de la pct. 16.

	Articolul 7 alineatul (2)
(2) O minoritate de blocare pentru deciziile privind propunerile de termeni și condiții sau metodologii enumerate la articolul 6 alineatul (2) trebuie să includă OST reprezentând cel puțin patru state membre. În caz contrar, majoritatea calificată este considerată ca fiind întrunită.
	pct. 19.1
19.1. Pentru propunerile prevăzute la pct. 16 (metodologii și celelalte TCM la nivel național elaborate cu participarea mai multor operatori ai sistemelor de transport), majoritatea calificată se consideră întrunită dacă OST reprezintă cel puțin 55% dintre părțile la procesul respectiv și OST reprezintă părți care cuprind cel puțin 65% din populația zonei vizate, cu o minoritate de blocare formată din cel puțin 4 asemenea părți și cu un vot atribuit fiecărei părți; pentru propunerea de plan regional de atenuare a riscurilor prevăzută la pct. 41, atunci când regiunea de operare a sistemelor electroenergetice este compusă din mai mult de cinci asemenea părți, majoritatea calificată se consideră întrunită dacă OST reprezintă cel puțin 72% dintre părțile vizate și OST reprezintă părți care cuprind cel puțin 65% din populația regiunii vizate, cu o minoritate de blocare formată din OST reprezentând peste 35% din populația părților participante, plus cel puțin un OST reprezentând o parte vizată suplimentară.
	Compatibil
	Minoritatea de blocare formată din cel puțin 4 părți este preluată expres.

	Articolul 7 alineatul (3)
(3) În cazul în care OST dintr-o regiune de exploatare a sistemului care trebuie să decidă cu privire la propunerile de planuri enumerate la articolul 6 alineatul (2) nu reușesc să ajungă la un acord și în cazul în care regiunea în cauză de exploatare a sistemului este compusă din mai mult de cinci state membre, OST decid prin vot cu majoritate calificată. Majoritatea calificată pentru propunerile enumerate la articolul 6 alineatul (2) se calculează după cum urmează: (a) OST reprezentând cel puțin 72 % dintre statele membre vizate și (b) OST reprezentând state membre care cuprind cel puțin 65 % din populația regiunii vizate.
	pct. 19.1
19.1. Pentru propunerile prevăzute la pct. 16 (metodologii și celelalte TCM la nivel național elaborate cu participarea mai multor operatori ai sistemelor de transport), majoritatea calificată se consideră întrunită dacă OST reprezintă cel puțin 55% dintre părțile la procesul respectiv și OST reprezintă părți care cuprind cel puțin 65% din populația zonei vizate, cu o minoritate de blocare formată din cel puțin 4 asemenea părți și cu un vot atribuit fiecărei părți; pentru propunerea de plan regional de atenuare a riscurilor prevăzută la pct. 41, atunci când regiunea de operare a sistemelor electroenergetice este compusă din mai mult de cinci asemenea părți, majoritatea calificată se consideră întrunită dacă OST reprezintă cel puțin 72% dintre părțile vizate și OST reprezintă părți care cuprind cel puțin 65% din populația regiunii vizate, cu o minoritate de blocare formată din OST reprezentând peste 35% din populația părților participante, plus cel puțin un OST reprezentând o parte vizată suplimentară.
	Compatibil
	Deficiența semnalată în Declarația de compatibilitate nr. 31/02-126-12023 din 11.09.2026 a fost remediată: pragurile de 72% și 65% pentru planul regional prevăzut la pct. 41 sunt preluate expres, distinct de pragul de 55%/65%, aplicabile atunci când regiunea de operare este compusă din mai mult de cinci părți vizate.

	Articolul 7 alineatul (4)
(4) O minoritate de blocare în cazul deciziilor privind propunerile de planuri include cel puțin un număr minim de OST reprezentând peste 35 % din populația statelor membre participante, plus OST reprezentând cel puțin un stat membru vizat suplimentar. În caz contrar, majoritatea calificată este considerată ca fiind întrunită.
	pct. 19.1
19.1. Pentru propunerile prevăzute la pct. 16 (metodologii și celelalte TCM la nivel național elaborate cu participarea mai multor operatori ai sistemelor de transport), majoritatea calificată se consideră întrunită dacă OST reprezintă cel puțin 55% dintre părțile la procesul respectiv și OST reprezintă părți care cuprind cel puțin 65% din populația zonei vizate, cu o minoritate de blocare formată din cel puțin 4 asemenea părți și cu un vot atribuit fiecărei părți; pentru propunerea de plan regional de atenuare a riscurilor prevăzută la pct. 41, atunci când regiunea de operare a sistemelor electroenergetice este compusă din mai mult de cinci asemenea părți, majoritatea calificată se consideră întrunită dacă OST reprezintă cel puțin 72% dintre părțile vizate și OST reprezintă părți care cuprind cel puțin 65% din populația regiunii vizate, cu o minoritate de blocare formată din OST reprezentând peste 35% din populația părților participante, plus cel puțin un OST reprezentând o parte vizată suplimentară.
	Compatibil
	Minoritatea de blocare pentru planuri (peste 35% din populație plus încă o parte vizată) este preluată expres.

	Articolul 7 alineatul (5)
(5) În cazul deciziilor OST privind propunerile de termeni și condiții sau metodologii în temeiul articolului 6 alineatul (2), se atribuie câte un vot fiecărui stat membru. Dacă pe teritoriul unui stat membru există mai mulți OST, statul membru respectiv distribuie drepturile de vot între OST respectivi.
	pct. 19.2
19.2. OST participă la procesul de vot prevăzut la pct. 19 și 19.1 potrivit regulilor stabilite prin acordurile de cooperare la care Republica Moldova sau OST sunt parte, inclusiv, dacă este cazul, în ceea ce privește distribuirea drepturilor de vot între mai mulți OST din Republica Moldova.
	Compatibil
	-

	Articolul 7 alineatul (6)
(6) În cazul în care nu prezintă autorităților competente relevante o propunere inițială sau modificată de termeni și condiții sau metodologii ori de planuri în termenele stabilite în prezentul regulament, OST, în cooperare cu entitatea OSD UE, furnizează autorităților competente relevante și ACER proiectele relevante de termeni și condiții sau metodologii ori de planuri. Ei explică de ce nu s-a ajuns la încheierea unui acord. Autoritățile competente iau împreună măsurile adecvate pentru adoptarea termenilor și condițiilor sau metodologiilor necesare sau a planurilor necesare. Acest lucru se poate realiza, de exemplu, prin solicitarea de modificări ale proiectelor în temeiul prezentului alineat, prin revizuirea și completarea proiectelor respective sau, în cazul în care nu au fost furnizate proiecte, prin definirea și aprobarea termenilor și condițiilor sau metodologiilor necesare ori a planurilor necesare.
	pct. 23
23. Dacă OST nu prezintă o propunere inițială sau modificată în termenele stabilite la pct. 20 sau 22, ANRE poate, prin hotărâre proprie, să stabilească termenul definitiv de prezentare a propunerii, să solicite modificări, să revizuiască și să completeze proiectele existente sau, dacă este necesar pentru respectarea termenelor prevăzute de Cod, să definească și să aprobe direct TCM respectiv, informând OST cu privire la aceasta.
	Parțial compatibil
	Adaptare instituțională națională. Pct. 23 adaptează mecanismul UE la competențele ANRE: dacă OST nu prezintă propunerea în termen, ANRE poate stabili termenul definitiv, poate solicita modificări, revizui și completa proiectele existente sau, dacă este necesar, poate defini și aproba direct TCM (tezele a III-a și a IV-a din art. 7 alin. (6)). Nu se atribuie competențe Secretariatului Comunității Energetice, care nu rezultă din cadrul juridic aplicabil.

	Articolul 8 alineatul (1)
(1) OST transmit autorităților competente relevante, spre aprobare, propunerile de termeni și condiții sau metodologii ori de planuri în termenele corespunzătoare prevăzute la articolele 18, 23, 29, 33, 34, 35 și 37. Autoritățile competente pot prelungi împreună aceste termene în circumstanțe excepționale, în special în cazurile în care un termen nu poate fi respectat din cauza unor circumstanțe externe sferei OST sau a entității OSD UE.
	pct. 20
20. OST prezintă ANRE, spre aprobare, propunerile de TCM prevăzute la pct. 16, în termenele stabilite la pct. 35, 57, 69, 74 și 83. ANRE poate prelungi aceste termene, în situații excepționale, în special atunci când termenul nu poate fi respectat din cauze exterioare sferei de control a OST.
	Compatibil
	-

	Articolul 8 alineatul (2)
(2) Propunerile de termeni și condiții sau metodologii ori de planuri în temeiul alineatului (1) se transmit spre informare către ACER, în același timp în care sunt transmise autorităților competente.
	-
	Prevedere UE neaplicabilă
	Transmiterea spre informare a propunerilor către ACER vizează o agenție a Uniunii Europene, fără corespondent instituțional în Republica Moldova. Examinarea și aprobarea TCM la nivel național sunt reglementate la pct. 20-23.

	Articolul 8 alineatul (3)
(3) La cererea comună a ANR-urilor, ACER emite un aviz cu privire la propunerea de termeni și condiții sau metodologii ori la propunerea de planuri în termen de șase luni de la primirea propunerilor de termeni și condiții sau metodologii ori de planuri și notifică avizul respectiv ANR-urilor și autorităților competente. ANR-urile, ANC-SC și orice alte autorități desemnate drept autorități competente se coordonează înainte ca ANR-urile să solicite un aviz din partea ACER. În avizul respectiv, ACER poate să includă recomandări. ACER consultă ENISA înainte de a emite un aviz cu privire la propunerile enumerate la articolul 6 alineatul (2).
	-
	Prevedere UE neaplicabilă
	Avizul ACER, emis la cererea autorităților naționale de reglementare, ține de arhitectura instituțională a Uniunii Europene și nu poate fi instituit prin hotărâre a ANRE.

	Articolul 8 alineatul (4)
(4) Autoritățile competente se consultă, cooperează îndeaproape și se coordonează pentru a ajunge la un acord cu privire la propunerile de termeni și condiții sau metodologii ori de planuri. Înainte de a aproba termenii și condițiile sau metodologiile ori planurile, autoritățile competente revizuiesc și completează propunerile, dacă este necesar, după consultarea ENTSO pentru energie electrică și a entității OSD UE, pentru a se asigura că propunerile sunt în conformitate cu prezentul regulament și contribuie la un nivel comun ridicat de securitate cibernetică în întreaga Uniune.
	pct. 21
21. ANRE analizează propunerile de TCM prevăzute la pct. 16 și decide asupra acestora în termen de 6 luni de la primirea propunerii.
	Parțial compatibil
	Adaptare instituțională națională. Consultarea între autoritățile competente ale mai multor state membre este fără obiect pentru TCM la nivel național; ANRE analizează și decide asupra propunerilor (pct. 21).

	Articolul 8 alineatul (5)
(5) Autoritățile competente decid cu privire la termeni și condiții sau metodologii ori la planuri în termen de șase luni de la primirea termenilor și condițiilor sau metodologiilor ori a planurilor de către autoritatea competentă relevantă sau, acolo unde este cazul, de către ultima autoritate competentă relevantă în cauză.
	pct. 21
21. ANRE analizează propunerile de TCM prevăzute la pct. 16 și decide asupra acestora în termen de 6 luni de la primirea propunerii.
	Compatibil
	-

	Articolul 8 alineatul (6)
(6) În cazul în care ACER emite un aviz, autoritățile competente relevante țin seama de avizul respectiv și iau deciziile în termen de șase luni de la primirea avizului ACER.
	-
	Prevedere UE neaplicabilă
	Dispoziția privind luarea în considerare a avizului ACER este fără obiect, întrucât un asemenea aviz nu este prevăzut în Republica Moldova.

	Articolul 8 alineatul (7)
(7) În cazul în care autoritățile competente solicită în comun o modificare a termenilor și condițiilor sau metodologiilor propuse ori a planurilor, pentru a le aproba, OST elaborează, în cooperare cu entitatea OSD UE, o propunere privind această modificare a termenilor și condițiilor sau metodologiilor ori a planurilor. OST prezintă propunerea modificată spre aprobare în termen de două luni de la solicitarea autorităților competente. Autoritățile competente decid cu privire la termenii și condițiile sau metodologiile ori la planurile modificate în termen de două luni de la transmiterea acestora.
	pct. 22
22. Dacă ANRE solicită o modificare a propunerii ca o condiție a aprobării, OST prezintă propunerea modificată în termen de 2 luni de la solicitare, iar ANRE decide asupra propunerii modificate în termen de 2 luni de la prezentarea acesteia.
	Compatibil
	-

	Articolul 8 alineatul (8)
(8) În cazul în care nu au reușit să ajungă la un acord în termenul menționat la alineatul (5) sau (7), autoritățile competente informează Comisia în acest sens. Comisia poate lua măsurile corespunzătoare pentru a face posibilă adoptarea termenilor și condițiilor sau metodologiilor ori a planurilor necesare.
	pct. 23
23. Dacă OST nu prezintă o propunere inițială sau modificată în termenele stabilite la pct. 20 sau 22, ANRE poate, prin hotărâre proprie, să stabilească termenul definitiv de prezentare a propunerii, să solicite modificări, să revizuiască și să completeze proiectele existente sau, dacă este necesar pentru respectarea termenelor prevăzute de Cod, să definească și să aprobe direct TCM respectiv, informând OST cu privire la aceasta.
	Parțial compatibil
	Adaptare instituțională națională. Informarea Comisiei în lipsa unui acord între autoritățile competente este înlocuită cu competența ANRE de a stabili termenul definitiv sau de a aproba direct TCM (pct. 23).

	Articolul 8 alineatul (9)
(9) OST, cu sprijinul ENTSO pentru energie electrică, și entitatea OSD UE publică termenii și condițiile sau metodologiile ori planurile pe site-urile lor după aprobarea de către autoritățile competente relevante, cu excepția cazului în care aceste informații sunt considerate confidențiale în conformitate cu articolul 47.
	pct. 24
24. Potrivit art. 39 alin. (13) din Legea nr. 164/2025, hotărârile ANRE de aprobare a TCM se publică în Monitorul Oficial al Republicii Moldova, iar TCM aprobate se publică pe paginile web oficiale ale ANRE și OST, cu excepția informațiilor considerate confidențiale în conformitate cu pct. 123. ANRE poate solicita propuneri de modificare a TCM aprobate, stabilind un termen pentru prezentarea acestora; OST poate propune modificări și din proprie inițiativă, cu respectarea aceleiași proceduri.
	Compatibil
	Publicarea este corelată cu art. 39 alin. (13) din Legea nr. 164/2025: hotărârile ANRE în Monitorul Oficial al Republicii Moldova, TCM aprobate pe paginile web oficiale ale ANRE și OST.

	Articolul 8 alineatul (10)
(10) Autoritățile competente pot solicita în comun OST și entității OSD UE propuneri de modificare a termenilor și condițiilor sau metodologiilor aprobate ori a planurilor aprobate și pot stabili un termen pentru prezentarea propunerilor respective. OST, în cooperare cu entitatea OSD UE, pot propune modificări autorităților competente și din proprie inițiativă. Propunerile de modificare a termenilor și condițiilor sau metodologiilor ori a planurilor se elaborează și se aprobă în conformitate cu procedura prevăzută la prezentul articol.
	pct. 24
24. Potrivit art. 39 alin. (13) din Legea nr. 164/2025, hotărârile ANRE de aprobare a TCM se publică în Monitorul Oficial al Republicii Moldova, iar TCM aprobate se publică pe paginile web oficiale ale ANRE și OST, cu excepția informațiilor considerate confidențiale în conformitate cu pct. 123. ANRE poate solicita propuneri de modificare a TCM aprobate, stabilind un termen pentru prezentarea acestora; OST poate propune modificări și din proprie inițiativă, cu respectarea aceleiași proceduri.
	Compatibil
	ANRE poate stabili un termen pentru prezentarea propunerilor de modificare a TCM aprobate.

	Articolul 8 alineatul (11)
(11) Cel puțin o dată la trei ani de la prima adoptare a termenilor și condițiilor sau metodologiilor respective ori de la adoptarea planurilor respective, OST, în cooperare cu entitatea OSD UE, reexaminează eficacitatea termenilor și condițiilor sau metodologiilor adoptate ori a planurilor adoptate și raportează constatările reexaminării autorităților competente și ACER fără întârzieri nejustificate.
	pct. 25
25. La fiecare 3 ani de la prima adoptare a unui TCM, OST revizuiește eficacitatea acestuia și raportează concluziile revizuirii ANRE, fără întârzieri nejustificate.
	Compatibil
	-

	Articolul 9 alineatul (1), (2)
(1) OST, cu sprijinul ENTSO pentru energie electrică și în cooperare cu entitatea OSD UE, consultă părțile interesate, inclusiv ACER, ENISA și autoritatea competentă a fiecărui stat membru, cu privire la proiectele de propuneri de termeni și condiții sau metodologii enumerate la articolul 6 alineatul (2) și la proiectele de propuneri de planuri menționate la articolul 6 alineatul (3). Consultarea durează cel puțin o lună.
(2) Propunerile de termeni și condiții sau metodologii enumerate la articolul 6 alineatul (2) care sunt transmise de OST, în cooperare cu entitatea OSD UE, se publică și se supun consultării la nivelul Uniunii. Propunerile de planuri enumerate la articolul 6 alineatul (3) care sunt transmise de OST relevanți, în cooperare cu entitatea OSD UE, la nivel regional, se publică și se supun consultării cel puțin la nivel regional.
	pct. 26
26. OST consultă părțile interesate, inclusiv ANRE, cu privire la proiectele propunerilor de TCM prevăzute la pct. 16, pentru o perioadă de cel puțin o lună; propunerile se publică și se supun consultării publice la nivel național. Propunerile de TCM la nivel regional, atunci când sunt organizate de ENTSO-E, se supun consultării potrivit regulilor stabilite de aceasta.
	Compatibil
	Consultarea și publicarea se aplică tuturor propunerilor de TCM prevăzute la pct. 16, la nivel național; pentru procesele regionale organizate de ENTSO-E se aplică regulile de consultare ale acesteia.

	Articolul 9 alineatul (3)
(3) OST, cu sprijinul ENTSO pentru energie electrică, și entitatea OSD UE responsabilă cu propunerea de termeni și condiții sau metodologii ori cu propunerea de planuri țin seama în mod corespunzător de opiniile părților interesate care rezultă în urma consultărilor întreprinse în conformitate cu alineatul (1), înainte de a fi transmise spre aprobare autorităților de reglementare. În toate cazurile, alături de propunerea prezentată, trebuie transmisă și o justificare solidă a includerii sau a neincluderii opiniilor rezultate în urma consultării, care trebuie publicată în timp util, înainte de sau simultan cu propunerea de termeni și condiții sau metodologii.
	pct. 27
27. OST ține seama în mod corespunzător de punctele de vedere ale părților interesate rezultate din consultări, înainte de prezentarea propunerii spre aprobare, și prezintă, împreună cu propunerea, o justificare temeinică pentru includerea sau neincluderea acestor puncte de vedere, publicată în timp util înainte de sau concomitent cu propunerea.
	Compatibil
	-

	Articolul 10
ACER, în strânsă cooperare cu ENTSO pentru energie electrică și cu entitatea OSD UE, organizează implicarea părților interesate, inclusiv reuniuni periodice cu părțile interesate, pentru a identifica problemele și a propune îmbunătățiri legate de punerea în aplicare a prezentului regulament.
	pct. 28
28. ANRE organizează implicarea părților interesate, inclusiv prin reuniuni periodice, pentru identificarea problemelor și formularea propunerilor de îmbunătățire legate de aplicarea prezentului Cod.
	Parțial compatibil
	Adaptare instituțională națională. Implicarea părților interesate, organizată la nivelul Uniunii de ACER, este organizată la nivel național de ANRE.

	Articolul 11 alineatul (1), (2), (3)
(1) Costurile suportate de OST și de OSD care fac obiectul reglementării tarifelor de rețea și care decurg din obligațiile prevăzute în prezentul regulament, inclusiv costurile suportate de ENTSO pentru energie electrică și de entitatea OSD UE, sunt evaluate de ANR relevantă din fiecare stat membru.
(2) Costurile evaluate ca fiind rezonabile, eficiente și proporționale se recuperează prin tarife de rețea sau prin alte mecanisme adecvate, astfel cum sunt stabilite de ANR relevantă.
(3) La cererea ANR-urilor relevante, OST și OSD menționați la alineatul (1) furnizează, într-un termen rezonabil stabilit de ANR, informațiile necesare pentru a facilita evaluarea costurilor suportate.
	pct. 29
29. Costurile suportate de OST și de operatorii sistemelor de distribuție (în continuare - OSD) supuși reglementării prin tarife de rețea și care decurg din obligațiile prevăzute de prezentul Cod sunt evaluate de ANRE, în conformitate cu metodologia de calculare, aprobare și aplicare a tarifelor reglementate, prevăzută la art. 9 alin. (1) lit. k) din Legea nr. 164/2025. Costurile apreciate ca fiind rezonabile, eficiente și proporționale se recuperează prin tarifele de rețea sau prin alte mecanisme corespunzătoare, stabilite de ANRE. La cererea ANRE, OST și OSD prezintă, în termenul rezonabil stabilit, informațiile necesare pentru facilitarea evaluării costurilor.
	Compatibil
	Evaluarea costurilor este corelată cu metodologia tarifară prevăzută la art. 9 alin. (1) lit. k) din Legea nr. 164/2025.

	Articolul 12 alineatul (1)
(1) ACER monitorizează punerea în aplicare a prezentului regulament în conformitate cu articolul 32 alineatul (1) din Regulamentul (UE) 2019/943 și cu articolul 4 alineatul (2) din Regulamentul (UE) 2019/942. În contextul efectuării acestei monitorizări, ACER poate coopera cu ENISA și poate solicita sprijin din partea ENTSO pentru energie electrică și a entității OSD UE. ACER informează periodic Grupul de coordonare în domeniul energiei electrice și Grupul de cooperare NIS cu privire la punerea în aplicare a prezentului regulament.
	-
	Prevedere UE neaplicabilă
	Monitorizarea punerii în aplicare de către ACER este o atribuție proprie a unei agenții a Uniunii Europene. Monitorizarea aplicării Codului la nivel național este asigurată de ANRE (pct. 30).

	Articolul 12 alineatul (2)
(2) ACER publică un raport cel puțin o dată la trei ani după intrarea în vigoare a prezentului regulament pentru: (a) a reexamina stadiul punerii în aplicare a măsurilor aplicabile de gestionare a riscurilor în materie de securitate cibernetică în ceea ce privește entitățile cu impact ridicat și entitățile cu impact critic; (b) a identifica dacă este posibil să fie necesare norme suplimentare privind cerințele comune, planificarea, monitorizarea, raportarea și gestionarea crizelor pentru a preveni riscurile la adresa sectorului energiei electrice și (c) a identifica domeniile în care se pot aduce îmbunătățiri în vederea revizuirii prezentului regulament sau a stabili domeniile nedescoperite și noile priorități care pot apărea ca urmare a evoluțiilor tehnologice.
	-
	Prevedere UE neaplicabilă
	Raportul trienal privind punerea în aplicare este o atribuție proprie ACER, agenție a Uniunii Europene, și nu poate fi instituit prin hotărâre a ANRE.

	Articolul 12 alineatul (3)
(3) Până la data de 13 iunie 2025, ACER, în cooperare cu ENISA și după consultarea ENTSO pentru energie electrică și a entității OSD UE, poate emite orientări cu privire la informațiile relevante care trebuie comunicate ACER în scopul monitorizării, precum și cu privire la procesul de colectare și la frecvența acesteia, pe baza indicatorilor de performanță definiți în conformitate cu alineatul (5).
	-
	Prevedere UE neaplicabilă
	Orientările privind informațiile comunicate în scopul monitorizării sunt emise de ACER, agenție a Uniunii Europene; termenul prevăzut (13 iunie 2025) este expirat.

	Articolul 12 alineatul (4)
(4) Autoritățile competente pot avea acces la informațiile relevante deținute de ACER, pe care aceasta le-a colectat în conformitate cu prezentul articol.
	pct. 30
30. ANRE monitorizează aplicarea prezentului Cod la nivel național. Atunci și în măsura în care Comitetul de Reglementare al Comunității Energetice exercită o funcție de monitorizare față de Republica Moldova în domeniul reglementat de prezentul Cod, ANRE, cu sprijinul OST, poate coopera cu acesta și îi poate transmite informațiile solicitate. Entitățile prevăzute la pct. 2 prezintă ANRE și ASC informațiile necesare pentru îndeplinirea atribuțiilor de monitorizare.
	Parțial compatibil
	Adaptare instituțională națională. Accesul la informațiile ACER este înlocuit cu cooperarea cu Comitetul de Reglementare al Comunității Energetice, atunci și în măsura în care acesta exercită o funcție de monitorizare față de Republica Moldova.

	Articolul 12 alineatul (5)
(5) ACER, în cooperare cu ENISA și cu sprijinul ENTSO pentru energie electrică și al entității OSD UE, emite indicatori de performanță fără caracter obligatoriu pentru evaluarea fiabilității operaționale, care se referă la aspectele legate de securitatea cibernetică a fluxurilor transfrontaliere de energie electrică.
	-
	Prevedere UE neaplicabilă
	Indicatorii de performanță fără caracter obligatoriu sunt emiși de ACER, agenție a Uniunii Europene.

	Articolul 12 alineatul (6)
(6) Entitățile enumerate la articolul 2 alineatul (1) din prezentul regulament transmit ACER informațiile necesare pentru ca ACER să își îndeplinească atribuțiile enumerate la alineatul (2).
	pct. 30
30. ANRE monitorizează aplicarea prezentului Cod la nivel național. Atunci și în măsura în care Comitetul de Reglementare al Comunității Energetice exercită o funcție de monitorizare față de Republica Moldova în domeniul reglementat de prezentul Cod, ANRE, cu sprijinul OST, poate coopera cu acesta și îi poate transmite informațiile solicitate. Entitățile prevăzute la pct. 2 prezintă ANRE și ASC informațiile necesare pentru îndeplinirea atribuțiilor de monitorizare.
	Parțial compatibil
	Adaptare instituțională națională. Entitățile transmit informațiile necesare monitorizării către ANRE și ASC, nu către ACER.

	Articolul 13 alineatul (1)
(1) Până la data de 13 iunie 2025, ACER, în cooperare cu ENISA, stabilește un ghid fără caracter obligatoriu de analiză comparativă în materie de securitate cibernetică. Ghidul le explică ANR-urilor principiile de analiză comparativă a controalelor de securitate cibernetică implementate în temeiul alineatului (2) din prezentul articol, luând în considerare costurile implementării controalelor și eficacitatea funcției îndeplinite de procesele, produsele, serviciile, sistemele și soluțiile utilizate pentru implementarea acestor controale. ACER ține seama de rapoartele de analiză comparativă existente atunci când elaborează ghidul fără caracter obligatoriu de analiză comparativă în materie de securitate cibernetică. ACER transmite spre informare ANR-urilor ghidul fără caracter obligatoriu de analiză comparativă în materie de securitate cibernetică.
	-
	Prevedere UE neaplicabilă
	Ghidul de analiză comparativă este un instrument elaborat de ACER. ANRE efectuează analiza comparativă pe baza unui ghid primit sau, în lipsa acestuia, a unui ghid propriu (pct. 31).

	Articolul 13 alineatul (2), (3)
(2) În termen de 12 luni de la elaborarea ghidului de analiză comparativă în temeiul alineatului (1), ANR-urile efectuează o analiză comparativă pentru a evalua dacă investițiile actuale în securitatea cibernetică: (a) atenuează riscurile care au un impact asupra fluxurilor transfrontaliere de energie electrică; (b) conduc la rezultatele dorite și generează câștiguri în materie de eficiență pentru dezvoltarea sistemelor de energie electrică; (c) sunt eficiente și integrate în achizițiile publice globale de active și servicii.
(3) Pentru efectuarea analizei comparative, ANR-urile pot lua în considerare ghidul fără caracter obligatoriu de analiză comparativă în materie de securitate cibernetică elaborat de ACER și evaluează în special: (a) cheltuielile medii legate de securitatea cibernetică pentru atenuarea riscurilor care au un impact asupra fluxurilor transfrontaliere de energie electrică, în special în ceea ce privește entitățile cu impact ridicat și entitățile cu impact critic; (b) în cooperare cu ENTSO pentru energie electrică și cu entitatea OSD UE, prețurile medii ale serviciilor, sistemelor și produselor de securitate cibernetică ce contribuie în mare măsură la îmbunătățirea și menținerea măsurilor de gestionare a riscurilor în materie de securitate cibernetică în diferitele regiuni de exploatare a sistemului; (c) existența și nivelul de comparabilitate ale costurilor și funcțiilor aferente serviciilor, sistemelor și soluțiilor de securitate cibernetică adecvate pentru punerea în aplicare a prezentului regulament, identificând eventualele măsuri necesare pentru a promova eficiența în materie de cheltuieli, în special în cazul în care ar putea fi necesare investiții tehnologice în domeniul securității cibernetice.
	pct. 31, 31.1
31. ANRE efectuează, în termen de 12 luni de la primirea sau, în lipsa acestuia, de la elaborarea unui ghid propriu, o analiză comparativă pentru a evalua dacă investițiile actuale în securitatea cibernetică atenuează riscurile cu impact asupra fluxurilor transfrontaliere de energie electrică, produc rezultatele dorite, generează câștiguri de eficiență pentru dezvoltarea sistemelor de energie electrică și sunt eficiente și integrate în achiziția generală de active și servicii.
31.1. În efectuarea analizei comparative, ANRE evaluează, în special, cheltuielile medii aferente securității cibernetice, prețurile medii ale serviciilor, sistemelor și produselor de securitate cibernetică, precum și comparabilitatea costurilor și funcțiilor acestora.
	Compatibil
	Criteriul privind câștigurile de eficiență pentru dezvoltarea sistemelor de energie electrică este preluat expres.

	Articolul 13 alineatul (4), (5)
(4) Toate informațiile referitoare la analiza comparativă sunt tratate și prelucrate în conformitate cu cerințele de clasificare a datelor din prezentul regulament, cu controalele minime de securitate cibernetică și cu raportul de evaluare a riscurilor în materie de securitate cibernetică a fluxurilor transfrontaliere de energie electrică. Analiza comparativă menționată la alineatele (2) și (3) nu se publică.
(5) Fără a aduce atingere cerințelor de confidențialitate de la articolul 47 și nici necesității de a proteja securitatea entităților care fac obiectul dispozițiilor din prezentul regulament, analiza comparativă menționată la alineatele (2) și (3) din prezentul articol este comunicată tuturor ANR-urilor, tuturor autorităților competente, ACER, ENISA și Comisiei.
	pct. 31.2
31.2. Analiza comparativă nu se face publică și se tratează în conformitate cu cerințele privind clasificarea informațiilor și confidențialitatea prevăzute de prezentul Cod.
	Parțial compatibil
	Obligația privind confidențialitatea analizei comparative este preluată integral la pct. 31.2. Transmiterea analizei către alte autorități ale Comunității Energetice nu este instituită ca obligație autonomă, urmând să aibă loc numai în temeiul unui mecanism de cooperare sau al unei obligații juridice aplicabile Republicii Moldova.

	Articolul 14 alineatul (1), (2)
(1) În termen de 18 luni de la intrarea în vigoare a prezentului regulament, OST dintr-o regiune de exploatare a sistemului care este învecinată cu o țară terță depun eforturi pentru a încheia cu OST din respectiva țară terță învecinată acorduri care să fie în conformitate cu dreptul relevant al Uniunii și care să pună bazele cooperării în domeniul protecției securității cibernetice și ale mecanismelor de cooperare în materie de securitate cibernetică cu OST respectivi.
(2) OST informează autoritatea competentă cu privire la acordurile încheiate în temeiul alineatului (1).
	pct. 32
32. În termen de 18 luni de la intrarea în vigoare a prezentului Cod, dacă OST face parte dintr-o regiune de operare a sistemelor electroenergetice vecină unei țări terțe, acesta depune diligențe pentru încheierea unor acorduri cu operatorii sistemelor de transport din țara terță vecină, care să stabilească baza cooperării privind protecția securității cibernetice. OST informează ANRE cu privire la acordurile astfel încheiate.
	Compatibil
	-

	Articolul 15 alineatul (1), (2), (3), (4), (5), (6)
(1) Entitățile care nu au un sediu în Uniune, dar care furnizează servicii unor entități din Uniune și care au fost notificate ca fiind entități cu impact ridicat sau entități cu impact critic în conformitate cu articolul 24 alineatul (6), desemnează în scris un reprezentant în Uniune și informează în consecință autoritatea competentă care a transmis notificarea, în termen de trei luni de la notificare.
(2) Acest reprezentant este mandatat cu scopul de a fi contactat de orice autoritate competentă sau echipă CSIRT din Uniune, pe lângă entitatea cu impact ridicat sau entitatea cu impact critic sau în locul acesteia, în ceea ce privește obligațiile care îi revin entității în temeiul prezentului regulament. Entitatea cu impact ridicat sau entitatea cu impact critic îi conferă reprezentantului său legal competențele necesare și îi furnizează resurse suficiente pentru a garanta cooperarea sa eficientă și în timp util cu autoritățile competente sau echipele CSIRT relevante.
(3) Reprezentantul se stabilește în unul dintre statele membre în care entitatea își oferă serviciile. Entitatea este considerată a fi sub jurisdicția statului membru în care este stabilit reprezentantul. Entitățile cu impact ridicat sau entitățile cu impact critic notifică numele, adresa poștală, adresa de e-mail și numărul de telefon ale reprezentantului lor legal autorității competente din statul membru în care își are reședința sau în care este stabilit respectivul reprezentant legal.
(4) Reprezentantul legal desemnat poate fi tras la răspundere pentru nerespectarea obligațiilor prevăzute în prezentul regulament, fără a se aduce atingere răspunderii și acțiunilor în justiție care ar putea fi introduse împotriva entității cu impact ridicat sau a entității cu impact critic înseși.
(5) În absența unui reprezentant în Uniune desemnat în temeiul prezentului articol, orice stat membru în care entitatea prestează servicii poate introduce acțiuni în justiție împotriva entității respective pentru nerespectarea obligațiilor care îi revin în temeiul prezentului regulament.
(6) Desemnarea unui reprezentant legal Uniune în temeiul alineatului (1) nu este echivalentă stabilirii în Uniune.
	pct. 33, 33.1-33.3
33. Entitățile care nu au un sediu în Republica Moldova, dar care prestează servicii unor entități din Republica Moldova și au fost notificate ca fiind entități cu impact ridicat sau cu impact critic în conformitate cu pct. 45, desemnează, în scris, în termen de 3 luni de la notificare, un reprezentant stabilit în Republica Moldova și informează despre aceasta ANRE.
33.1. Reprezentantul este mandatat pentru a fi contactat de ANRE sau de ASC, în plus față de entitatea cu impact ridicat sau cu impact critic ori în locul acesteia. Entitatea îi asigură reprezentantului competențele necesare și resurse suficiente pentru a garanta cooperarea eficientă și în timp util a acestuia.
33.2. Entitatea se consideră a fi sub jurisdicția Republicii Moldova atunci când reprezentantul este stabilit pe teritoriul acesteia; în acest caz, entitatea notifică ANRE numele, adresa poștală, adresa de email și numărul de telefon ale reprezentantului său legal.
33.3. Reprezentantul legal desemnat poate fi tras la răspundere pentru nerespectarea obligațiilor prevăzute de prezentul Cod, fără a aduce atingere răspunderii entității cu impact ridicat sau cu impact critic însăși. În lipsa desemnării unui reprezentant, Republica Moldova poate întreprinde acțiuni legale împotriva entității pentru nerespectarea obligațiilor prevăzute de prezentul Cod. Desemnarea unui reprezentant legal nu constituie, prin ea însăși, stabilirea unui sediu în Republica Moldova.
	Compatibil
	Referirile la Uniune sunt înlocuite cu referiri la Republica Moldova.

	Articolul 16 alineatul (1), (2), (3)
(1) ENTSO pentru energie electrică și entitatea OSD UE cooperează în vederea efectuării evaluărilor riscurilor în materie de securitate cibernetică în temeiul articolelor 19 și 21, în special pentru îndeplinirea următoarelor sarcini: (a) elaborarea de metodologii de evaluare a riscurilor în materie de securitate cibernetică, în temeiul articolului 18 alineatul (1); (b) elaborarea raportului cuprinzător de evaluare a riscurilor în materie de securitate cibernetică a fluxurilor transfrontaliere de energie electrică, în temeiul articolului 23; (c) elaborarea cadrului comun de securitate cibernetică în domeniul energiei electrice în temeiul capitolului III; (d) elaborarea unei recomandări privind achizițiile publice în domeniul securității cibernetice, în temeiul articolului 35; (e) elaborarea metodologiei grilei de clasificare a atacurilor cibernetice, în temeiul articolului 37 alineatul (8); (f) elaborarea indicelui provizoriu de impact în materie de securitate cibernetică în domeniul energiei electrice („ECII”) în temeiul articolului 48 alineatul (1) litera (a); (g) elaborarea listei provizorii consolidate a entităților cu impact ridicat și a entităților cu impact critic în conformitate cu articolul 48 alineatul (3); (h) elaborarea listei provizorii consolidate a proceselor cu impact ridicat și a proceselor cu impact critic la nivelul Uniunii, în conformitate cu articolul 48 alineatul (4); (i) elaborarea listei provizorii de standarde și controale europene și internaționale în conformitate cu articolul 48 alineatul (6); (j) efectuarea evaluării riscurilor în materie de securitate cibernetică la nivelul Uniunii în temeiul articolului 19; (k) efectuarea evaluării riscurilor în materie de securitate cibernetică la nivel regional în temeiul articolului 21; (l) definirea planurilor regionale de atenuare a riscurilor în materie de securitate cibernetică în temeiul articolului 22; (m) elaborarea de orientări privind sistemele europene de certificare a securității cibernetice pentru achiziționarea de produse TIC, servicii TIC și procese TIC în conformitate cu articolul 36; (n) elaborarea de orientări pentru punerea în aplicare a prezentului regulament, în consultare cu ACER și ENISA.
(2) Cooperarea dintre ENTSO pentru energie electrică și entitatea OSD UE poate lua forma unui grup de lucru privind riscurile în materie de securitate cibernetică.
(3) ENTSO pentru energie electrică și entitatea OSD UE informează periodic ACER, ENISA, Grupul de cooperare NIS și Grupul de coordonare în domeniul energiei electrice cu privire la progresele înregistrate în ceea ce privește implementarea evaluărilor riscurilor în materie de securitate cibernetică la nivelul Uniunii și la nivel regional în temeiul articolelor 19 și 21.
	-
	Prevedere UE neaplicabilă
	Cooperarea dintre ENTSO pentru energie electrică și entitatea OSD UE este un proces intern la nivelul Uniunii Europene, la care Republica Moldova nu participă în calitate de membru al entității OSD UE.

	Articolul 17
ACER, în cooperare cu fiecare autoritate competentă: 1. monitorizează punerea în aplicare a măsurilor de gestionare a riscurilor în materie de securitate cibernetică în temeiul articolului 12 alineatul (2) litera (a) și a obligațiilor de raportare în temeiul articolelor 27 și 39 și 2. monitorizează procesul de adoptare și implementarea termenilor și condițiilor sau metodologiilor ori a planurilor în temeiul articolului 6 alineatele (2) și (3). Cooperarea dintre ACER, ENISA și fiecare autoritate competentă poate lua forma unui organism de monitorizare a riscurilor în materie de securitate cibernetică.
	pct. 34
34. Atunci și în măsura în care Comitetul de Reglementare al Comunității Energetice exercită o funcție de monitorizare a măsurilor de gestionare a riscurilor de securitate cibernetică prevăzute la pct. 49-53 și a obligațiilor de raportare prevăzute la pct. 54 și 85 față de Republica Moldova, ANRE cooperează cu acesta în exercitarea acestei funcții.
	Parțial compatibil
	Adaptare instituțională națională. Monitorizarea de către ACER este înlocuită cu cooperarea ANRE cu Comitetul de Reglementare al Comunității Energetice, atunci și în măsura în care acesta exercită o asemenea funcție față de Republica Moldova.

	Articolul 18 alineatul (1)
(1) Până la data de 13 martie 2025, OST, cu asistență din partea ENTSO pentru energie electrică, în cooperare cu entitatea OSD UE și în urma unei consultări cu Grupul de cooperare NIS prezintă o propunere de metodologii de evaluare a riscurilor în materie de securitate cibernetică la nivelul Uniunii, la nivel regional și la nivel de stat membru.
	pct. 35
35. În termen de 4 luni de la intrarea în vigoare a prezentului Cod, OST, cu asistența ENTSO-E, prezintă ANRE propunerea de metodologii de evaluare a riscurilor de securitate cibernetică la nivel național, aprobată potrivit pct. 21. Metodologiile aprobate la nivelul Comunității Energetice sau, după caz, al Uniunii Europene se pun în aplicare prin hotărâre a ANRE, potrivit art. 39 alin. (14) din Legea nr. 164/2025, iar OST propune, după caz, actualizarea corespunzătoare a metodologiei naționale.
	Parțial compatibil
	Adaptare instituțională națională. Pct. 35 instituie metodologia aplicabilă la nivel național și obligația OST de a o prezenta ANRE spre aprobare, în termen de 4 luni de la intrarea în vigoare a Codului (termenul UE, 13 martie 2025, fiind expirat). Metodologiile la nivel regional sau al Uniunii nu sunt instituite ca obligații autonome, întrucât depind de organisme ale Uniunii; metodologiile aprobate la nivelul Comunității Energetice sau al Uniunii se pun în aplicare prin hotărâre a ANRE, potrivit art. 39 alin. (14) din Legea nr. 164/2025. Adaptarea nu atribuie ENTSO-E sau ACER competențe prin act normativ național.

	Articolul 18 alineatul (2)
(2) Metodologiile de evaluare a riscurilor în materie de securitate cibernetică la nivelul Uniunii, la nivel regional și la nivel de stat membru includ: (a) o listă a amenințărilor cibernetice care trebuie avute în vedere, care să includă cel puțin următoarele amenințări la nivelul lanțului de aprovizionare: (i) o corupere gravă și neașteptată a lanțului de aprovizionare; (ii) indisponibilitatea produselor TIC, a serviciilor TIC sau a proceselor TIC din lanțul de aprovizionare; (iii) atacuri cibernetice inițiate prin intermediul actorilor din lanțul de aprovizionare; (iv) scurgeri de informații sensibile prin intermediul lanțului de aprovizionare, inclusiv urmărirea lanțului de aprovizionare; (v) introducerea unor deficiențe sau a unor uși secrete în produsele TIC, serviciile TIC sau procesele TIC prin intermediul actorilor din lanțul de aprovizionare; (b) criteriile de evaluare ca ridicat sau critic a impactului riscurilor în materie de securitate cibernetică, utilizând praguri definite pentru consecințe și probabilitate; (c) o abordare pentru a analiza riscurile în materie de securitate cibernetică generate de sistemele moștenite, de efectele de cascadă ale atacurilor cibernetice și de funcționarea în timp real a sistemelor care operează rețeaua; (d) o abordare pentru a analiza riscurile în materie de securitate cibernetică generate de dependența de un singur furnizor de produse TIC, de servicii TIC sau de procese TIC.
	pct. 36, 36.1-36.4
36. Metodologiile de evaluare a riscurilor de securitate cibernetică includ:
36.1. o listă a amenințărilor cibernetice care trebuie luate în considerare, incluzând cel puțin următoarele amenințări legate de lanțul de aprovizionare:
a) coruperea gravă și neașteptată a lanțului de aprovizionare;
b) indisponibilitatea produselor TIC, serviciilor TIC sau proceselor TIC din lanțul de aprovizionare;
c) atacurile cibernetice inițiate prin actori din lanțul de aprovizionare;
d) scurgerea de informații sensibile prin lanțul de aprovizionare, inclusiv trasabilitatea acestuia;
e) introducerea de vulnerabilități sau de uși ascunse („backdoors”) în produsele, serviciile sau procesele TIC prin actori din lanțul de aprovizionare;
36.2. criteriile de evaluare a impactului riscurilor de securitate cibernetică ca fiind ridicat sau critic, utilizând praguri definite pentru consecințe și pentru probabilitate;
36.3. o abordare pentru analiza riscurilor de securitate cibernetică care decurg din sisteme informatice legacy, din efectele în cascadă ale atacurilor cibernetice și din natura în timp real a sistemelor care operează rețeaua electrică;
36.4. o abordare pentru analiza riscurilor de securitate cibernetică care decurg din dependența de un furnizor unic de produse TIC, servicii TIC sau procese TIC;
	Compatibil
	-

	Articolul 18 alineatul (3)
(3) Metodologiile de evaluare a riscurilor în materie de securitate cibernetică la nivelul Uniunii, la nivel regional și la nivel de stat membru evaluează riscurile în materie de securitate cibernetică utilizând aceeași matrice de evaluare a impactului riscurilor. Matricea de evaluare a impactului riscurilor: (a) măsoară consecințele atacurilor cibernetice pe baza următoarelor criterii: (i) pierderea în sarcină; (ii) reducerea producției de energie electrică; (iii) pierderea de capacitate în rezerva de frecvențe de bază; (iv) pierderea capacității de repunere în funcțiune a unei rețele electrice fără a se baza pe rețeaua externă de transport pentru a se redresa după o oprire totală sau parțială (denumită și „pornire fără alimentare din sistem”); (v) durata preconizată a unei întreruperi a alimentării cu energie electrică care afectează clienții, în combinație cu amploarea întreruperii exprimată ca număr de clienți și (vi) orice alte criterii cantitative sau calitative care ar putea acționa în mod rezonabil ca indicatori ai efectului unui atac cibernetic asupra fluxurilor transfrontaliere de energie electrică; (b) măsurarea probabilității unui incident ca frecvență anuală a atacurilor cibernetice.
	pct. 37, 37.1-37.2
37. Metodologiile de evaluare a riscurilor de securitate cibernetică evaluează riscurile utilizând aceeași matrice de impact al riscurilor, care:
37.1. măsoară consecințele atacurilor cibernetice pe baza:
a) pierderii de sarcină;
b) reducerii producerii de energie;
c) pierderii capacității în rezerva primară de frecvență;
d) pierderii capacității de restaurare fără sprijinul rețelei de transport externe („black start”);
e) duratei preconizate a unei întreruperi de energie electrică, coroborată cu numărul de utilizatori afectați;
f) oricărui alt criteriu cantitativ sau calitativ care poate constitui un indicator rezonabil al efectului unui atac cibernetic asupra fluxurilor transfrontaliere de energie electrică;
37.2. măsoară, distinct de criteriile prevăzute la subpct. 37.1, probabilitatea unui incident, ca frecvență anuală a atacurilor cibernetice.
	Compatibil
	Criteriile de consecințe și probabilitatea sunt reglementate distinct (pct. 37.1 și 37.2).

	Articolul 18 alineatul (4)
(4) Metodologiile de evaluare a riscurilor în materie de securitate cibernetică la nivelul Uniunii descriu modul în care vor fi definite valorile ECII pentru pragurile de impact ridicat și pentru pragurile de impact critic. ECII permite entităților să estimeze, cu ajutorul criteriilor menționate la alineatul (2) litera (b), impactul riscurilor asupra procesului lor operațional în timpul evaluărilor impactului operațional pe care le efectuează în temeiul articolului 26 alineatul (4) litera (c) punctul (i).
	pct. 36.5
36.5. descrierea modului în care se definesc valorile ECII pentru pragurile de impact ridicat și critic, astfel încât entitățile să poată estima, potrivit pct. 51.3 lit. a), impactul riscurilor asupra proceselor lor operaționale.
	Compatibil
	-

	Articolul 18 alineatul (5)
(5) ENTSO pentru energie electrică, în coordonare cu entitatea OSD UE, informează Grupul de coordonare în domeniul energiei electrice cu privire la propunerile de metodologii de evaluare a riscurilor în materie de securitate cibernetică care sunt elaborate în temeiul alineatului (1).
	-
	Prevedere UE neaplicabilă
	Informarea Grupului de coordonare în domeniul energiei electrice constituie un mecanism instituțional al Uniunii Europene, fără corespondent în cadrul național.

	Articolul 19 alineatul (1), (2)
(1) În termen de 9 luni de la aprobarea metodologiilor de evaluare a riscurilor în materie de securitate cibernetică în temeiul articolului 8 și, ulterior, o dată la trei ani, ENTSO pentru energie electrică, în cooperare cu entitatea OSD UE și în consultare cu Grupul de cooperare NIS, efectuează, fără a aduce atingere articolului 22 din Directiva (UE) 2022/2555, o evaluare a riscurilor în materie de securitate cibernetică la nivelul Uniunii și elaborează un proiect de raport de evaluare a riscurilor în materie de securitate cibernetică la nivelul Uniunii. În acest scop, organismele respective vor utiliza metodologiile elaborate în temeiul articolului 18 și aprobate în temeiul articolului 8 pentru a identifica, a analiza și a evalua posibilele consecințe ale atacurilor cibernetice care afectează securitatea operațională a sistemului de energie electrică și care perturbă fluxurile transfrontaliere de energie electrică. Evaluarea riscurilor în materie de securitate cibernetică la nivelul Uniunii nu ia în considerare daunele juridice, financiare sau reputaționale cauzate de atacurile cibernetice.
(2) Raportul de evaluare a riscurilor în materie de securitate cibernetică la nivelul Uniunii include următoarele elemente: (a) procesele cu impact ridicat la nivelul Uniunii și procesele cu impact critic la nivelul Uniunii; (b) o matrice de evaluare a impactului riscurilor pe care entitățile și autoritățile competente o vor utiliza pentru a evalua riscurile în materie de securitate cibernetică identificate în evaluarea riscurilor în materie de securitate cibernetică la nivel de stat membru, efectuată în temeiul articolului 20, și în evaluarea riscurilor în materie de securitate cibernetică la nivel de entitate în temeiul articolului 26 alineatul (2) litera (b).
	pct. 38
38. Atunci și în măsura în care ENTSO-E organizează o evaluare a riscurilor de securitate cibernetică la nivelul Comunității Energetice sau un raport cuprinzător privind fluxurile transfrontaliere de energie electrică, OST, cu asistența și în cadrul termenelor stabilite de ENTSO-E, contribuie la acest proces cu informațiile rezultate din raportul național prevăzut la pct. 43.1, cu respectarea confidențialității informațiilor potrivit pct. 123.
	Parțial compatibil
	Adaptare instituțională națională. Evaluarea riscurilor la nivelul Uniunii și raportul aferent nu pot fi transpuse ca obligații proprii ale Republicii Moldova. Pct. 38 reglementează contribuția OST numai atunci și în măsura în care un asemenea proces este organizat de ENTSO-E.

	Articolul 19 alineatul (3)
(3) În ceea ce privește procesele cu impact ridicat la nivelul Uniunii și procesele cu impact critic la nivelul Uniunii, raportul de evaluare a riscurilor în materie de securitate cibernetică la nivelul Uniunii include: (a) o evaluare a posibilelor consecințe ale unui atac cibernetic utilizând indicatorii definiți în metodologia de evaluare a riscurilor în materie de securitate cibernetică elaborată în temeiul articolului 18 alineatele (2), (3) și (4) și aprobată în temeiul articolului 8; (b) ECII și pragurile de impact ridicat și pragurile de impact critic pe care autoritățile competente le vor utiliza în temeiul articolului 24 alineatele (1) și (2) pentru a identifica entitățile cu impact ridicat și entitățile cu impact critic implicate în procesele cu impact ridicat la nivelul Uniunii și în procesele cu impact critic la nivelul Uniunii.
	pct. 36.5, 43.2
36.5. descrierea modului în care se definesc valorile ECII pentru pragurile de impact ridicat și critic, astfel încât entitățile să poată estima, potrivit pct. 51.3 lit. a), impactul riscurilor asupra proceselor lor operaționale.
43.2. Raportul prevăzut la pct. 43.1 conține, pentru fiecare proces operațional cu impact ridicat și cu impact critic:
a) stadiul implementării controalelor minime și avansate de securitate cibernetică prevăzute la pct. 55-56;
b) lista tuturor atacurilor cibernetice raportate în ultimii trei ani potrivit pct. 85;
c) sinteza informațiilor privind amenințările cibernetice raportate în ultimii trei ani potrivit pct. 89;
d) pentru fiecare proces cu impact ridicat sau cu impact critic, estimarea riscurilor de compromitere a confidențialității, integrității și disponibilității informațiilor și activelor relevante;
e) dacă este necesar, lista entităților suplimentare identificate ca fiind cu impact ridicat sau cu impact critic potrivit pct. 44.2;
f) valorile ECII și pragurile de impact ridicat și de impact critic, stabilite pe baza metodologiilor prevăzute la pct. 36-37.
	Parțial compatibil
	Adaptare instituțională națională. Valorile ECII și pragurile de impact ridicat și critic se stabilesc la nivel național, în raportul de evaluare a riscurilor la nivel național (pct. 43.2 lit. f), pe baza metodologiei prevăzute la pct. 36.5.

	Articolul 19 alineatul (4), (5)
(4) ENTSO pentru energie electrică, în cooperare cu entitatea OSD UE, transmite ACER, spre avizare, proiectul de raport de evaluare a riscurilor în materie de securitate cibernetică la nivelul Uniunii, împreună cu rezultatele evaluării riscurilor în materie de securitate cibernetică la nivelul Uniunii. ACER emite un aviz cu privire la proiectul de raport în termen de trei luni de la primirea acestuia. ENTSO pentru energie electrică și entitatea OSD UE țin seama în cea mai mare măsură de avizul ACER atunci când finalizează raportul respectiv.
(5) În termen de trei luni de la primirea avizului ACER, ENTSO pentru energie electrică, în cooperare cu entitatea OSD UE, notifică ACER, Comisiei, ENISA și autorităților competente raportul final de evaluare a riscurilor în materie de securitate cibernetică la nivelul Uniunii.
	-
	Prevedere UE neaplicabilă
	Transmiterea proiectului de raport către ACER, avizul ACER și notificarea raportului final sunt proceduri între organisme ale Uniunii Europene.

	Articolul 20 alineatul (1), (2)
(1) Fiecare autoritate competentă efectuează o evaluare a riscurilor în materie de securitate cibernetică la nivelul statului membru în cauză cu privire la toate entitățile cu impact ridicat și la toate entitățile cu impact critic din statul membru respectiv, utilizând metodologiile elaborate în temeiul articolului 18 și aprobate în temeiul articolului 8. Evaluarea riscurilor în materie de securitate cibernetică la nivel de stat membru identifică și analizează riscurile de atacuri cibernetice care afectează securitatea operațională a sistemului de energie electrică, perturbând fluxurile transfrontaliere de energie electrică. Evaluarea riscurilor în materie de securitate cibernetică la nivel de stat membru nu ia în considerare daunele juridice, financiare sau reputaționale cauzate de atacurile cibernetice.
(2) În termen de 21 de luni de la notificarea entităților cu impact ridicat și a entităților cu impact critic în temeiul articolului 24 alineatul (6) și, ulterior, o dată la trei ani și după consultarea ANC-SC responsabilă cu energia electrică, fiecare autoritate competentă, sprijinită de echipa CSIRT, prezintă ENTSO pentru energie electrică și entității OSD UE un raport de evaluare a riscurilor în materie de securitate cibernetică la nivel de stat membru, care conține următoarele informații pentru fiecare proces operațional cu impact ridicat și pentru fiecare proces operațional cu impact critic: (a) stadiul implementării controalelor minime și a controalelor avansate de securitate cibernetică în temeiul articolului 29; (b) o listă a tuturor atacurilor cibernetice raportate în ultimii trei ani în temeiul articolului 38 alineatul (3); (c) o sinteză a tuturor informațiilor referitoare la amenințări cibernetice raportate în ultimii trei ani în temeiul articolului 38 alineatul (6); (d) pentru fiecare proces cu impact ridicat sau proces cu impact critic la nivelul Uniunii, o estimare a riscurilor de compromitere a confidențialității, a integrității și a disponibilității informațiilor și activelor relevante; (e) dacă este necesar, o listă a entităților suplimentare identificate ca fiind cu impact ridicat sau cu impact critic în temeiul articolului 24 alineatele (1), (2), (3) și (5).
	pct. 39, 43, 43.1-43.2
39. Prin prezentul Cod, ANRE deleagă Agenției pentru Securitate Cibernetică exercitarea atribuției de evaluare a riscurilor de securitate cibernetică la nivel național, prevăzută la pct. 43, în condițiile pct. 10, și monitorizează modul de exercitare a acesteia.
43. ASC efectuează evaluarea riscurilor de securitate cibernetică la nivel național asupra tuturor entităților cu impact ridicat și cu impact critic din Republica Moldova, utilizând metodologiile prevăzute la pct. 36-37, pentru a identifica și analiza riscurile atacurilor cibernetice care afectează securitatea operațională a sistemului electroenergetic și perturbă fluxurile transfrontaliere de energie electrică, fără a lua în considerare prejudiciul juridic, financiar sau reputațional al atacurilor cibernetice.
43.1. În termen de 12 luni de la aprobarea metodologiilor potrivit pct. 21 și, ulterior, o dată la trei ani, ASC, în cooperare cu ANRE, elaborează raportul de evaluare a riscurilor de securitate cibernetică la nivel național.
43.2. Raportul prevăzut la pct. 43.1 conține, pentru fiecare proces operațional cu impact ridicat și cu impact critic:
a) stadiul implementării controalelor minime și avansate de securitate cibernetică prevăzute la pct. 55-56;
b) lista tuturor atacurilor cibernetice raportate în ultimii trei ani potrivit pct. 85;
c) sinteza informațiilor privind amenințările cibernetice raportate în ultimii trei ani potrivit pct. 89;
d) pentru fiecare proces cu impact ridicat sau cu impact critic, estimarea riscurilor de compromitere a confidențialității, integrității și disponibilității informațiilor și activelor relevante;
e) dacă este necesar, lista entităților suplimentare identificate ca fiind cu impact ridicat sau cu impact critic potrivit pct. 44.2;
f) valorile ECII și pragurile de impact ridicat și de impact critic, stabilite pe baza metodologiilor prevăzute la pct. 36-37.
	Parțial compatibil
	Adaptare instituțională națională. Evaluarea riscurilor la nivel național este preluată integral. Exercitarea sa este delegată expres de ANRE către ASC (pct. 39), potrivit competențelor ASC stabilite prin Legea nr. 48/2023; raportul este aprobat de ANRE. Termenul este ancorat la aprobarea metodologiilor (12 luni), iar destinatarul nu este ENTSO-E, ci ANRE.

	Articolul 20 alineatul (3)
(3) Raportul de evaluare a riscurilor în materie de securitate cibernetică la nivel de stat membru ține seama de planul de pregătire pentru riscuri elaborat de statul membru respectiv în temeiul articolului 10 din Regulamentul (UE) 2019/941.
	pct. 43.3
43.3. Raportul de evaluare a riscurilor de securitate cibernetică la nivel național ține cont de Planul de acțiuni pentru situații excepționale în sectorul electroenergetic, aprobat prin Hotărârea Guvernului nr. 820/2024.
	Compatibil
	Planul de pregătire pentru riscuri corespunde Planului de acțiuni pentru situații excepționale în sectorul electroenergetic, aprobat prin Hotărârea Guvernului nr. 820/2024.

	Articolul 20 alineatul (4)
(4) Informațiile cuprinse în raportul de evaluare a riscurilor în materie de securitate cibernetică la nivel de stat membru în temeiul alineatului (2) literele (a)-(d) nu sunt legate de entități sau active specifice. Raportul de evaluare a riscurilor în materie de securitate cibernetică la nivel de stat membru include, de asemenea, o evaluare a riscurilor legate de derogările temporare emise de autoritățile competente din statele membre în temeiul articolului 30.
	pct. 43.4
43.4. Informațiile prevăzute la pct. 43.2 lit. a)-e) nu se corelează cu entități sau active specifice, iar raportul include, de asemenea, o evaluare a riscurilor derogărilor temporare acordate de ANRE în conformitate cu pct. 62-64.
	Compatibil
	-

	Articolul 20 alineatul (5), (6)
(5) ENTSO pentru energie electrică și entitatea OSD UE pot solicita informații suplimentare de la autoritățile competente în legătură cu sarcinile specificate la alineatul (2) literele (a) și (c).
(6) Autoritățile competente se asigură că informațiile pe care le furnizează sunt exacte și corecte.
	pct. 43.5
43.5. ASC răspunde de corectitudinea și exactitatea informațiilor cuprinse în raport. ANRE aprobă raportul, potrivit pct. 16.2 și 21, și poate solicita informații suplimentare ASC în legătură cu conținutul acestuia.
	Compatibil
	Informațiile suplimentare pot fi solicitate de ANRE; ASC răspunde de corectitudinea informațiilor.

	Articolul 21 alineatul (1), (2), (3), (4)
(1) ENTSO pentru energie electrică, în cooperare cu entitatea OSD UE și în consultare cu centrul regional de coordonare relevant, efectuează o evaluare a riscurilor în materie de securitate cibernetică la nivel regional pentru fiecare regiune de exploatare a sistemului, utilizând metodologiile elaborate în temeiul articolului 19 și aprobate în temeiul articolului 8, pentru a identifica, a analiza și a evalua riscurile de atacuri cibernetice care afectează securitatea operațională a sistemului de energie electrică și perturbă fluxurile transfrontaliere de energie electrică. Evaluările riscurilor în materie de securitate cibernetică la nivel regional nu iau în considerare daunele juridice, financiare sau reputaționale cauzate de atacurile cibernetice.
(2) În termen de 30 de luni de la notificarea entităților cu impact ridicat și a entităților cu impact critic în temeiul articolului 24 alineatul (6) și, ulterior, o dată la trei ani, ENTSO pentru energie electrică, în cooperare cu entitatea OSD UE și în consultare cu Grupul de cooperare NIS, întocmește un raport de evaluare a riscurilor în materie de securitate cibernetică la nivel regional pentru fiecare regiune de exploatare a sistemului.
(3) Raportul de evaluare a riscurilor în materie de securitate cibernetică la nivel regional ține seama de informațiile relevante cuprinse în rapoartele de evaluare a riscurilor în materie de securitate cibernetică la nivelul Uniunii și în rapoartele de evaluare a riscurilor în materie de securitate cibernetică ale statelor membre.
(4) Evaluarea riscurilor în materie de securitate cibernetică la nivel regional ia în considerare scenariile regionale de criză de energie electrică legate de securitatea cibernetică, identificate în temeiul articolului 6 din Regulamentul (UE) 2019/941.
	pct. 40
40. Atunci și în măsura în care ENTSO-E organizează, în consultare cu centrul de coordonare regional relevant, o evaluare regională a riscurilor de securitate cibernetică pentru regiunea de operare a sistemelor electroenergetice din care face parte OST, acesta participă la procesul respectiv, punând la dispoziție informațiile rezultate din raportul național prevăzut la pct. 43.1.
	Parțial compatibil
	Adaptare instituțională națională. Participarea OST la evaluarea regională este prevăzută „atunci și în măsura în care” ENTSO-E organizează un asemenea proces. Republica Moldova nu poate institui prin act normativ național un proces regional aflat în competența ENTSO-E; în cazul existenței acestuia, obligația de participare și de furnizare a informațiilor este preluată.

	Articolul 22 alineatul (1), (2), (3), (4)
(1) În termen de 36 de luni de la notificarea entităților cu impact ridicat și a entităților cu impact critic în temeiul articolului 24 alineatul (6) și nu mai târziu de 13 iunie 2031 și o dată la trei ani după această dată, OST, cu sprijinul ENTSO pentru energie electrică, în cooperare cu entitatea OSD UE și în consultare cu centrele de coordonare regionale și cu Grupul de cooperare NIS, elaborează un plan de atenuare a riscurilor în materie de securitate cibernetică la nivel regional pentru fiecare regiune de exploatare a sistemului.
(2) Planurile de atenuare a riscurilor în materie de securitate cibernetică la nivel regional includ: (a) controale minime și controale avansate de securitate cibernetică pe care entitățile cu impact ridicat și entitățile cu impact critic le aplică în regiunea de exploatare a sistemului; (b) riscurile reziduale în materie de securitate cibernetică în regiunile de exploatare a sistemului după aplicarea controalelor menționate la litera (a).
(3) ENTSO pentru energie electrică prezintă operatorilor de sisteme de transport relevanți, autorităților competente și Grupului de coordonare în domeniul energiei electrice planurile de atenuare a riscurilor la nivel regional. Grupul de coordonare în domeniul energiei electrice poate recomanda modificări.
(4) OST, cu sprijinul ENTSO pentru energie electrică, în cooperare cu entitatea OSD UE și în consultare cu Grupul de cooperare NIS, actualizează o dată la trei ani planurile de atenuare a riscurilor la nivel regional, cu excepția cazului în care circumstanțele impun actualizări mai frecvente.
	pct. 41, 41.1-41.2, 17
41. Atunci și în măsura în care ENTSO-E organizează elaborarea unui plan regional de atenuare a riscurilor de securitate cibernetică pentru regiunea de operare a sistemelor electroenergetice din care face parte OST, acesta participă la procesul respectiv, cu asistența ENTSO-E și în consultare cu centrul de coordonare regional relevant, iar propunerea rezultată este supusă aprobării ANRE, potrivit pct. 17.
41.1. Planul regional de atenuare a riscurilor de securitate cibernetică include controalele minime și avansate de securitate cibernetică pe care entitățile cu impact ridicat și cu impact critic trebuie să le aplice în regiunea de operare a sistemelor electroenergetice, precum și riscurile reziduale de securitate cibernetică rămase după aplicarea acestor controale.
41.2. OST actualizează, cu asistența ENTSO-E, planul regional de atenuare a riscurilor, atunci când acesta există, la fiecare 3 ani, cu excepția cazului în care circumstanțele impun actualizări mai frecvente.
17. Propunerea de plan regional de atenuare a riscurilor de securitate cibernetică prevăzută la pct. 41 este supusă aprobării tuturor autorităților competente relevante din regiunea de operare a sistemelor electroenergetice vizată, cu respectarea, atunci când sunt implicate mai multe autorități competente din regiunea respectivă, a pragului special de vot prevăzut la pct. 19.1 subpct. b).
	Parțial compatibil
	Adaptare instituțională națională. Elaborarea planului regional este condiționată de organizarea procesului de către ENTSO-E. Conținutul minim al planului și obligațiile OST sunt preluate pentru situația în care planul există; independent de acesta, controalele aplicabile la nivel național se stabilesc potrivit pct. 42 și 57.

	Articolul 23 alineatul (1), (2), (3), (4)
(1) În termen de 40 de luni de la notificarea entităților cu impact ridicat și a entităților cu impact critic în temeiul articolului 24 alineatul (6) și, ulterior, o dată la trei ani, OST, cu sprijinul ENTSO pentru energie electrică, în cooperare cu entitatea OSD UE și în consultare cu Grupul de cooperare NIS, furnizează Grupului de coordonare în domeniul energiei electrice un raport privind rezultatul evaluării riscurilor în materie de securitate cibernetică în ceea ce privește fluxurile transfrontaliere de energie electrică („raportul cuprinzător de evaluare a riscurilor în materie de securitate cibernetică a fluxurilor transfrontaliere de energie electrică”).
(2) Raportul cuprinzător de evaluare a riscurilor în materie de securitate cibernetică a fluxurilor transfrontaliere de energie electrică se bazează pe raportul de evaluare a riscurilor în materie de securitate cibernetică la nivelul Uniunii, pe rapoartele de evaluare a riscurilor în materie de securitate cibernetică ale statelor membre și pe rapoartele de evaluare a riscurilor în materie de securitate cibernetică la nivel regional și include următoarele informații: (a) lista proceselor cu impact ridicat și a proceselor cu impact critic la nivelul Uniunii, identificate în raportul de evaluare a riscurilor în materie de securitate cibernetică la nivelul Uniunii în conformitate cu articolul 19 alineatul (2) litera (a), inclusiv estimarea probabilității și a impactului riscurilor în materie de securitate cibernetică evaluate în cursul rapoartelor de evaluare a riscurilor în materie de securitate cibernetică la nivel regional în temeiul articolului 21 alineatul (2) și al articolului 19 alineatul (3) litera (a); (b) amenințările cibernetice actuale, cu un accent special pe amenințările și riscurile emergente pentru sistemul de energie electrică; (c) atacurile cibernetice pentru perioada anterioară la nivelul Uniunii, oferind o imagine de ansamblu critică asupra modului în care astfel de atacuri cibernetice ar fi putut avea un impact asupra fluxurilor transfrontaliere de energie electrică; (d) stadiul general al implementării măsurilor de securitate cibernetică; (e) stadiul implementării fluxurilor de informații în temeiul articolelor 37 și 38; (f) lista informațiilor sau a criteriilor specifice pentru clasificarea informațiilor în temeiul articolului 46; (g) riscurile identificate și evidențiate care pot decurge din gestionarea nesigură a lanțului de aprovizionare; (h) rezultatele și experiențele acumulate în urma exercițiilor regionale și transregionale de securitate cibernetică organizate în temeiul articolului 44; (i) o analiză a evoluției riscurilor transfrontaliere globale în materie de securitate cibernetică în sectorul energiei electrice de la ultimele evaluări ale riscurilor în materie de securitate cibernetică la nivel regional; (j) orice alte informații care pot fi utile pentru a identifica posibile îmbunătățiri ale prezentului regulament sau necesitatea unei revizuiri a prezentului regulament sau a oricăruia dintre instrumentele sale și (k) informații agregate și anonimizate privind derogările acordate în temeiul articolului 30 alineatul (3).
(3) Entitățile enumerate la articolul 2 alineatul (1) pot contribui la elaborarea raportului cuprinzător de evaluare a riscurilor în materie de securitate cibernetică a fluxurilor transfrontaliere de energie electrică, respectând confidențialitatea informațiilor în conformitate cu articolul 47. OST, cu sprijinul ENTSO pentru energie electrică și în cooperare cu entitatea OSD UE, consultă aceste entități încă dintr-un stadiu incipient.
(4) Raportul cuprinzător de evaluare a riscurilor în materie de securitate cibernetică a fluxurilor transfrontaliere de energie electrică face obiectul normelor privind protecția schimbului de informații în temeiul articolului 46. Fără a aduce atingere articolului 10 alineatul (4) și articolului 47 alineatul (4), ENTSO pentru energie electrică și entitatea OSD UE publică o versiune accesibilă publicului a raportului respectiv, care nu trebuie să conțină informații care pot cauza prejudicii entităților enumerate la articolul 2 alineatul (1). Versiunea accesibilă publicului a acestui raport se publică numai cu acordul Grupului de cooperare NIS și al Grupului de coordonare în domeniul energiei electrice. ENTSO pentru energie electrică, în coordonare cu entitatea OSD UE, este responsabilă de compilarea și publicarea versiunii accesibile publicului a raportului.
	pct. 38
38. Atunci și în măsura în care ENTSO-E organizează o evaluare a riscurilor de securitate cibernetică la nivelul Comunității Energetice sau un raport cuprinzător privind fluxurile transfrontaliere de energie electrică, OST, cu asistența și în cadrul termenelor stabilite de ENTSO-E, contribuie la acest proces cu informațiile rezultate din raportul național prevăzut la pct. 43.1, cu respectarea confidențialității informațiilor potrivit pct. 123.
	Parțial compatibil
	Adaptare instituțională națională. Obligația autonomă privind raportul cuprinzător nu este instituită la nivel național. Pct. 38 reglementează contribuția OST numai în cazul în care procesul este organizat de ENTSO-E, cu respectarea confidențialității informațiilor.

	Articolul 24 alineatul (1)
(1) Fiecare autoritate competentă identifică, utilizând pragurile ECII, precum și pragurile de impact ridicat și pragurile de impact critic incluse în raportul de evaluare a riscurilor în materie de securitate cibernetică la nivelul Uniunii în temeiul articolului 19 alineatul (3) litera (b), entitățile cu impact ridicat și entitățile cu impact critic din statul său membru care sunt implicate în procesele cu impact ridicat și în procesele cu impact critic la nivelul Uniunii. Autoritățile competente pot solicita informații de la o entitate din statul lor membru pentru a determina valorile ECII pentru entitatea respectivă. În cazul în care ECII determinat al unei entități depășește pragul de impact ridicat sau pragul de impact critic, entitatea identificată este inclusă în raportul de evaluare a riscurilor în materie de securitate cibernetică la nivel de stat membru, menționat la articolul 20 alineatul (2).
	pct. 44
44. ANRE identifică, utilizând ECII și pragurile de impact ridicat și critic stabilite potrivit pct. 43.2 lit. f), entitățile cu impact ridicat și cu impact critic din Republica Moldova implicate în procesele cu impact ridicat și cu impact critic. ANRE poate solicita informații de la o entitate pentru a determina valorile ECII ale acesteia.
	Compatibil
	Pragurile ECII utilizate sunt cele stabilite la nivel național (pct. 43.2 lit. f).

	Articolul 24 alineatul (2)
(2) Fiecare autoritate competentă identifică, utilizând pragurile ECII, precum și pragurile de impact ridicat și pragurile de impact critic incluse în raportul de evaluare a riscurilor în materie de securitate cibernetică la nivelul Uniunii în temeiul articolului 19 alineatul (3) litera (b), entitățile cu impact ridicat și entitățile cu impact critic care nu sunt stabilite în Uniune, în măsura în care acestea își desfășoară activitatea în Uniune. Autoritatea competentă poate solicita informații de la o entitate care nu este stabilită în Uniune pentru a determina valorile ECII pentru entitate.
	pct. 44.1
44.1. ANRE identifică, utilizând aceleași ECII și praguri, entitățile cu impact ridicat și cu impact critic care nu sunt stabilite în Republica Moldova, în măsura în care acestea sunt active pe teritoriul acesteia, putând solicita informații acestora pentru determinarea ECII.
	Compatibil
	-

	Articolul 24 alineatul (3), (4)
(3) Fiecare autoritate competentă poate identifica entități suplimentare din statul său membru ca entități cu impact ridicat sau entități cu impact critic dacă sunt îndeplinite următoarele criterii: (a) entitatea face parte dintr-un grup de entități supuse unui risc semnificativ de a fi afectate simultan de un atac cibernetic; (b) ECII agregate la nivelul grupului de entități se situează peste pragul de impact ridicat sau peste pragul de impact critic.
(4) În cazul în care o autoritate competentă identifică entități suplimentare în conformitate cu alineatul (3), toate procesele din cadrul acestor entități pentru care ECII agregate în cadrul grupului depășesc pragul de impact ridicat sunt considerate procese cu impact ridicat, iar toate procesele din cadrul acestor entități pentru care ECII agregate în cadrul grupului depășesc pragurile de impact critic sunt considerate procese cu impact critic.
	pct. 44.2
44.2. ANRE poate identifica entități suplimentare ca fiind cu impact ridicat sau cu impact critic dacă sunt îndeplinite cumulativ următoarele criterii:
a) entitatea face parte dintr-un grup de entități pentru care există un risc semnificativ de a fi afectate simultan de un atac cibernetic; și
b) ECII agregat la nivelul grupului de entități depășește pragul de impact ridicat sau critic.
Dacă sunt identificate astfel de entități, toate procesele acestora pentru care ECII agregat la nivelul grupului depășește pragul de impact ridicat se consideră procese cu impact ridicat, iar cele pentru care ECII agregat depășește pragul de impact critic se consideră procese cu impact critic.
	Compatibil
	Caracterul cumulativ al criteriilor este precizat expres.

	Articolul 24 alineatul (5)
(5) În cazul în care identifică entități menționate la alineatul (3) litera (a) în mai multe state membre, autoritatea competentă informează celelalte autorități competente, ENTSO pentru energie electrică și entitatea OSD UE. ENTSO pentru energie electrică, în cooperare cu entitatea OSD UE, pe baza informațiilor primite de la toate autoritățile competente, furnizează autorităților competente o analiză a agregării entităților din mai multe state membre care pot crea o perturbare distribuită a fluxurilor transfrontaliere de energie electrică și care pot duce la un atac cibernetic. În cazul în care un grup de entități din mai multe state membre este identificat ca fiind o agregare al cărei ECII depășește pragul de impact ridicat sau pragul de impact critic, toate autoritățile competente în cauză identifică entitățile din acest grup ca entități cu impact ridicat sau ca entități cu impact critic pentru statul lor membru respectiv, pe baza ECII agregate pentru grupul de entități, iar entitățile identificate trebuie enumerate în raportul de evaluare a riscurilor în materie de securitate cibernetică la nivelul Uniunii.
	pct. 44.3
44.3. Dacă ANRE identifică entități aparținând unui grup din mai multe părți contractante ale Comunității Energetice și/sau state membre ale Uniunii Europene, informează celelalte autorități competente și, dacă este cazul, ENTSO-E, pentru o analiză a agregării. În cazul în care ECII agregat al grupului depășește pragul de impact ridicat sau critic, ANRE identifică entitățile din grupul respectiv, aflate în Republica Moldova, ca fiind cu impact ridicat sau cu impact critic.
	Compatibil
	-

	Articolul 24 alineatul (6)
(6) În termen de nouă luni de la notificarea ENTSO pentru energie electrică și a entității OSD UE cu privire la raportul de evaluare a riscurilor în materie de securitate cibernetică la nivelul Uniunii în temeiul articolului 19 alineatul (5) și, în orice caz, nu mai târziu de 13 iunie 2028, fiecare autoritate competentă notifică entităților de pe listă faptul că au fost identificate ca entități cu impact ridicat sau ca entități cu impact critic în statul său membru.
	pct. 44.4, 45
44.4. În termen de 3 luni de la aprobarea raportului prevăzut la pct. 43.1, ANRE identifică entitățile cu impact ridicat și cu impact critic potrivit prezentei secțiuni.
45. În termen de o lună de la identificarea prevăzută la pct. 44.4, dar nu mai târziu de 31 decembrie 2029, ANRE notifică entităților de pe listă faptul că au fost identificate ca entități cu impact ridicat sau cu impact critic în Republica Moldova. Termenele stabilite prin raportare la notificarea entităților cu impact ridicat și cu impact critic prevăzute de prezentul Cod se calculează de la data la care ANRE efectuează această notificare.
	Parțial compatibil
	Adaptare instituțională națională. Termenul UE (9 luni de la notificarea ENTSO-E, dar nu mai târziu de 13 iunie 2028) este înlocuit cu un calendar național: identificare în 3 luni de la aprobarea raportului național și notificare în o lună, dar nu mai târziu de 31 decembrie 2029, dată calculată pe baza termenelor cumulate prevăzute la pct. 35, 21, 43.1 și 44.4.

	Articolul 24 alineatul (7)
(7) În cazul în care un furnizor de servicii este raportat unei autorități competente ca fiind un furnizor critic de servicii TIC în temeiul articolului 27 litera (c), autoritatea competentă respectivă notifică acest lucru autorităților competente din statele membre pe teritoriul cărora se află sediul sau reprezentantul acestui furnizor. Această din urmă autoritate competentă notifică furnizorului de servicii faptul că a fost identificat ca fiind un furnizor critic de servicii TIC.
	pct. 46
46. Atunci când un furnizor de servicii este raportat ASC ca fiind furnizor critic de servicii TIC potrivit pct. 54 lit. c), ASC notifică acest fapt autorităților competente ale părților contractante ale Comunității Energetice și/sau statelor membre ale Uniunii Europene pe teritoriul cărora se află sediul sau reprezentantul furnizorului respectiv.
	Compatibil
	-

	Articolul 25 alineatul (1), (2)
(1) Autoritățile competente pot institui un sistem național de verificare pentru a verifica dacă entitățile cu impact critic identificate în temeiul articolului 24 alineatul (1) au pus în aplicare cadrul legislativ național care este inclus în matricea de corespondență menționată la articolul 34. Sistemul național de verificare se poate baza pe o inspecție efectuată de autoritatea competentă, pe audituri de securitate independente sau pe evaluări reciproce inter pares efectuate de entități cu impact critic din același stat membru, supravegheate de autoritatea competentă.
(2) În cazul în care decide să instituie un sistem național de verificare, autoritatea competentă se asigură că verificarea se efectuează în conformitate cu următoarele cerințe: (a) orice parte care efectuează evaluarea inter pares, auditul sau inspecția este independentă de entitatea cu impact critic verificată și nu se află în conflict de interese; (b) personalul care efectuează evaluarea inter pares, auditul sau inspecția are cunoștințe demonstrabile cu privire la: (i) securitatea cibernetică în sectorul energiei electrice; (ii) sistemele de gestionare a securității cibernetice; (iii) principiile auditului; (iv) evaluarea riscurilor în materie de securitate cibernetică; (v) cadrul comun de securitate cibernetică în domeniul energiei electrice; (vi) cadrul național legislativ și de reglementare și standardele europene și internaționale care fac obiectul verificării; (vii) procesele cu impact critic care fac obiectul verificării; (c) partea care efectuează evaluarea inter pares, auditul sau inspecția are la dispoziție suficient timp pentru a desfășura aceste activități; (d) partea care efectuează evaluarea inter pares, auditul sau inspecția ia măsurile adecvate pentru a proteja informațiile pe care le colectează în timpul verificării, în conformitate cu nivelul de confidențialitate al acestora și (e) evaluările inter pares, auditurile sau inspecțiile se efectuează cel puțin o dată pe an și acoperă întreaga sferă a verificării cel puțin o dată la trei ani.
	pct. 47, 48
47. ANRE, în cooperare cu ASC, poate stabili un sistem național de verificare pentru a verifica dacă entitățile cu impact critic identificate potrivit pct. 44 au implementat cadrul legislativ național, inclus în matricea de corespondență prevăzută la pct. 74. Sistemul național de verificare se poate baza pe o inspecție realizată de ANRE, pe audituri de securitate independente ale unor terți sau pe evaluări reciproce (peer review) realizate de entitățile cu impact critic, sub supravegherea ANRE.
48. Dacă ANRE decide să stabilească un sistem național de verificare, se asigură că verificarea se realizează cu respectarea următoarelor cerințe:
a) partea care efectuează evaluarea reciprocă, auditul sau inspecția este independentă de entitatea cu impact critic verificată și nu are conflicte de interese;
b) personalul care efectuează verificarea are cunoștințe demonstrabile privind securitatea cibernetică în sectorul electroenergetic, sistemele de management al securității cibernetice, principiile auditului, evaluarea riscurilor de securitate cibernetică, cadrul comun de securitate cibernetică prevăzut la pct. 55, cadrul legislativ și de reglementare național și standardele europene și internaționale relevante pentru domeniul verificării, precum și procesele cu impact critic vizate;
c) partea care efectuează verificarea dispune de timp suficient pentru aceasta;
d) sunt luate măsuri corespunzătoare pentru protejarea informațiilor colectate, potrivit nivelului lor de confidențialitate;
e) auditurile sau inspecțiile se realizează cel puțin o dată pe an și acoperă întreaga sferă de verificare cel puțin o dată la 3 ani.
	Compatibil
	-

	Articolul 25 alineatul (3)
(3) În cazul în care o autoritate competentă decide să instituie un sistem național de verificare, aceasta raportează anual ACER cu privire la frecvența cu care a efectuat inspecții în cadrul sistemului respectiv.
	-
	Prevedere UE neaplicabilă
	Raportarea anuală către ACER vizează o agenție a Uniunii Europene; raportarea față de Comitetul de Reglementare al Comunității Energetice nu este instituită ca obligație autonomă, în lipsa unui cadru aplicabil.

	Articolul 26 alineatul (1), (2)
(1) Fiecare entitate cu impact ridicat și fiecare entitate cu impact critic identificată de autoritățile competente în temeiul articolului 24 alineatul (1) efectuează gestionarea riscurilor în materie de securitate cibernetică pentru toate activele sale în perimetrul său cu impact ridicat și în perimetrul său cu impact critic. Fiecare entitate cu impact ridicat și fiecare entitate cu impact critic trebuie să efectueze o gestionare a riscurilor care să conțină etapele de la alineatul (2) o dată la trei ani.
(2) Fiecare entitate cu impact ridicat și fiecare entitate cu impact critic își bazează gestionarea riscurilor în materie de securitate cibernetică pe o abordare care urmărește să le protejeze rețelele și sistemele informatice și care cuprinde următoarele etape: (a) stabilirea contextului; (b) evaluarea riscurilor în materie de securitate cibernetică la nivel de entitate; (c) tratarea riscurilor în materie de securitate cibernetică; (d) acceptarea riscurilor în materie de securitate cibernetică.
	pct. 49
49. Fiecare entitate cu impact ridicat și cu impact critic identificată de ANRE potrivit pct. 44 efectuează gestionarea riscurilor de securitate cibernetică pentru toate activele sale incluse în perimetrele cu impact ridicat și cu impact critic, cel puțin o dată la 3 ani, parcurgând etapele:
a) stabilirea contextului;
b) evaluarea riscurilor de securitate cibernetică la nivel de entitate;
c) tratarea riscurilor de securitate cibernetică;
d) acceptarea riscurilor de securitate cibernetică.
	Compatibil
	-

	Articolul 26 alineatul (3)
(3) În etapa de stabilire a contextului, fiecare entitate cu impact ridicat și fiecare entitate cu impact critic: (a) definește sfera evaluării riscurilor în materie de securitate cibernetică, inclusiv procesele cu impact ridicat și procesele cu impact critic identificate de ENTSO pentru energie electrică și de entitatea OSD UE, precum și alte procese care pot fi vizate de atacuri cibernetice cu impact ridicat sau cu impact critic asupra fluxurilor transfrontaliere de energie electrică, și (b) definește criteriile de evaluare a riscurilor și criteriile de acceptare a riscurilor în conformitate cu matricea de evaluare a impactului riscurilor pe care entitățile și autoritățile competente trebuie să o utilizeze pentru a evalua riscurile în materie de securitate cibernetică din metodologiile de evaluare a riscurilor în materie de securitate cibernetică la nivelul Uniunii, la nivel regional și la nivel de stat membru, elaborate de ENTSO pentru energie electrică și de entitatea OSD UE în conformitate cu articolul 19 alineatul (2).
	pct. 50
50. În etapa de stabilire a contextului, fiecare entitate cu impact ridicat și cu impact critic:
a) definește domeniul de aplicare al evaluării riscurilor de securitate cibernetică, inclusiv procesele cu impact ridicat și cu impact critic identificate potrivit pct. 43, precum și alte procese care pot constitui ținte ale unor atacuri cibernetice cu impact ridicat sau cu impact critic asupra fluxurilor transfrontaliere de energie electrică;
b) definește criteriile de evaluare a riscurilor și criteriile de acceptare a riscurilor în conformitate cu matricea de impact al riscurilor prevăzută la pct. 37.
	Compatibil
	-

	Articolul 26 alineatul (4)
(4) În cursul etapei de evaluare a riscurilor în materie de securitate cibernetică, fiecare entitate cu impact ridicat și fiecare entitate cu impact critic: (a) identifică riscurile în materie de securitate cibernetică, ținând seama de: (i) toate activele care sprijină procesele cu impact ridicat și procesele cu impact critic la nivelul Uniunii, cu o evaluare a impactului posibil asupra fluxurilor transfrontaliere de energie electrică în cazul în care activul este compromis; (ii) posibilele amenințări cibernetice, ținând seama de amenințările cibernetice identificate în cel mai recent raport cuprinzător de evaluare a riscurilor în materie de securitate cibernetică a fluxurilor transfrontaliere de energie electrică la care se face referire la articolul 23, precum și de amenințările la adresa lanțului de aprovizionare; (iii) vulnerabilitățile, inclusiv vulnerabilitățile sistemelor moștenite; (iv) posibilele scenarii de atac cibernetic, inclusiv atacuri cibernetice care afectează securitatea operațională a sistemului de energie electrică și care perturbă fluxurile transfrontaliere de energie electrică; (v) evaluările relevante ale riscurilor și evaluările relevante efectuate la nivelul Uniunii, inclusiv evaluări coordonate ale riscurilor legate de lanțurile de aprovizionare critice, în conformitate cu articolul 22 din Directiva (UE) 2022/2555, și (vi) controalele existente implementate; (b) analizează probabilitatea și consecințele riscurilor în materie de securitate cibernetică identificate la litera (a) și determină nivelul de risc de securitate cibernetică utilizând matricea de evaluare a impactului riscurilor utilizată pentru a evalua riscurile în materie de securitate cibernetică din metodologiile de evaluare a riscurilor în materie de securitate cibernetică la nivelul Uniunii, la nivel regional și la nivel de stat membru, elaborate de OST, cu sprijinul ENTSO pentru energie electrică și în cooperare cu entitatea OSD UE în conformitate cu articolul 19 alineatul (2); (c) clasifică activele în funcție de posibilele consecințe atunci când este compromisă securitatea cibernetică și determină perimetrul cu impact ridicat și perimetrul cu impact critic utilizând următoarele etape: (i) efectuează, pentru toate procesele care fac obiectul evaluării riscurilor în materie de securitate cibernetică, o evaluare a impactului asupra activității utilizând ECII; (ii) clasifică un proces ca având un impact ridicat sau un impact critic dacă ECII se situează peste pragul de impact ridicat sau, respectiv, peste pragul de impact critic; (iii) determină toate activele cu impact ridicat și toate activele cu impact critic ca fiind activele necesare pentru procesele cu impact ridicat și, respectiv, pentru procesele cu impact critic; (iv) definesc perimetrele cu impact ridicat și perimetrele cu impact critic care conțin toate activele cu impact ridicat și, respectiv, toate activele cu impact critic, astfel încât accesul la perimetre să poată fi controlat; (d) evaluează riscurile în materie de securitate cibernetică, ierarhizându-le prin intermediul criteriilor de evaluare a riscurilor și al criteriilor de acceptare a riscurilor menționate la alineatul (3) litera (b).
	pct. 51, 51.1-51.4
51. În etapa de evaluare a riscurilor de securitate cibernetică, fiecare entitate cu impact ridicat și cu impact critic:
51.1. identifică riscurile de securitate cibernetică, ținând seama de:
a) toate activele care susțin procesele cu impact ridicat și cu impact critic, inclusiv evaluarea posibilului impact asupra fluxurilor transfrontaliere de energie electrică în cazul compromiterii activului;
b) posibilele amenințări cibernetice, inclusiv amenințările identificate în cel mai recent raport de evaluare a riscurilor de securitate cibernetică la nivel național, precum și amenințările aferente lanțului de aprovizionare;
c) vulnerabilitățile existente, inclusiv vulnerabilitățile sistemelor informatice moștenite;
d) posibilele scenarii de atac cibernetic, inclusiv atacurile care afectează securitatea operațională a sistemului electroenergetic și perturbă fluxurile transfrontaliere de energie electrică;
e) evaluările coordonate ale riscurilor legate de lanțurile de aprovizionare critice, realizate la nivel european sau național, dacă există;
f) controalele existente implementate;
51.2. analizează probabilitatea și consecințele riscurilor de securitate cibernetică identificate și determină nivelul riscului utilizând matricea de impact al riscurilor prevăzută la pct. 37;
51.3. clasifică activele în funcție de posibilele consecințe ale compromiterii securității cibernetice și determină perimetrele cu impact ridicat și cu impact critic prin:
a) realizarea, pentru toate procesele supuse evaluării riscurilor de securitate cibernetică, a unei evaluări a impactului asupra activității utilizând ECII;
b) clasificarea unui proces ca proces cu impact ridicat sau cu impact critic dacă ECII depășește pragul de impact ridicat sau, respectiv, pragul de impact critic;
c) determinarea activelor cu impact ridicat și cu impact critic ca active necesare pentru procesele cu impact ridicat și, respectiv, pentru procesele cu impact critic;
d) definirea perimetrelor cu impact ridicat și cu impact critic care includ activele respective, astfel încât accesul la acestea să poată fi controlat;
51.4. evaluează și prioritizează riscurile de securitate cibernetică utilizând criteriile de evaluare și acceptare a riscurilor prevăzute la pct. 50 lit. b).
	Compatibil
	Pct. 51.1 lit. e) prevede luarea în considerare a evaluărilor coordonate ale lanțurilor de aprovizionare critice, dacă există.

	Articolul 26 alineatul (5), (6)
(5) În cursul etapei de tratare a riscurilor în materie de securitate cibernetică, fiecare entitate cu impact ridicat și fiecare entitate cu impact critic stabilește un plan de atenuare a riscurilor la nivel de entitate prin selectarea opțiunilor de tratare a riscurilor adecvate pentru gestionarea riscurilor și pentru identificarea riscurilor reziduale.
(6) În cursul etapei de acceptare a riscului în materie de securitate cibernetică, fiecare entitate cu impact ridicat și fiecare entitate cu impact critic decide dacă acceptă riscul rezidual pe baza criteriilor de acceptare a riscurilor, stabilite la alineatul (3) litera (b).
	pct. 52
52. În etapa de tratare a riscurilor de securitate cibernetică, fiecare entitate cu impact ridicat și cu impact critic stabilește un plan de atenuare a riscurilor la nivel de entitate prin selectarea măsurilor adecvate pentru gestionarea riscurilor și identificarea riscurilor reziduale. În etapa de acceptare a riscurilor de securitate cibernetică, fiecare entitate cu impact ridicat și cu impact critic decide acceptarea riscurilor reziduale pe baza criteriilor de acceptare a riscurilor stabilite potrivit pct. 50 lit. b).
	Compatibil
	-

	Articolul 26 alineatul (7), (8)
(7) Fiecare entitate cu impact ridicat și fiecare entitate cu impact critic trebuie să înregistreze activele identificate la alineatul (1) într-un inventar al activelor. Acest inventar al activelor nu face parte din raportul de evaluare a riscurilor.
(8) Autoritatea competentă poate inspecta activele inventarului în timpul inspecțiilor.
	pct. 53
53. Fiecare entitate cu impact ridicat și cu impact critic înregistrează activele identificate potrivit prezentei secțiuni într-un inventar al activelor, care nu face parte din raportul de evaluare a riscurilor. ANRE și/sau ASC, în limitele competențelor stabilite prin prezentul Cod, pot inspecta activele incluse în inventar în cadrul inspecțiilor efectuate.
	Compatibil
	-

	Articolul 27
Fiecare entitate cu impact ridicat și fiecare entitate cu impact critic transmite autorității competente, în termen de 12 luni de la notificarea entităților cu impact ridicat și a entităților cu impact critic în temeiul articolului 24 alineatul (6) și, ulterior, o dată la trei ani, un raport care conține următoarele informații: 1. o listă a controalelor selectate pentru planul de atenuare a riscurilor la nivel de entitate în temeiul articolului 26 alineatul (5), însoțită de stadiul actual de implementare a fiecărui control; 2. pentru fiecare proces cu impact ridicat sau proces cu impact critic la nivelul Uniunii, o estimare a riscului de compromitere a confidențialității, integrității și disponibilității informațiilor și ale activelor relevante. Estimarea acestui risc se face în conformitate cu matricea de evaluare a impactului riscurilor de la articolul 19 alineatul (2); 3. o listă a furnizorilor critici de servicii TIC pentru procesele lor cu impact critic.
	pct. 54, 54.1
54. În termen de 12 luni de la notificarea entităților cu impact ridicat și cu impact critic potrivit pct. 45 și, ulterior, o dată la 3 ani, fiecare entitate cu impact ridicat și cu impact critic transmite ANRE un raport care conține:
a) lista controalelor selectate pentru planul de atenuare a riscurilor la nivel de entitate, stabilit potrivit pct. 52, împreună cu stadiul actual al implementării fiecărui control;
b) pentru fiecare proces cu impact ridicat sau cu impact critic, o estimare a riscului de compromitere a confidențialității, integrității și disponibilității informațiilor și activelor relevante, realizată în conformitate cu matricea de impact al riscurilor prevăzută la pct. 37;
c) lista furnizorilor critici de servicii TIC pentru procesele cu impact critic ale entității.
54.1. ANRE pune la dispoziția ASC informațiile relevante din rapoartele prevăzute la prezentul punct, prin protocolul de cooperare prevăzut la pct. 13, în scopul exercitării atribuției delegate potrivit pct. 39.
	Compatibil
	Raportul se transmite ANRE, în calitate de autoritate competentă; ANRE pune informațiile relevante la dispoziția ASC prin protocolul de cooperare (pct. 54.1).

	Articolul 28 alineatul (1), (2), (3), (4)
(1) Cadrul comun de securitate cibernetică în domeniul energiei electrice este compus din următoarele controale și din sistemul de gestionare a securității cibernetice: (a) controalele minime de securitate cibernetică, elaborate în conformitate cu articolul 29; (b) controalele avansate de securitate cibernetică, elaborate în conformitate cu articolul 29; (c) matricea de corespondență, elaborată în conformitate cu articolul 34, care corelează controalele menționate la literele (a) și (b) cu standardele europene și internaționale selectate și cu cadrele legislative sau de reglementare naționale; (d) sistemul de gestionare a securității cibernetice instituit în temeiul articolului 32.
(2) Toate entitățile cu impact ridicat aplică controalele minime de securitate cibernetică în temeiul alineatului (1) litera (a) în perimetrul lor cu impact ridicat.
(3) Toate entitățile cu impact critic aplică controalele avansate de securitate cibernetică în temeiul alineatului (1) litera (b) în perimetrul lor cu impact critic.
(4) În termen de 7 luni de la transmiterea primului proiect de raport de evaluare a riscurilor în materie de securitate cibernetică la nivelul Uniunii în temeiul articolului 19 alineatul (4), cadrul comun de securitate cibernetică în domeniul energiei electrice menționat la alineatul (1) este completat de controale minime și de controale avansate de securitate cibernetică în lanțul de aprovizionare, elaborate în temeiul articolului 33.
	pct. 55, 56, 57
55. Cadrul comun de securitate cibernetică în sectorul electroenergetic este compus din următoarele controale și din sistemul de management al securității cibernetice:
a) controalele minime de securitate cibernetică, elaborate potrivit pct. 57;
b) controalele avansate de securitate cibernetică, elaborate potrivit pct. 57;
c) matricea de corespondență, elaborată potrivit pct. 74, care corelează controalele prevăzute la lit. a) și b) cu standardele europene și internaționale selectate și cu cadrul legislativ sau de reglementare național;
d) sistemul de management al securității cibernetice, instituit potrivit pct. 67.
56. Toate entitățile cu impact ridicat aplică controalele minime de securitate cibernetică prevăzute la pct. 55 lit. a) în cadrul perimetrului cu impact ridicat; toate entitățile cu impact critic aplică controalele avansate de securitate cibernetică prevăzute la pct. 55 lit. b) în cadrul perimetrului cu impact critic.
57. În termen de 7 luni de la aprobarea raportului de evaluare a riscurilor de securitate cibernetică la nivel național prevăzut la pct. 43.1, OST, cu asistența ENTSO-E, elaborează și prezintă ANRE, spre aprobare, o propunere privind controalele minime și controalele avansate de securitate cibernetică, inclusiv controalele minime și avansate în lanțul de aprovizionare prevăzute la pct. 69-70.
	Compatibil
	-

	Articolul 29 alineatul (1), (2), (4)
(1) În termen de 7 luni de la transmiterea primului proiect de raport de evaluare a riscurilor în materie de securitate cibernetică la nivelul Uniunii în temeiul articolului 19 alineatul (4), OST, cu sprijinul ENTSO de energie electrică și în cooperare cu entitatea OSD UE, elaborează o propunere pentru controalele minime și pentru controalele avansate de securitate cibernetică.
(2) În termen de 6 luni de la elaborarea fiecărui raport de evaluare a riscurilor în materie de securitate cibernetică la nivel regional în temeiul articolului 21 alineatul (2), OST, cu sprijinul ENTSO pentru energie electrică și în cooperare cu entitatea OSD UE, propun autorității competente o modificare a controalelor minime și a controalelor avansate de securitate cibernetică. Propunerea se va realiza în conformitate cu articolul 8 alineatul (10) și va ține seama de riscurile identificate în evaluarea riscurilor la nivel regional.
(4) Controalele de securitate cibernetică inițiale, atât cele minime, cât și cele avansate, elaborate în temeiul alineatului (1), se bazează pe riscurile identificate în raportul de evaluare a riscurilor în materie de securitate cibernetică la nivelul Uniunii menționat la articolul 19 alineatul (5). Controalele de securitate cibernetică modificate, atât cele minime, cât și cele avansate, elaborate în temeiul alineatului (2), se bazează pe raportul de evaluare a riscurilor în materie de securitate cibernetică la nivel regional menționat la articolul 21 alineatul (2).
	pct. 57, 60
57. În termen de 7 luni de la aprobarea raportului de evaluare a riscurilor de securitate cibernetică la nivel național prevăzut la pct. 43.1, OST, cu asistența ENTSO-E, elaborează și prezintă ANRE, spre aprobare, o propunere privind controalele minime și controalele avansate de securitate cibernetică, inclusiv controalele minime și avansate în lanțul de aprovizionare prevăzute la pct. 69-70.
60. La 3 ani de la aprobarea inițială și ori de câte ori este necesar, în special pe baza rapoartelor de evaluare a riscurilor ulterioare prevăzute la pct. 43.1, OST propune ANRE o modificare a controalelor minime și avansate de securitate cibernetică și, după caz, a matricei de corespondență prevăzute la pct. 74.
	Parțial compatibil
	Adaptare instituțională națională. Termenele sunt ancorate la aprobarea raportului de evaluare a riscurilor la nivel național (pct. 57) și la rapoartele ulterioare (pct. 60), nu la raportul la nivelul Uniunii sau la rapoartele regionale.

	Articolul 29 alineatul (3)
(3) Controalele minime și controalele avansate de securitate cibernetică trebuie să poată fi verificate prin participarea la un sistem național de verificare în conformitate cu procedura prevăzută la articolul 31 sau prin efectuarea de audituri de securitate de către terți independenți în conformitate cu cerințele enumerate la articolul 25 alineatul (2).
	pct. 58
58. Controalele minime și controalele avansate de securitate cibernetică pot fi verificate:
a) prin participarea la sistemul național de verificare, potrivit pct. 47; sau
b) prin audituri de securitate efectuate de terți independenți, potrivit cerințelor prevăzute la pct. 48 lit. a)-e).
	Compatibil
	-

	Articolul 29 alineatul (5)
(5) Controalele minime de securitate cibernetică includ controale menite să protejeze informațiile schimbate în temeiul articolului 46.
	pct. 59
59. Controalele minime de securitate cibernetică includ controale destinate protejării informațiilor schimbate potrivit pct. 123.
	Compatibil
	-

	Articolul 29 alineatul (6)
(6) În termen de 12 luni de la aprobarea controalelor minime și a controalelor avansate de securitate cibernetică în temeiul articolului 8 alineatul (5) sau după fiecare actualizare în temeiul articolului 8 alineatul (10), entitățile enumerate la articolul 2 alineatul (1) și identificate ca entități cu impact critic și ca entități cu impact ridicat în temeiul articolului 24 aplică, în timpul elaborării planului de atenuare a riscurilor la nivel de entitate în temeiul articolului 26 alineatul (5), controalele minime de securitate cibernetică în perimetrul cu impact ridicat și controalele avansate de securitate cibernetică în perimetrul cu impact critic.
	pct. 61
61. În termen de 12 luni de la aprobarea controalelor minime și a controalelor avansate de securitate cibernetică potrivit pct. 16.3 și 21, precum și după fiecare actualizare a acestora, entitățile identificate ca fiind cu impact ridicat și cu impact critic potrivit pct. 44 aplică, în timpul elaborării planului de atenuare a riscurilor la nivel de entitate prevăzut la pct. 52, controalele minime de securitate cibernetică în perimetrul cu impact ridicat și controalele avansate de securitate cibernetică în perimetrul cu impact critic.
	Compatibil
	-

	Articolul 30 alineatul (1), (2), (3)
(1) Entitățile enumerate la articolul 2 alineatul (1) pot solicita autorității competente respective să acorde o derogare de la obligația de a aplica controalele minime și controalele avansate de securitate cibernetică menționate la articolul 29 alineatul (6). Autoritatea competentă poate acorda o astfel de derogare pe baza unuia dintre următoarele motive: (a) în circumstanțe excepționale, atunci când entitatea poate demonstra că implementarea controalelor de securitate cibernetică adecvate presupune costuri care depășesc în mod semnificativ beneficiile. ACER și ENTSO pentru energie electrică, în cooperare cu entitatea OSD, pot elabora în comun orientări pentru estimarea costurilor controalelor de securitate cibernetică pentru a ajuta entitățile; (b) în cazul în care entitatea furnizează un plan de tratare a riscurilor la nivel de entitate care atenuează riscurile de securitate cibernetică utilizând controale alternative la un nivel acceptabil în conformitate cu criteriile de acceptare a riscurilor menționate la articolul 26 alineatul (3) litera (b).
(2) În termen de trei luni de la primirea cererii menționate la alineatul (1), fiecare autoritate competentă decide dacă trebuie acordată o derogare de la controalele minime și de la controalele avansate de securitate cibernetică. Derogările de la controalele minime sau de la controalele avansate de securitate cibernetică se acordă pentru o perioadă maximă de trei ani, cu posibilitatea de reînnoire.
(3) Informațiile agregate și anonimizate pentru derogările acordate se includ ca anexă la raportul cuprinzător de evaluare a riscurilor în materie de securitate cibernetică a fluxurilor transfrontaliere de energie electrică menționat la articolul 23. ENTSO pentru energie electrică și entitatea OSD UE actualizează în comun lista, dacă este necesar.
	pct. 62, 63, 64
62. Entitățile prevăzute la pct. 2 pot solicita ANRE acordarea unei derogări de la obligația de a aplica controalele minime și controalele avansate de securitate cibernetică prevăzute la pct. 61. ANRE poate acorda o astfel de derogare pe unul dintre următoarele temeiuri:
a) în circumstanțe excepționale, atunci când entitatea demonstrează că implementarea controalelor de securitate cibernetică corespunzătoare presupune costuri care depășesc semnificativ beneficiile;
b) atunci când entitatea prezintă un plan de tratare a riscurilor la nivel de entitate care atenuează riscurile de securitate cibernetică prin controale alternative la un nivel acceptabil, în conformitate cu criteriile de acceptare a riscurilor prevăzute la pct. 50 lit. b).
63. În termen de 3 luni de la primirea cererii prevăzute la pct. 62, ANRE decide dacă acordă derogarea. Derogările se acordă pentru o perioadă de maximum 3 ani, cu posibilitatea reînnoirii.
64. Informațiile agregate și anonimizate privind derogările acordate se includ într-un raport anual al ANRE privind aplicarea prezentului Cod. OST actualizează lista aferentă, atunci când este necesar.
	Compatibil
	Informațiile agregate privind derogările se includ în raportul anual al ANRE (pct. 64), nu în raportul cuprinzător la nivelul Uniunii.

	Articolul 31 alineatul (1), (2), (3), (4), (5)
(1) În termen de maximum 24 de luni de la adoptarea controalelor menționate la articolul 28 alineatul (1) literele (a)-(c) și de la instituirea sistemului de gestionare a securității cibernetice menționat la litera (d) de la articolul respectiv, fiecare entitate cu impact critic identificată în conformitate cu articolul 24 alineatul (1) trebuie să fie în măsură să demonstreze, la cererea autorității competente, conformitatea cu sistemul de gestionare a securității cibernetice și cu controalele minime sau controalele avansate de securitate cibernetică.
(2) Fiecare entitate cu impact critic îndeplinește obligația menționată la alineatul (1) prin efectuarea de audituri de securitate de către terți independenți, în conformitate cu cerințele enumerate la articolul 25 alineatul (2), sau prin participarea la un sistem național de verificare în conformitate cu articolul 25 alineatul (1).
(3) Verificarea faptului că o entitate cu impact critic respectă sistemul de gestionare a securității cibernetice și controalele minime sau controalele avansate de securitate cibernetică vizează toate activele din perimetrul cu impact critic al entității cu impact critic.
(4) Verificarea faptului că o entitate cu impact critic respectă sistemul de gestionare a securității cibernetice și controalele minime sau controalele avansate de securitate cibernetică se repetă periodic cel târziu la 36 de luni de la încheierea primei verificări și, ulterior, o dată la trei ani.
(5) Fiecare entitate cu impact critic definită în conformitate cu articolul 24 demonstrează că respectă controalele menționate la articolul 28 alineatul (1) literele (a)-(c) și că a instituit sistemul de gestionare a securității cibernetice menționat la litera (d) de la articolul respectiv prin transmiterea rezultatului verificării conformității către autoritatea competentă.
	pct. 65, 66
65. În termen de cel mult 24 de luni de la adoptarea controalelor prevăzute la pct. 55 lit. a)-c) și de la instituirea sistemului de management al securității cibernetice prevăzut la pct. 55 lit. d), fiecare entitate cu impact critic identificată potrivit pct. 44 este în măsură să demonstreze, la solicitarea ANRE, conformitatea cu sistemul de management al securității cibernetice și cu controalele minime sau controalele avansate de securitate cibernetică, prin efectuarea unor audituri de securitate de către terți independenți, în conformitate cu cerințele prevăzute la pct. 48 lit. a)-e), sau prin participarea la sistemul național de verificare prevăzut la pct. 47.
66. Verificarea conformității unei entități cu impact critic acoperă toate activele incluse în perimetrul cu impact critic al acesteia și se repetă periodic, cel târziu la 36 de luni de la finalizarea primei verificări și, ulterior, o dată la fiecare 3 ani. Fiecare entitate cu impact critic demonstrează respectarea acestor cerințe prin transmiterea către ANRE a rezultatului verificării conformității.
	Compatibil
	-

	Articolul 32 alineatul (1), (2), (3)
(1) Fiecare entitate cu impact ridicat și fiecare entitate cu impact critic, în termen de 24 de luni de la data la care autoritatea competentă i-a notificat faptul că a fost identificată drept entitate cu impact ridicat sau drept entitate cu impact critic în conformitate cu articolul 24 alineatul (6), instituie un sistem de gestionare a securității cibernetice și, ulterior, îl revizuiește o dată la trei ani în următoarele scopuri: (a) ca să stabilească domeniul de aplicare al sistemului de gestionare a securității cibernetice, luând în considerare interfețele cu alte entități și dependențele față de acestea; (b) ca să se asigure că toți membrii conducerii sale superioare sunt informați cu privire la obligațiile legale relevante și contribuie activ la implementarea sistemului de gestionare a securității cibernetice prin decizii rapide și reacții prompte; (c) ca să asigure disponibilitatea resurselor necesare funcționării sistemului de gestionare a securității cibernetice; (d) ca să instituie o politică de securitate cibernetică documentată și comunicată, accesibilă atât în cadrul entității, cât și părților afectate de riscurile de securitate; (e) ca să atribuie și să comunice responsabilitățile pentru rolurile pertinente în securitatea cibernetică; (f) ca să efectueze gestionarea riscurilor de securitate cibernetică la nivel de entitate, astfel cum este definită la articolul 26; (g) ca să stabilească și să furnizeze resursele necesare pentru implementarea, întreținerea și îmbunătățirea continuă a sistemului de gestionare a securității cibernetice, ținând seama de competența necesară și de sensibilizarea cu privire la resursele de securitate cibernetică; (h) ca să determine comunicarea internă și externă relevantă pentru securitatea cibernetică; (i) ca să creeze, actualizeze și controleze informații documentate legate de sistemul de gestionare a securității cibernetice; (j) ca să evalueze performanța și eficacitatea sistemului de gestionare a securității cibernetice; (k) ca să efectueze audituri interne la intervale planificate pentru a se asigura că sistemul de gestionare a securității cibernetice este implementat și întreținut cu eficacitate; (l) ca să revizuiască implementarea sistemului de gestionare a securității cibernetice la intervale planificate; și ca să controleze și corecteze neconformitatea resurselor și activităților cu politicile, procedurile și orientările din sistemul de gestionare a securității cibernetice.
(2) Domeniul de aplicare al sistemului de gestionare a securității cibernetice include toate activele din perimetrul cu impact ridicat și din perimetrul cu impact critic al entității cu impact ridicat și al entității cu impact critic.
(3) Fără a impune sau a face o discriminare în favoarea utilizării unui anumit tip de tehnologie, autoritățile competente încurajează utilizarea standardelor și specificațiilor europene sau internaționale referitoare la sistemele de management și relevante pentru securitatea rețelelor și a sistemelor informatice.
	pct. 67, 68
67. În termen de 24 de luni de la notificarea prevăzută la pct. 45, fiecare entitate cu impact ridicat și fiecare entitate cu impact critic stabilește un sistem de gestionare a securității cibernetice și îl revizuiește ulterior o dată la fiecare 3 ani, pentru a:
a) stabili domeniul de aplicare al sistemului, ținând seama de interfețele și dependențele față de alte entități;
b) asigura informarea conducerii de nivel superior cu privire la obligațiile legale relevante și contribuția activă a acesteia la implementarea sistemului prin decizii prompte și reacții rapide;
c) asigura disponibilitatea resurselor necesare funcționării sistemului;
d) institui o politică de securitate cibernetică documentată și comunicată în cadrul entității și către părțile afectate de riscurile de securitate;
e) atribui și comunica responsabilitățile pentru rolurile relevante în domeniul securității cibernetice;
f) realiza gestionarea riscurilor de securitate cibernetică la nivel de entitate, potrivit pct. 49-52;
g) determina și asigura resursele necesare pentru implementarea, menținerea și îmbunătățirea continuă a sistemului;
h) determina comunicarea internă și externă relevantă pentru securitatea cibernetică;
i) crea, actualiza și controla informațiile documentate referitoare la sistem;
j) evalua performanța și eficacitatea sistemului;
k) efectua audituri interne la intervale planificate;
l) revizui implementarea sistemului la intervale planificate și controla și corecta neconformitățile.
68. Domeniul de aplicare al sistemului de gestionare a securității cibernetice include toate activele din perimetrul cu impact ridicat și din perimetrul cu impact critic ale entităților cu impact ridicat și cu impact critic. ANRE încurajează, fără a impune sau discrimina în favoarea utilizării unui anumit tip de tehnologie, utilizarea standardelor și specificațiilor europene sau internaționale referitoare la sistemele de management și relevante pentru securitatea rețelelor și sistemelor informatice.
	Compatibil
	-

	Articolul 33 alineatul (1), (2), (3), (4)
(1) În termen de șapte luni de la transmiterea primului proiect de raport de evaluare a riscurilor în materie de securitate cibernetică la nivelul Uniunii în temeiul articolului 19 alineatul (4), OST, cu sprijinul ENTSO pentru energie electrică și în cooperare cu entitatea OSD UE, elaborează o propunere de controale minime și de controale avansate de securitate cibernetică în lanțul de aprovizionare, care să atenueze riscurile legate de lanțul de aprovizionare identificate în evaluările riscurilor în materie de securitate cibernetică la nivelul Uniunii, completând controalele minime și controalele avansate de securitate cibernetică elaborate în temeiul articolului 29. Controalele minime și controalele avansate de securitate cibernetică în lanțul de aprovizionare se elaborează împreună cu controalele minime și cu controalele avansate de securitate cibernetică în temeiul articolului 29. Controalele minime și controalele avansate de securitate cibernetică în lanțul de aprovizionare acoperă întregul ciclu de viață al tuturor produselor TIC, serviciilor TIC și proceselor TIC din perimetrul cu impact ridicat sau din perimetrul cu impact critic al unei entități cu impact ridicat sau al unei entități cu impact critic. Grupul de cooperare NIS este consultat la elaborarea propunerii de controale minime și de controale avansate de securitate cibernetică în lanțul de aprovizionare.
(2) Controalele minime de securitate cibernetică în lanțul de aprovizionare constau în controale pentru entitățile cu impact ridicat și pentru entitățile cu impact critic care: (a) să includă recomandări pentru achizițiile publice de produse TIC, de servicii TIC și de procese TIC referitoare la specificațiile în materie de securitate cibernetică, care să acopere cel puțin: (i) verificările antecedentelor personalului furnizorului implicat în lanțul de aprovizionare și care se ocupă de informații sensibile sau de accesul la activele cu impact ridicat sau la activele cu impact critic ale entității. Verificarea antecedentelor poate include o verificare a identității și a antecedentelor personalului sau ale contractanților unei entități în conformitate cu dreptul și procedurile naționale și cu dreptul relevant și aplicabil al Uniunii, inclusiv cu Regulamentul (UE) 2016/679 și cu Directiva (UE) 2016/680 a Parlamentului European și a Consiliului. Verificările antecedentelor sunt proporționale și strict limitate la ceea ce este necesar. Acestea se efectuează exclusiv în scopul evaluării unui potențial risc de securitate pentru entitatea în cauză. Ele trebuie să fie proporționale cu cerințele comerciale, cu clasificarea informațiilor care trebuie accesate și cu riscurile percepute și pot fi efectuate de entitatea însăși, de o societate externă care efectuează o examinare sau prin intermediul unei autorizații administrative; (ii) procesele de proiectare, dezvoltare și producție sigure și controlate de produse TIC, servicii TIC și procese TIC, care promovează proiectarea și dezvoltarea de produse TIC, servicii TIC și procese TIC, care includ măsuri tehnice adecvate pentru asigurarea securității cibernetice; (iii) proiectarea rețelelor și a sistemelor informatice în care dispozitivele nu sunt fiabile nici atunci când se află într-un perimetru securizat, necesită verificarea tuturor cererilor pe care le primesc și aplică principiul celor mai mici privilegii; (iv) accesul furnizorului la activele entității; (v) obligațiile contractuale ale furnizorului de a proteja și restricționa accesul la informațiile sensibile ale entității; (vi) specificațiile care stau la baza achizițiilor publice în materie de securitate cibernetică pentru subcontractanții furnizorului; (vii) trasabilitatea aplicării specificațiilor de securitate cibernetică, de la dezvoltare la producție și la livrarea de produse TIC, servicii TIC sau procese TIC; (viii) sprijinirea actualizărilor de securitate pe parcursul întregii durate de viață a produselor TIC, a serviciilor TIC sau a proceselor TIC; (ix) dreptul de a audita securitatea cibernetică în procesele de proiectare, dezvoltare și producție ale furnizorului și (x) evaluarea profilului de risc al furnizorului; (b) impun acestor entități să țină seama de recomandările de achiziții menționate la litera (a) atunci când încheie contracte cu furnizorii, cu parteneri de colaborare și cu alte părți din lanțul de aprovizionare, care vizează livrările obișnuite de produse TIC, servicii TIC și procese TIC, precum și de evenimente și circumstanțe nesolicitate, cum ar fi rezilierea și tranziția contractelor în cazuri de neglijență a partenerului contractual; (c) impun acestor entități să țină seama de rezultatele evaluărilor coordonate relevante ale riscurilor în materie de securitate ale lanțurilor de aprovizionare critice, efectuate în conformitate cu articolul 22 alineatul (1) din Directiva (UE) 2022/2555; (d) includ criterii pentru selectarea și contractarea furnizorilor care pot îndeplini specificațiile de securitate cibernetică menționate la litera (a) și care dețin un nivel de securitate cibernetică adecvat riscurilor în materie de securitate cibernetică ale produsului TIC, serviciului TIC sau proceselor TIC pe care furnizorul le livrează; (e) includ criterii de diversificare a surselor de aprovizionare pentru produsele TIC, serviciile TIC și procesele TIC și reduc riscul de dependență de furnizor; (f) includ criterii de monitorizare, revizuire sau auditare periodică a specificațiilor de securitate cibernetică pentru procesele operaționale interne ale furnizorilor pe parcursul întregului ciclu de viață al fiecărui produs TIC, serviciu TIC și proces TIC.
(3) În ceea ce privește specificațiile de securitate cibernetică din recomandarea privind achizițiile în materie de securitate cibernetică menționată la alineatul (2) litera (a), entitățile cu impact ridicat sau entitățile cu impact critic utilizează principiile achizițiilor publice în temeiul Directivei 2014/24/UE a Parlamentului European și a Consiliului, în conformitate cu articolul 35 alineatul (4), sau își definesc propriile specificații pe baza rezultatelor evaluării riscurilor în materie de securitate cibernetică la nivel de entitate.
(4) Controalele avansate de securitate cibernetică din lanțul de aprovizionare includ controale pentru entitățile cu impact critic cu scopul de a verifica, în timpul achizițiilor publice, dacă produsele TIC, serviciile TIC și procesele TIC care vor fi utilizate ca active cu impact critic îndeplinesc specificațiile de securitate cibernetică. Produsul TIC, serviciul TIC sau procesul TIC se verifică fie prin intermediul unui sistem european de certificare a securității cibernetice menționat la articolul 31, fie prin activitățile de verificare selectate și organizate de entitate. Profunzimea și acoperirea activităților de verificare trebuie să fie suficiente pentru a oferi asigurarea că produsul TIC, serviciul TIC sau procesul TIC poate fi utilizat pentru a atenua riscurile identificate în evaluarea riscurilor la nivel de entitate. Entitatea cu impact critic trebuie să documenteze măsurile luate pentru a reduce riscurile identificate.
	pct. 69, 70, 70.1-70.6, 71, 72
69. Odată cu propunerea prevăzută la pct. 57, OST, cu asistența ENTSO-E, elaborează o propunere de controale minime și avansate de securitate cibernetică în lanțul de aprovizionare, care acoperă întregul ciclu de viață al produselor, serviciilor și proceselor TIC din perimetrele cu impact ridicat sau cu impact critic.
70. Controalele minime în lanțul de aprovizionare constau în controale pentru entitățile cu impact ridicat și cu impact critic care:
70.1. includ recomandări pentru achiziția de produse, servicii și procese TIC cu referire la specificații de securitate cibernetică, acoperind cel puțin:
a) verificările prealabile ale personalului furnizorului implicat în lanțul de aprovizionare și cu acces la informații sensibile sau la activele cu impact ridicat/critic ale entității, efectuate în conformitate cu dreptul și procedurile naționale, inclusiv cu Legea nr. 195/2024 privind protecția datelor cu caracter personal, exclusiv în scopul evaluării riscului de securitate, proporțional cu cerințele comerciale, cu clasificarea informațiilor accesate și cu riscurile percepute, și care pot fi efectuate de entitate, de o societate externă de screening sau prin autorizație administrativă;
b) procesele de proiectare, dezvoltare și producție securizate și controlate, inclusiv proiectarea rețelelor și sistemelor informatice în care dispozitivele nu sunt considerate de încredere nici în interiorul unui perimetru securizat, cu verificarea tuturor cererilor și aplicarea principiului privilegiului minim;
c) accesul furnizorului la activele entității;
d) obligațiile contractuale ale furnizorului privind protejarea și restricționarea accesului la informațiile sensibile ale entității;
e) transpunerea specificațiilor de achiziție de securitate cibernetică către subcontractanții furnizorului;
f) trasabilitatea aplicării specificațiilor de securitate cibernetică de la dezvoltare până la livrare;
g) suportul pentru actualizări de securitate pe întreaga durată de viață a produsului, serviciului sau procesului TIC;
h) dreptul de audit al securității cibernetice în procesele de proiectare, dezvoltare și producție ale furnizorului;
i) evaluarea profilului de risc al furnizorului;
70.2. impun entităților să țină cont de recomandările de achiziție menționate la subpct. 70.1 la încheierea contractelor cu furnizorii, partenerii de colaborare și alte părți din lanțul de aprovizionare, inclusiv pentru livrările obișnuite de produse TIC, servicii TIC și procese TIC, precum și pentru situații neprevăzute, inclusiv rezilierea și tranziția contractelor în caz de neglijență a partenerului contractual;
70.3. impun entităților să țină cont, dacă există, de rezultatele evaluărilor coordonate de securitate ale lanțurilor de aprovizionare critice realizate la nivel european;
70.4. includ criterii pentru selectarea și contractarea furnizorilor care pot îndeplini specificațiile de securitate cibernetică și care dispun de un nivel de securitate cibernetică adecvat riscurilor produsului, serviciului sau procesului TIC furnizat;
70.5. includ criterii pentru diversificarea surselor de aprovizionare și reducerea riscului de dependență de un singur furnizor;
70.6. includ criterii pentru monitorizarea, revizuirea sau auditarea periodică a specificațiilor de securitate cibernetică pentru procesele operaționale interne ale furnizorului, pe întregul ciclu de viață al produsului, serviciului sau procesului TIC.
71. Pentru specificațiile de securitate cibernetică prevăzute la pct. 70.1, entitățile cu impact ridicat sau cu impact critic utilizează principiile aplicabile în materia achizițiilor publice potrivit Legii nr. 325/2025 privind achizițiile publice sau își definesc propriile specificații pe baza rezultatelor evaluării riscurilor de securitate cibernetică la nivel de entitate.
72. Controalele avansate în lanțul de aprovizionare includ, pentru entitățile cu impact critic, controale pentru a verifica, în cadrul achiziției, că produsele, serviciile și procesele TIC care vor fi utilizate ca active cu impact critic satisfac specificațiile de securitate cibernetică, prin intermediul unui sistem european de certificare a securității cibernetice sau prin activități de verificare selectate și organizate de entitate. Profunzimea și acoperirea acestor activități trebuie să fie suficiente pentru a asigura că produsul, serviciul sau procesul TIC poate fi utilizat pentru atenuarea riscurilor identificate în evaluarea la nivel de entitate, iar entitatea documentează măsurile luate.
	Compatibil
	Verificările antecedentelor se efectuează potrivit dreptului național, inclusiv Legii nr. 195/2024 (pct. 70.1 lit. a); specificațiile de achiziție sunt corelate cu Legea nr. 325/2025 privind achizițiile publice (pct. 71), actul național care asigură transpunerea Directivei 2014/24/UE și se aplică de la 1 ianuarie 2027, înainte ca obligațiile privind lanțul de aprovizionare să devină aplicabile potrivit pct. 73.

	Articolul 33 alineatul (5), (6)
(5) Controalele minime și controalele avansate de securitate cibernetică din lanțul de aprovizionare se aplică achizițiilor de produse TIC, servicii TIC și procese TIC relevante. Controalele minime și controalele avansate în materie de securitate cibernetică ale lanțului de aprovizionare se vor aplica proceselor de achiziții publice din entitățile identificate ca fiind entități cu impact critic și entități cu impact ridicat în conformitate cu articolul 24, care încep la șase luni de la adoptarea sau actualizarea controalelor minime și controalelor avansate de securitate cibernetică menționate la articolul 29.
(6) În termen de 6 luni de la elaborarea fiecărui raport de evaluare a riscurilor în materie de securitate cibernetică la nivel regional în temeiul articolului 21 alineatul (2), OST, cu sprijinul ENTSO pentru energie electrică și în cooperare cu entitatea OSD UE, propun autorității competente o modificare a controalelor minime și a controalelor avansate de securitate cibernetică din lanțul de aprovizionare. Propunerea se va realiza în conformitate cu articolul 8 alineatul (10) și va ține seama de riscurile identificate în evaluarea riscurilor la nivel regional.
	pct. 73
73. Controalele minime și avansate din lanțul de aprovizionare se aplică proceselor de achiziție ale entităților cu impact ridicat și cu impact critic care încep la 6 luni de la adoptarea sau actualizarea controalelor prevăzute la pct. 69-70.
	Parțial compatibil
	Adaptare instituțională națională. Data de aplicare a controalelor din lanțul de aprovizionare este ancorată la adoptarea națională a acestor controale (pct. 73), nu la raportul la nivelul Uniunii.

	Articolul 34 alineatul (1), (2), (3)
(1) În termen de 7 luni de la transmiterea primului proiect de raport de evaluare a riscurilor în materie de securitate cibernetică la nivelul Uniunii în temeiul articolului 19 alineatul (4), OST, cu sprijinul ENTSO pentru energie electrică și în cooperare cu entitatea OSD UE și în consultare cu ENISA, elaborează o propunere de matrice pentru punerea în corespondență a controalelor prevăzute la articolul 28 alineatul (1) literele (a) și (b) cu standardele europene și internaționale selectate, precum și cu specificațiile tehnice relevante („matricea de corespondență”). ENTSO pentru energie electrică și entitatea OSD UE documentează echivalența diferitelor controale cu controalele prevăzute la articolul 28 alineatul (1) literele (a) și (b).
(2) Autoritățile competente pot furniza ENTSO pentru energie electrică și entității OSD UE o punere în corespondență a controalelor prevăzute la articolul 28 alineatul (1) literele (a) și (b), cu o trimitere la cadrele legislative sau de reglementare naționale aferente, inclusiv la standardele naționale relevante ale statelor membre în temeiul articolului 25 din Directiva (UE) 2022/2555. În cazul în care autoritatea competentă a unui stat membru furnizează o astfel de punere în corespondență, ENTSO pentru energie electrică și entitatea OSD UE o integrează în matricea de corespondență.
(3) În termen de 6 luni de la elaborarea fiecărui raport de evaluare a riscurilor în materie de securitate cibernetică la nivel regional în temeiul articolului 21 alineatul (2), OST, cu sprijinul ENTSO pentru energie electrică, în cooperare cu entitatea OSD UE și în consultare cu ENISA, propun autorității competente o modificare a matricei de corespondență. Propunerea se va realiza în conformitate cu articolul 8 alineatul (10) și va ține seama de riscurile identificate în evaluarea riscurilor la nivel regional.
	pct. 74
74. Odată cu propunerea prevăzută la pct. 57, OST, cu asistența ENTSO-E, elaborează o propunere de matrice care corelează controalele prevăzute la pct. 55 lit. a) și b) cu standardele europene și internaționale selectate, precum și cu specificațiile tehnice relevante („matricea de corespondență”), documentând echivalența controalelor cu standardele respective. Propunerea de matrice se prezintă ANRE spre aprobare odată cu propunerea prevăzută la pct. 57, potrivit pct. 16.3 și 21. ANRE poate furniza, pentru integrare în matrice, o corelare a acestor controale cu cadrul legislativ sau de reglementare național, inclusiv standardele naționale relevante.
	Compatibil
	Deficiența semnalată în Declarația de compatibilitate nr. 31/02-126-12023 din 11.09.2026 a fost remediată: OST elaborează propunerea de matrice cu asistența ENTSO-E, documentează echivalența controalelor cu standardele relevante și o prezintă ANRE spre aprobare odată cu propunerea de controale (pct. 57), potrivit pct. 16.3 și 21. ANRE poate furniza corelări cu cadrul legislativ național; modificarea matricei se propune potrivit pct. 60. Nu se atribuie ENTSO-E o competență de validare.

	Articolul 35 alineatul (1), (2), (3), (4)
(1) OST, cu sprijinul ENTSO pentru energie electrică și în cooperare cu entitatea OSD UE, elaborează, în cadrul unui program de lucru care urmează să fie stabilit și actualizat de fiecare dată când se adoptă un raport de evaluare a riscurilor în materie de securitate cibernetică la nivel regional, seturi de recomandări fără caracter obligatoriu privind achizițiile în domeniul securității cibernetice pe care entitățile cu impact ridicat și entitățile cu impact critic le pot utiliza ca bază pentru achiziționarea de produse TIC, servicii TIC și procese TIC în perimetre cu impact ridicat și în perimetre cu impact critic. Programul de lucru cuprinde următoarele aspecte: (a) o descriere și o clasificare a tipurilor de produse TIC, servicii TIC și procese TIC utilizate de entitățile cu impact ridicat și de entitățile cu impact critic în perimetrul cu impact ridicat și în perimetrul cu impact critic; (b) o listă a tipurilor de produse TIC, servicii TIC și procese TIC pentru care se elaborează un set de recomandări în materie de securitate cibernetică fără caracter obligatoriu, pe baza rapoartelor relevante de evaluare a riscurilor în materie de securitate cibernetică la nivel regional și a priorităților entităților cu impact ridicat și ale entităților cu impact critic.
(2) În termen de 6 luni de la adoptarea sau actualizarea raportului de evaluare a riscurilor în materie de securitate cibernetică la nivel regional, ENTSO pentru energie electrică, în cooperare cu entitatea OSD UE, furnizează ACER un rezumat al programului de lucru respectiv.
(3) OST, cu sprijinul ENTSO pentru energie electrică și în cooperare cu entitatea OSD UE, depun eforturi pentru a se asigura că recomandările fără caracter obligatoriu privind achizițiile în domeniul securității cibernetice elaborate pe baza evaluării relevante a riscurilor în materie de securitate cibernetică la nivel regional sunt similare sau comparabile între regiunile de exploatare a sistemului. Seturile de recomandări privind achizițiile în domeniul securității cibernetice acoperă cel puțin specificațiile menționate la articolul 33 alineatul (2) litera (a). Acolo unde este posibil, specificațiile trebuie selectate din standardele europene și internaționale.
(4) OST, cu sprijinul ENTSO pentru energie electrică și în cooperare cu entitatea OSD UE, se asigură că seturile de recomandări privind achizițiile în domeniul securității cibernetice: (a) respectă principiile achizițiilor publice în temeiul Directivei 2014/24/UE și (b) sunt compatibile cu cele mai recente sisteme europene de certificare a securității cibernetice disponibile, relevante pentru produsul TIC, serviciul TIC sau procesul TIC, și țin seama de acestea.
	pct. 75, 75.1-75.2, 76
75. OST, cu asistența ENTSO-E, elaborează, printr-un program de lucru actualizat la fiecare actualizare a raportului de evaluare a riscurilor de securitate cibernetică la nivel național, seturi de recomandări neobligatorii privind achizițiile în domeniul securității cibernetice, pe care entitățile cu impact ridicat și cu impact critic le pot utiliza ca bază pentru achiziția de produse, servicii și procese TIC în perimetrele cu impact ridicat și cu impact critic. Programul de lucru include:
75.1. o descriere și clasificare a tipurilor de produse, servicii și procese TIC utilizate de entitățile cu impact ridicat și cu impact critic;
75.2. o listă a tipurilor de produse, servicii și procese TIC pentru care se elaborează seturi de recomandări, pe baza raportului de evaluare a riscurilor de securitate cibernetică și a priorităților entităților cu impact ridicat și cu impact critic.
76. OST se asigură că seturile de recomandări privind achizițiile în domeniul securității cibernetice:
a) acoperă cel puțin specificațiile prevăzute la pct. 70.1;
b) respectă principiile achizițiilor publice potrivit Legii nr. 325/2025 privind achizițiile publice; și
c) sunt compatibile cu cele mai recente sisteme europene de certificare a securității cibernetice disponibile și relevante pentru produsul, serviciul sau procesul TIC, și țin seama de acestea.
	Compatibil
	Recomandările sunt elaborate de OST cu asistența ENTSO-E; cerințele privind achizițiile sunt corelate cu Legea nr. 325/2025 privind achizițiile publice (pct. 76). Caracterul neobligatoriu al recomandărilor este păstrat.

	Articolul 36 alineatul (1), (2)
(1) Recomandările fără caracter obligatoriu privind achizițiile în domeniul securității cibernetice elaborate în temeiul articolului 35 pot include orientări sectoriale specifice privind utilizarea sistemelor europene de certificare a securității cibernetice, ori de câte ori este disponibil un sistem adecvat pentru un tip de produs TIC, serviciu TIC sau proces TIC utilizat de entități cu impact critic, fără a aduce atingere cadrului pentru instituirea sistemelor europene de certificare a securității cibernetice în temeiul articolului 46 din Regulamentul (UE) 2019/881.
(2) OST, cu sprijinul ENTSO pentru energie electrică și în cooperare cu entitatea OSD UE, cooperează îndeaproape cu ENISA la furnizarea orientărilor sectoriale incluse în recomandările fără caracter obligatoriu privind achizițiile în domeniul securității cibernetice în temeiul alineatului (1).
	pct. 77
77. Recomandările neobligatorii privind achizițiile în domeniul securității cibernetice pot include orientări sectoriale privind utilizarea sistemelor europene de certificare a securității cibernetice, ori de câte ori este disponibil un asemenea sistem pentru un tip de produs, serviciu sau proces TIC utilizat de entitățile cu impact critic. OST, cu asistența ENTSO-E, cooperează cu ENISA pentru elaborarea acestor orientări, atunci și în măsura în care există un mecanism de cooperare aplicabil Republicii Moldova.
	Parțial compatibil
	Adaptare instituțională națională. Orientările privind sistemele europene de certificare sunt preluate ca recomandări sectoriale. Cooperarea OST cu ENISA este prevăzută atunci și în măsura în care există un mecanism de cooperare aplicabil Republicii Moldova; competențele proprii ENISA nu sunt instituite prin hotărâre a ANRE.

	Articolul 37 alineatul (1)
(1) În cazul în care primește informații referitoare la un atac cibernetic raportabil, o autoritate competentă are următoarele obligații: (a) evaluează nivelul de confidențialitate al informațiilor respective și informează entitatea cu privire la rezultatul evaluării sale fără întârzieri nejustificate și nu mai târziu de 24 de ore de la primirea informațiilor; (b) încearcă să găsească orice alt atac cibernetic similar în Uniune raportat altor autorități competente, pentru a corela informațiile primite în contextul atacului cibernetic raportabil cu informațiile furnizate în contextul altor atacuri cibernetice și pentru a îmbogăți informațiile existente, a consolida și a coordona răspunsurile în materie de securitate cibernetică; (c) este responsabilă de eliminarea secretelor de afaceri și de anonimizarea informațiilor în conformitate cu normele relevante de la nivel național și de la nivelul Uniunii; (d) comunică informațiile punctelor unice de contact naționale, echipelor CSIRT și tuturor autorităților competente ale altor state membre, desemnate în temeiul articolului 4, fără întârzieri nejustificate și în termen de cel mult 24 de ore de la primirea informațiilor referitoare la un atac cibernetic raportabil și furnizează periodic informații actualizate autorităților sau organismelor respective; (e) diseminează informațiile privind atacul cibernetic, după anonimizarea și eliminarea secretelor de afaceri în temeiul alineatului (1) litera (c), entităților cu impact critic și entităților cu impact ridicat din statul său membru, fără întârzieri nejustificate și în termen de cel mult 24 de ore de la primirea informațiilor în conformitate cu alineatul (1) litera (a), și furnizează periodic informații actualizate care să permită entităților să își organizeze apărarea în mod eficace; (f) poate solicita entității raportoare cu impact ridicat sau entității raportoare cu impact critic să disemineze în continuare informațiile raportabile privind atacurile cibernetice în mod securizat către alte entități care pot fi afectate, cu scopul de a genera conștientizarea situației de către sectorul energiei electrice și de a preveni materializarea unui risc care ar putea escalada, devenind un incident transfrontalier de securitate cibernetică în sectorul energiei electrice; (g) transmite ENISA un raport de sinteză, după anonimizare și eliminarea secretelor de afaceri, cu informații privind atacul cibernetic.
	pct. 78
78. În cazul în care ANRE primește informații referitoare la un atac cibernetic raportabil, aceasta:
a) evaluează nivelul de confidențialitate al informațiilor respective și informează entitatea cu privire la rezultatul evaluării, fără întârzieri nejustificate și în cel mult 24 de ore de la primirea informațiilor;
b) este responsabilă de eliminarea secretelor comerciale și de anonimizarea informațiilor, în conformitate cu normele naționale relevante;
c) diseminează informațiile privind atacul cibernetic, după anonimizare și eliminarea secretelor comerciale, entităților cu impact critic și entităților cu impact ridicat din Republica Moldova, fără întârzieri nejustificate și în cel mult 24 de ore de la primirea informațiilor, precum și informații actualizate periodic care să permită acestora organizarea eficientă a apărării;
d) poate solicita entității raportoare cu impact ridicat sau cu impact critic să disemineze în continuare, în mod securizat, informațiile privind atacul cibernetic raportabil către alte entități care pot fi afectate, în scopul creării unei conștientizări situaționale la nivelul sectorului electroenergetic;
e) atunci și în măsura în care există un canal securizat de schimb cu Agenția Uniunii Europene pentru Securitate Cibernetică (în continuare - ENISA) potrivit unui acord încheiat conform pct. 100, transmite ENISA un raport de sinteză privind informațiile referitoare la atacul cibernetic, după anonimizare și eliminarea secretelor comerciale.
	Parțial compatibil
	Adaptare instituțională națională. Obligațiile autorității competente sunt preluate pentru fluxul național de informații. Identificarea atacurilor similare raportate altor autorități competente și comunicarea către autoritățile din alte state presupun mecanisme ale Uniunii; transmiterea raportului de sinteză către ENISA este condiționată de existența unui canal securizat, potrivit pct. 100.

	Articolul 37 alineatul (2)
(2) În cazul în care ia cunoștință de o vulnerabilitate necorectată exploatată activ, o echipă CSIRT are următoarele obligații: (a) să o partajeze fără întârziere cu ENISA prin intermediul unui canal securizat adecvat de schimb de informații, cu excepția cazului în care se prevede altfel în alte acte legislative ale Uniunii; (b) să sprijine entitatea în cauză să primească din partea producătorului sau a furnizorului o gestionare eficace, coordonată și rapidă a vulnerabilității necorectate exploatate activ sau a unor măsuri de atenuare eficace și eficiente; (c) să facă schimb de informații disponibile cu vânzătorul și să solicite producătorului sau furnizorului, atunci când este posibil, să identifice o listă a CSIRT din statele membre vizate de vulnerabilitatea necorectată exploatată activ și care să fie informată; (d) să partajeze informațiile disponibile cu echipele CSIRT identificate la litera anterioară, pe baza principiului necesității de a cunoaște; (e) să partajeze, acolo unde există, strategiile și măsurile de atenuare cu vulnerabilitatea necorectată exploatată activ care a fost raportată.
	pct. 79
79. În cazul în care ia cunoștință de o vulnerabilitate necorectată exploatată activ, ASC:
a) o comunică ENISA, atunci și în măsura în care există un canal securizat de schimb de informații potrivit unui acord încheiat conform pct. 100;
b) sprijină entitatea vizată să obțină din partea producătorului sau furnizorului o gestionare eficientă, coordonată și rapidă a vulnerabilității necorectate exploatate activ sau măsuri de atenuare eficiente și eficace;
c) face schimb de informații disponibile cu furnizorul și solicită producătorului sau furnizorului, atunci când este posibil, să identifice echipele CSIRT din alte părți contractante ale Comunității Energetice și/sau state membre ale Uniunii Europene afectate care trebuie informate;
d) comunică informațiile disponibile echipelor CSIRT identificate potrivit lit. c), pe baza principiului necesității de a cunoaște;
e) comunică, atunci când există, strategiile și măsurile de atenuare pentru vulnerabilitatea necorectată exploatată activ raportată.
	Parțial compatibil
	Adaptare instituțională națională. Comunicarea vulnerabilităților către ENISA este condiționată de existența unui canal securizat și a unui mecanism de cooperare aplicabil. Celelalte obligații privind sprijinirea entității, schimbul de informații și măsurile de atenuare sunt preluate.

	Articolul 37 alineatul (3)
(3) În cazul în care ia cunoștință de o vulnerabilitate necorectată exploatată activ, o autoritate competentă are următoarele obligații: (a) să partajeze, în cazul în care există, strategiile și măsurile de atenuare cu vulnerabilitatea necorectată exploatată activ care a fost raportată, în coordonare cu echipele CSIRT din statul său membru; (b) să comunice informațiile unei echipe CSIRT din statul membru în care a fost raportată vulnerabilitatea necorectată exploatată activ.
	pct. 80
80. În cazul în care ia cunoștință de o vulnerabilitate necorectată exploatată activ, ANRE comunică, atunci când există, strategiile și măsurile de atenuare, în coordonare cu ASC, și transmite informațiile ASC.
	Compatibil
	-

	Articolul 37 alineatul (4)
(4) În cazul în care ia cunoștință de o vulnerabilitate necorectată, fără a dovedi că a fost încă exploatată activ, autoritatea competentă se coordonează, fără întârzieri nejustificate, cu CSIRT în scopul divulgării coordonate a vulnerabilităților, astfel cum se prevede la articolul 12 alineatul (1) din Directiva (UE) 2022/2555.
	pct. 81
81. În cazul în care ia cunoștință de o vulnerabilitate necorectată fără dovezi privind exploatarea activă a acesteia, ANRE se coordonează, fără întârzieri nejustificate, cu ASC în scopul divulgării coordonate a vulnerabilităților.
	Compatibil
	-

	Articolul 37 alineatul (5), (6)
(5) În cazul în care primește informații legate de amenințări cibernetice de la una sau mai multe entități cu impact ridicat sau de la una sau mai multe entități cu impact critic în temeiul articolului 38 alineatul (6), o echipă CSIRT diseminează informațiile respective sau orice alte informații importante pentru prevenirea, detectarea, răspunsul sau atenuarea riscului asociat entităților cu impact critic și entităților cu impact ridicat din statul său membru și, după caz, tuturor echipelor CSIRT vizate și punctului său unic de contact național, fără întârzieri nejustificate și în termen de cel mult patru ore de la primirea informațiilor.
(6) În cazul în care ia cunoștință de informații legate de amenințările cibernetice de la una sau mai multe entități cu impact ridicat sau cu impact critic, o autoritate competentă transmite aceste informații echipei CSIRT în sensul alineatului (5).
	pct. 82
82. În cazul în care primește informații privind amenințări cibernetice de la una sau mai multe entități cu impact ridicat sau cu impact critic potrivit prezentului Cod, ASC diseminează informațiile respective sau orice alte informații relevante pentru prevenirea, detectarea, răspunsul sau atenuarea riscului asociat entităților cu impact critic și entităților cu impact ridicat din Republica Moldova, fără întârzieri nejustificate și în cel mult 4 ore de la primirea informațiilor. În cazul în care ANRE ia cunoștință de asemenea informații, le transmite ASC.
	Compatibil
	-

	Articolul 37 alineatul (7)
(7) Autoritățile competente pot delega integral sau parțial responsabilitățile prevăzute la alineatele (3) și (4) privind una sau mai multe entități cu impact ridicat sau cu impact critic care își desfășoară activitatea în mai multe state membre unei alte autorități competente dintr-unul dintre statele membre respective, în urma unui acord între autoritățile competente în cauză.
	-
	Prevedere UE neaplicabilă
	Delegarea responsabilităților între autoritățile competente ale mai multor state presupune un acord între acestea, în cadrul Uniunii; un asemenea mecanism nu poate fi instituit unilateral prin act normativ național.

	Articolul 37 alineatul (8)
(8) OST, cu sprijinul ENTSO pentru energie electrică și în cooperare cu entitatea OSD UE, elaborează o metodologie a grilei de clasificare a atacurilor cibernetice până la 13 iunie 2025. OST, cu sprijinul ENTSO pentru energie electrică și al entității OSD UE, pot solicita autorităților competente să consulte ENISA și autoritățile lor competente responsabile cu securitatea cibernetică pentru asistență la elaborarea unei astfel de grile de clasificare. Metodologia prevede clasificarea gravității unui atac cibernetic în funcție de 5 niveluri, cele mai înalte două niveluri fiind „ridicat” și „critic”. Clasificarea se bazează pe evaluarea următorilor parametri: (a) impactul potențial având în vedere activele și perimetrele expuse, determinate în conformitate cu articolul 26 alineatul (4) litera (c) și (b) gravitatea atacului cibernetic.
	pct. 83
83. OST, cu asistența ENTSO-E, elaborează metodologia scalei de clasificare a atacurilor cibernetice, supusă aprobării ANRE potrivit pct. 16.5, odată cu propunerea prevăzută la pct. 57. Metodologia prevede clasificarea gravității unui atac cibernetic pe o scală de 5 niveluri, dintre care cele mai înalte două sunt „ridicat” și „critic”, pe baza evaluării:
a) impactului potențial, având în vedere activele și perimetrele expuse, determinate potrivit pct. 51.3 lit. d); și
b) gravității atacului cibernetic.
	Compatibil
	Deficiența semnalată în Declarația de compatibilitate nr. 31/02-126-12023 din 11.09.2026 a fost remediată: pct. 83 prevede scala de clasificare pe 5 niveluri, dintre care cele mai înalte două sunt „ridicat” și „critic”, precum și criteriile de evaluare. Metodologia este elaborată de OST și supusă aprobării ANRE.

	Articolul 37 alineatul (9)
(9) Până la 13 iunie 2026, ENTSO pentru energie electrică, în colaborare cu entitatea OSD UE, efectuează un studiu de fezabilitate pentru a evalua posibilitatea și costurile financiare necesare dezvoltării unui instrument comun care să permită tuturor entităților să facă schimb de informații cu autoritățile naționale relevante.
	-
	Prevedere UE neaplicabilă
	Studiul de fezabilitate privind un instrument comun este o sarcină a ENTSO pentru energie electrică la nivelul Uniunii.

	Articolul 37 alineatul (10)
(10) Studiul de fezabilitate abordează posibilitatea ca un astfel de instrument comun: (a) să sprijine entitățile cu impact critic și entitățile cu impact ridicat furnizându-le informații relevante legate de securitatea operațiunilor legate de fluxuri transfrontaliere de energie electrică, cum ar fi raportarea în timp aproape real a atacurilor cibernetice, alertele timpurii legate de aspecte legate de securitatea cibernetică și vulnerabilitățile nedivulgate ale echipamentelor utilizate în sistemul de energie electrică; (b) să fie menținut într-un mediu adecvat și foarte fiabil; (c) să permită colectarea de date de la entități cu impact critic și de la entități cu impact ridicat și să faciliteze eliminarea informațiilor confidențiale și anonimizarea datelor, precum și diseminarea promptă a acestora către entitățile cu impact critic și entitățile cu impact ridicat.
	-
	Prevedere UE neaplicabilă
	Dispoziția privește etapele ulterioare ale studiului de fezabilitate la nivelul Uniunii, fără obligații pentru autoritățile naționale.

	Articolul 37 alineatul (11)
(11) ENTSO pentru energie electrică, în cooperare cu entitatea OSD UE: (a) consultă ENISA și Grupul de cooperare NIS, punctele unice de contact naționale și reprezentanții principalelor părți interesate atunci când evaluează fezabilitatea; (b) prezintă rezultatele studiului de fezabilitate ACER și Grupului de cooperare NIS.
	-
	Prevedere UE neaplicabilă
	Dispoziția privește dezvoltarea instrumentului comun la nivelul Uniunii, fără obligații pentru autoritățile naționale.

	Articolul 37 alineatul (12)
(12) ENTSO pentru energie electrică, în cooperare cu entitatea OSD UE, poate analiza și facilita inițiativele propuse de entitățile cu impact critic și de entitățile cu impact ridicat pentru a evalua și testa astfel de instrumente pentru schimbul de informații.
	-
	Prevedere UE neaplicabilă
	Dispoziția privește utilizarea instrumentului comun la nivelul Uniunii, fără obligații pentru autoritățile naționale.

	Articolul 38 alineatul (1), (2)
(1) Fiecare entitate cu impact ridicat și fiecare entitate cu impact critic: (a) stabilește, pentru toate activele din perimetrul său de securitate cibernetică stabilit în temeiul articolului 26 alineatul (4) litera (c), cel puțin capacitățile CSOC pentru: (i) a se asigura că rețelele și sistemele informatice, precum și aplicațiile relevante furnizează jurnale de securitate pentru monitorizarea securității, care să permită detectarea anomaliilor și colectarea de informații privind atacurile cibernetice; (ii) a efectua monitorizarea securității, inclusiv detectarea intruziunilor și evaluarea vulnerabilităților rețelelor și ale sistemelor informatice; (iii) a analiza și, dacă este necesar, a întreprinde toate acțiunile necesare aflate sub responsabilitatea sa și aferente calității sale, în scopul protejării entității; (iv) a participa la colectarea și la schimbul de informații descrise la prezentul articol; (b) are dreptul de a achiziționa, integral sau parțial, aceste capacități în temeiul literei (a) prin intermediul MSSP-urilor. Entitățile cu impact critic și entitățile cu impact ridicat rămân responsabile pentru MSSP și supraveghează eforturile acestora; (c) desemnează un punct unic de contact la nivel de entitate în scopul schimbului de informații.
(2) ENISA poate emite orientări fără caracter obligatoriu privind instituirea unor astfel de capacități sau subcontractarea serviciului către MSSP, ca parte a sarcinii definite la articolul 6 alineatul (2) din Regulamentul (UE) 2019/881.
	pct. 84, 84.1-84.3
84. Fiecare entitate cu impact ridicat și fiecare entitate cu impact critic:
84.1. stabilește, pentru toate activele din perimetrul său de securitate cibernetică determinat potrivit pct. 51.3 lit. d), cel puțin capacitățile unui centru de operațiuni de securitate cibernetică (CSOC), pentru:
a) a asigura că rețelele, sistemele informatice și aplicațiile relevante furnizează jurnale de securitate pentru monitorizarea securității, care permit detectarea anomaliilor și colectarea informațiilor privind atacurile cibernetice;
b) efectuarea monitorizării securității, inclusiv detectarea intruziunilor și evaluarea vulnerabilităților rețelelor și sistemelor informatice;
c) analizarea și, după caz, întreprinderea tuturor măsurilor necesare, în limita responsabilităților și competențelor sale, pentru protejarea entității;
d) participarea la colectarea și schimbul de informații prevăzute în prezenta secțiune;
84.2. are dreptul să achiziționeze, integral sau parțial, capacitățile prevăzute la subpct. 84.1 prin intermediul furnizorilor de servicii de securitate gestionate (MSSP), rămânând responsabilă pentru activitatea acestora și supraveghind serviciile prestate;
84.3. desemnează un punct unic de contact la nivelul entității în scopul schimbului de informații.
	Compatibil
	Orientările ENISA privind capacitățile CSOC pot fi utilizate de entități, fără a constitui o obligație.

	Articolul 38 alineatul (3), (4)
(3) Fiecare entitate cu impact critic și fiecare entitate cu impact ridicat face schimb de informații relevante referitoare la un atac cibernetic raportabil cu echipele sale CSIRT și cu autoritatea sa competentă, fără întârzieri nejustificate și în termen de cel mult patru ore de la momentul în care a luat cunoștință de faptul că incidentul este raportabil.
(4) Informațiile referitoare la un atac cibernetic sunt considerate raportabile atunci când atacul cibernetic este evaluat de entitatea afectată ca având un nivel de criticalitate care variază de la „ridicat” la „critic” conform metodologiei de clasificare a atacurilor cibernetice în temeiul articolului 37 alineatul (8). Punctul unic de contact la nivel de entitate desemnat în temeiul alineatului (1) litera (c) comunică clasificarea incidentelor.
	pct. 85, 86
85. Fiecare entitate cu impact ridicat și fiecare entitate cu impact critic face schimb de informații relevante referitoare la un atac cibernetic raportabil cu ASC și cu ANRE, fără întârzieri nejustificate și în termen de cel mult 4 ore din momentul în care ia cunoștință că incidentul este raportabil.
86. Informațiile referitoare la un atac cibernetic se consideră raportabile atunci când entitatea afectată evaluează atacul cibernetic ca având un nivel de criticitate cuprins între „ridicat” și „critic”, potrivit metodologiei scalei de clasificare a atacurilor cibernetice prevăzute la pct. 83. Punctul unic de contact desemnat potrivit pct. 84.3 comunică clasificarea incidentului.
	Compatibil
	-

	Articolul 38 alineatul (5)
(5) În cazul în care entitățile cu impact critic și entitățile cu impact ridicat notifică unei echipe CSIRT informații relevante legate de vulnerabilitățile necorectate exploatate activ, aceasta din urmă poate transmite aceste informații autorității sale competente. Având în vedere nivelul de sensibilitate al informațiilor notificate, echipa CSIRT poate refuza transmiterea informațiilor sau poate întârzia transmiterea lor din motive justificate legate de securitatea cibernetică.
	pct. 88
88. În cazul în care o entitate cu impact critic sau o entitate cu impact ridicat notifică ASC informații relevante privind vulnerabilități necorectate exploatate activ, aceasta poate transmite informațiile ANRE. Având în vedere nivelul de sensibilitate al informațiilor notificate, ASC poate reține informațiile sau poate întârzia transmiterea acestora din motive justificate legate de securitatea cibernetică.
	Compatibil
	-

	Articolul 38 alineatul (6)
(6) Fiecare entitate cu impact critic și fiecare entitate cu impact ridicat furnizează fără întârzieri nejustificate echipelor sale CSIRT orice informații legate de o amenințare cibernetică raportabilă care ar putea avea un efect transfrontalier. Informațiile referitoare la o amenințare cibernetică sunt considerate raportabile atunci când este îndeplinită cel puțin una dintre următoarele condiții: (a) furnizează informații relevante, pentru alte entități cu impact critic și pentru alte entități cu impact ridicat, legate de prevenirea, detectarea, răspunsul sau atenuarea impactului riscului; (b) tehnicile, tacticile și procedurile identificate utilizate în contextul unui atac conduc la informații precum adrese URL sau IP compromise, hash-uri sau orice alt atribut util pentru contextualizarea și corelarea atacului; (c) o amenințare cibernetică poate fi evaluată și contextualizată mai amănunțit cu ajutorul informațiilor suplimentare furnizate de prestatori de servicii sau terți care nu fac obiectul prezentului regulament.
	pct. 89
89. Fiecare entitate cu impact critic și fiecare entitate cu impact ridicat furnizează, fără întârzieri nejustificate, ASC orice informații referitoare la o amenințare cibernetică raportabilă care poate avea efecte transfrontaliere. Informațiile referitoare la o amenințare cibernetică se consideră raportabile atunci când este îndeplinită cel puțin una dintre următoarele condiții:
a) furnizează informații relevante pentru alte entități cu impact critic și entități cu impact ridicat în scopul prevenirii, detectării, răspunsului sau atenuării impactului riscului;
b) tehnicile, tacticile și procedurile identificate în contextul unui atac conduc la informații precum adrese URL compromise, adrese IP compromise, valori hash sau orice alte atribute utile pentru contextualizarea și corelarea atacului;
c) amenințarea cibernetică poate fi evaluată și contextualizată suplimentar pe baza informațiilor furnizate de prestatori de servicii sau de terți care nu intră sub incidența prezentului Cod.
	Compatibil
	-

	Articolul 38 alineatul (7)
(7) Atunci când face schimb de informații în temeiul prezentului articol, fiecare entitate cu impact critic și fiecare entitate cu impact ridicat specifică următoarele: (a) că informațiile sunt transmise în temeiul prezentului regulament; (b) dacă informațiile se referă la: (i) un atac cibernetic raportabil menționat la alineatul (3); (ii) vulnerabilitățile necorectate exploatate activ care nu sunt cunoscute public, menționate la alineatul (4); (iii) o amenințare cibernetică raportabilă menționată la alineatul (5); (c) în cazul unui atac cibernetic raportabil, nivelul atacului cibernetic în conformitate cu metodologia grilei de clasificare a atacurilor cibernetice menționată la articolul 37 alineatul (8), precum și informațiile care conduc la această clasificare, inclusiv cel puțin nivelul de criticalitate al atacului cibernetic.
	pct. 90
90. La transmiterea informațiilor potrivit prezentei secțiuni, fiecare entitate cu impact critic și fiecare entitate cu impact ridicat precizează:
a) că informațiile sunt transmise în temeiul prezentului Cod;
b) dacă informațiile se referă la un atac cibernetic raportabil, la vulnerabilități necorectate exploatate activ care nu sunt cunoscute publicului sau la o amenințare cibernetică raportabilă;
c) în cazul unui atac cibernetic raportabil, nivelul atacului cibernetic stabilit potrivit metodologiei scalei de clasificare, precum și informațiile care au condus la această clasificare, inclusiv cel puțin nivelul de criticitate al atacului.
	Compatibil
	-

	Articolul 38 alineatul (8)
(8) Atunci când o entitate critică sau o entitate cu impact ridicat notifică un incident semnificativ în temeiul articolului 23 din Directiva (UE) 2022/2555, iar raportarea incidentelor în temeiul articolului respectiv conține informații relevante, astfel cum se prevede la alineatul (3) din prezentul articol, raportarea entității în temeiul articolului 23 alineatul (1) din directiva respectivă constituie raportarea informațiilor în temeiul alineatului (3) din prezentul articol.
	pct. 87
87. Notificarea unui incident semnificativ, efectuată de o entitate în temeiul art. 12 din Legea nr. 48/2023, constituie raportarea informațiilor prevăzute la pct. 85, dacă notificarea conține informațiile relevante prevăzute la punctul respectiv. Termenul de 4 ore prevăzut la pct. 85 se aplică, ca normă specială, atacurilor cibernetice raportabile în sensul prezentului Cod, iar notificarea efectuată în acest termen satisface și obligația de notificare prevăzută la art. 12 din Legea nr. 48/2023, fără a fi necesară o notificare separată în termenul general prevăzut de legea respectivă.
	Compatibil
	Notificarea efectuată în temeiul art. 12 din Legea nr. 48/2023 constituie raportarea prevăzută la pct. 85 dacă conține informațiile relevante, iar termenul de 4 ore se aplică ca normă specială. Regula evită dubla raportare a aceluiași eveniment.

	Articolul 38 alineatul (9)
(9) Fiecare entitate cu impact critic și fiecare entitate cu impact ridicat raportează autorității sale competente sau echipei CSIRT, identificând clar informațiile specifice care trebuie comunicate autorității competente sau echipei CSIRT numai în cazurile în care schimbul de informații ar putea fi sursa unui atac cibernetic. Fiecare entitate cu impact critic și fiecare entitate cu impact ridicat are dreptul de a furniza echipei CSIRT competente o versiune neconfidențială a informațiilor.
	pct. 91
91. Fiecare entitate cu impact critic și fiecare entitate cu impact ridicat raportează ANRE sau ASC, identificând în mod clar informațiile specifice care urmează să fie comunicate exclusiv uneia dintre acestea, în cazurile în care schimbul de informații ar putea constitui sursa unui atac cibernetic. Fiecare entitate are dreptul să furnizeze ASC o versiune neconfidențială a informațiilor.
	Compatibil
	-

	Articolul 39 alineatul (1), (2), (3), (4)
(1) Entitățile cu impact critic și entitățile cu impact ridicat dezvoltă capacitățile necesare pentru a gestiona atacurile cibernetice detectate cu sprijinul necesar din partea autorității competente relevante, a ENTSO pentru energie electrică și a entității OSD UE. Entitățile cu impact critic și entitățile cu impact ridicat pot fi sprijinite de echipa CSIRT desemnată în statul lor membru respectiv ca parte a sarcinii atribuite echipelor CSIRT prin articolul 11 alineatul (5) litera (a) din Directiva (UE) 2022/2555. Entitățile cu impact critic și entitățile cu impact ridicat implementează procese eficace de identificare, clasificare și răspuns la atacurile cibernetice care vor afecta sau pot afecta fluxurile transfrontaliere de energie electrică, pentru a reduce la minimum impactul acestora.
(2) În cazul în care un atac cibernetic afectează fluxurile transfrontaliere de energie electrică, punctele unice de contact la nivel de entitate ale entităților cu impact critic și ale entităților cu impact ridicat afectate cooperează pentru a face schimb de informații, coordonate de autoritatea competentă a statului membru în care a fost raportat pentru prima dată atacul cibernetic.
(3) Entitățile cu impact critic și entitățile cu impact ridicat: (a) se asigură că propriul punct unic de contact la nivel de entitate are acces, pe baza principiului necesității de a cunoaște, la informațiile primite de la punctul unic de contact național prin intermediul autorității lor competente; (b) dacă nu s-a efectuat deja notificarea în temeiul articolului 3 alineatul (4) din Directiva (UE) 2022/2555, notifică autorității competente din statul membru în care sunt stabilite și punctului unic de contact național o listă a punctelor lor unice de contact în materie de securitate cibernetică la nivel de entitate: (i) de la care autoritatea competentă și punctul unic național de contact se pot aștepta să primească informații despre atacuri cibernetice raportabile; (ii) cărora autoritățile competente și punctele unice naționale de contact ar putea fi nevoite să le furnizeze informații; (c) instituie proceduri de gestionare a atacurilor cibernetice în cazul atacurilor cibernetice, inclusiv roluri și responsabilități, sarcini și reacții pe baza evoluției observabile a atacului cibernetic în perimetrele cu impact critic și în perimetrele cu impact ridicat; (d) testează procedurile generale de gestionare a atacurilor cibernetice cel puțin o dată pe an prin testarea a cel puțin unui scenariu care afectează direct sau indirect fluxurile transfrontaliere de energie electrică. Testul anual respectiv poate fi efectuat de entitățile cu impact critic și de entitățile cu impact ridicat în timpul exercițiilor periodice menționate la articolul 43. Orice activitate de răspuns la atacuri cibernetice în direct cu o consecință clasificată cel puțin la scara 2, în conformitate cu metodologia grilei de clasificare a atacurilor cibernetice menționată la articolul 37 alineatul (8), și a căror cauză principală este legată de securitatea cibernetică, poate servi drept test anual al planului de răspuns la atacurile cibernetice.
(4) Sarcinile menționate la alineatul (1) pot fi delegate de statele membre și centrelor de coordonare regionale, în conformitate cu articolul 37 alineatul (2) din Regulamentul (UE) 2019/943.
	pct. 92, 93, 94
92. Entitățile cu impact critic și entitățile cu impact ridicat dezvoltă capacitățile necesare pentru gestionarea atacurilor cibernetice detectate, cu sprijinul necesar din partea ANRE, ASC și, dacă este cazul, al ENTSO-E, și implementează procese eficiente pentru identificarea, clasificarea și răspunsul la atacurile cibernetice care afectează sau pot afecta fluxurile transfrontaliere de energie electrică, în scopul reducerii la minimum a impactului acestora.
93. Entitățile cu impact critic și entitățile cu impact ridicat:
a) se asigură că propriul punct unic de contact la nivel de entitate are acces, pe baza principiului necesității de a cunoaște, la informațiile primite de la ASC sau de la ANRE;
b) notifică ANRE și ASC o listă a punctelor unice de contact pentru securitate cibernetică la nivel de entitate;
c) instituie proceduri de gestionare a atacurilor cibernetice, inclusiv roluri și responsabilități, sarcini și măsuri de răspuns, pe baza evoluției observabile a atacului cibernetic în cadrul perimetrelor cu impact critic și cu impact ridicat;
d) testează procedurile generale de gestionare a atacurilor cibernetice cel puțin o dată pe an, prin testarea a cel puțin unui scenariu care afectează direct sau indirect fluxurile transfrontaliere de energie electrică. Testul anual poate fi realizat în cadrul exercițiilor periodice prevăzute la pct. 103-108; orice activitate reală de răspuns la un atac cibernetic cu o consecință clasificată cel puțin la nivelul 2 al scalei prevăzute la pct. 83 și a cărei cauză principală este identificată ca fiind legată de securitatea cibernetică poate constitui testul anual al planului de răspuns.
94. Guvernul, la propunerea ANRE, poate decide delegarea sarcinilor prevăzute la pct. 92 centrelor de coordonare regionale.
	Compatibil
	Autoritatea care decide delegarea către centrele de coordonare regională este identificată expres: Guvernul, la propunerea ANRE (pct. 94).

	Articolul 40 alineatul (1), (2), (3), (4), (5)
(1) Atunci când autoritatea competentă stabilește că o criză de energie electrică este legată de un atac cibernetic care afectează mai multe state membre, autoritățile competente din statele membre afectate, ANC-SC (autoritățile competente în domeniul securității cibernetice în sectorul energetic), ANC-PR (autoritățile competente în domeniul pregătirii pentru riscuri) și autoritățile de gestionare a crizelor cibernetice NIS din statele membre afectate creează în comun un grup ad-hoc de coordonare transfrontalieră a crizelor.
(2) Grupul ad-hoc de coordonare transfrontalieră a crizelor: (a) coordonează recuperarea eficientă și diseminarea în continuare a tuturor informațiilor relevante în materie de securitate cibernetică către entitățile implicate în procesul de gestionare a crizelor; (b) organizează comunicarea dintre toate entitățile afectate de criză și autoritățile competente, pentru a reduce suprapunerile și a spori eficiența analizelor și a răspunsurilor tehnice care să remedieze crizele simultane de energie electrică ale căror cauze principale sunt legate de securitatea cibernetică; (c) furnizează, în cooperare cu echipele CSIRT competente, expertiza necesară, inclusiv consiliere operațională cu privire la implementarea unor posibile măsuri de atenuare în cadrul entităților afectate de incident; (d) notifică și furnizează Comisiei și Grupului de coordonare în domeniul energiei electrice actualizări periodice cu privire la situația incidentului, respectând principiile de protecție prevăzute la articolul 46; (e) solicită consiliere din partea autorităților, agențiilor sau entităților relevante care ar putea contribui la atenuarea crizei de energie electrică.
(3) În cazul în care atacul cibernetic se califică sau se preconizează că va fi calificat drept incident de securitate cibernetică de mare amploare, grupul ad-hoc de coordonare transfrontalieră a crizelor informează imediat autoritățile naționale de gestionare a crizelor cibernetice în conformitate cu articolul 9 alineatul (1) din Directiva (UE) 2022/2555 din statele membre afectate de incident, precum și Comisia și EU CyCLONe. Într-o astfel de situație, grupul ad-hoc de coordonare transfrontalieră a crizelor sprijină rețeaua EU CyCLONe în ceea ce privește particularitățile sectoriale.
(4) Entitățile cu impact critic și entitățile cu impact ridicat dezvoltă și au la dispoziție capacități, orientări interne, planuri de pregătire și personal care să participe la detectarea și la atenuarea crizelor transfrontaliere. Entitatea cu impact critic sau entitatea cu impact ridicat afectată de o criză simultană de energie electrică investighează cauza principală a unei astfel de crize în cooperare cu autoritatea sa competentă pentru a stabili măsura în care criza este legată de un atac cibernetic.
(5) Sarcinile menționate la alineatul (4) pot fi delegate de statele membre și centrelor de coordonare regionale, în conformitate cu articolul 37 alineatul (2) din Regulamentul (UE) 2019/943.
	pct. 95, 96, 97, 98
95. Determinarea legăturii dintre o criză de energie electrică și un atac cibernetic se realizează în cadrul mecanismului prevăzut la art. 36 alin. (3) din Legea nr. 164/2025 și Hotărârea Guvernului nr. 820/2024: criza de energie electrică se constată de OST și se confirmă de Comisia pentru Situații Excepționale; determinarea legăturii cu un atac cibernetic se realizează de ANRE și ASC, împreună cu Ministerul Energiei, în cadrul aceluiași mecanism.
96. Atunci când o criză de energie electrică legată de un atac cibernetic are impact asupra mai multor părți contractante ale Comunității Energetice și/sau state membre ale Uniunii Europene, ANRE și ASC cooperează cu autoritățile competente din părțile afectate, în măsura în care există un cadru de cooperare aplicabil, pentru:
a) coordonarea obținerii eficiente și diseminării ulterioare a tuturor informațiilor relevante de securitate cibernetică către entitățile implicate în procesul de gestionare a crizei;
b) organizarea comunicării între toate entitățile afectate de criză și autoritățile competente;
c) furnizarea, în cooperare cu echipele CSIRT competente, a expertizei necesare, inclusiv consiliere operațională privind implementarea unor posibile măsuri de atenuare;
d) notificarea și furnizarea de actualizări periodice privind situația incidentului Secretariatului Comunității Energetice, atunci când este cazul, cu respectarea principiilor de protecție prevăzute la pct. 123;
e) solicitarea de consultanță din partea autorităților, agențiilor sau entităților relevante care ar putea contribui la atenuarea crizei de energie electrică.
97. În cazul în care atacul cibernetic se califică sau se estimează că se va califica drept criză în domeniul securității cibernetice de mare amploare, în sensul art. 9 alin. (3) lit. f) din Legea nr. 48/2023, ASC informează imediat autoritățile naționale relevante, precum și, dacă este cazul, Secretariatul Comunității Energetice.
98. Entitățile cu impact critic și entitățile cu impact ridicat dezvoltă și mențin capacități, orientări interne, planuri de pregătire și personal pentru participarea la detectarea și atenuarea crizelor cu efect transfrontalier. Entitatea cu impact critic sau entitatea cu impact ridicat afectată de o criză simultană a energiei electrice investighează cauza principală a acesteia în cooperare cu ANRE, pentru a determina măsura în care criza este legată de un atac cibernetic. Guvernul, la propunerea ANRE, poate decide delegarea sarcinilor prevăzute la prezentul punct centrelor de coordonare regionale.
	Parțial compatibil
	Adaptare instituțională națională. Constatarea crizei și determinarea legăturii cu un atac cibernetic sunt integrate în mecanismul național prevăzut la art. 36 alin. (3) din Legea nr. 164/2025 și Hotărârea Guvernului nr. 820/2024, fără un mecanism paralel. Grupul ad-hoc de coordonare transfrontalieră este înlocuit cu cooperarea ANRE și ASC cu autoritățile părților afectate, atunci când există un cadru aplicabil. Terminologia este aliniată la art. 9 alin. (3) lit. f) din Legea nr. 48/2023. Delegarea către centrele de coordonare regională se decide de Guvern, la propunerea ANRE.

	Articolul 41 alineatul (1)
(1) În termen de 24 de luni de la notificarea către ACER a raportului de evaluare a riscurilor la nivelul Uniunii, ACER, în strânsă cooperare cu ENISA, ENTSO pentru energie electrică, entitatea OSD UE, ANC-SC, autoritățile competente, ANC-PR, ANR și autoritățile naționale NIS de gestionare a crizelor cibernetice, elaborează un plan de gestionare și răspuns la crizele de securitate cibernetică la nivelul Uniunii pentru sectorul energiei electrice.
	-
	Prevedere UE neaplicabilă
	Planul de gestionare a crizelor la nivelul Uniunii este elaborat de ACER; Republica Moldova nu poate fi inclusă unilateral într-un asemenea plan. Planul național este reglementat la pct. 99.

	Articolul 41 alineatul (2)
(2) În termen de 12 luni de la elaborarea de către ACER a planului de gestionare și răspuns la crizele de securitate cibernetică la nivelul Uniunii pentru sectorul energiei electrice în temeiul alineatului (1), fiecare autoritate competentă elaborează un plan național de gestionare și răspuns la crizele de securitate cibernetică pentru fluxurile transfrontaliere de energie electrică, ținând seama de planul de gestionare a crizelor de securitate cibernetică la nivelul Uniunii și de planul național de pregătire pentru riscuri instituit în conformitate cu articolul 10 din Regulamentul (UE) 2019/941. Acest plan trebuie să fie în concordanță cu planul de răspuns la incidente de securitate cibernetică de mare amploare și crize în temeiul articolului 9 alineatul (4) din Directiva (UE) 2022/2555. Autoritatea competentă se coordonează cu entitățile cu impact critic și cu entitățile cu impact ridicat, precum și cu ANC-PR din statul său membru.
	pct. 99
99. ANRE elaborează un plan național de gestionare și răspuns la crizele de securitate cibernetică pentru fluxurile transfrontaliere de energie electrică, ținând cont de Planul de acțiuni pentru situații excepționale în sectorul electroenergetic, aprobat prin Hotărârea Guvernului nr. 820/2024, și se coordonează cu entitățile cu impact critic și cu impact ridicat și cu Ministerul Energiei. Planul se elaborează în termen de 12 luni de la intrarea în vigoare a prezentului Cod și se actualizează cel puțin o dată la 3 ani și ori de câte ori este necesar.
	Compatibil
	Termenul este calculat de la intrarea în vigoare a Codului (12 luni), nu de la elaborarea planului ACER; planul ține seama de Planul de acțiuni aprobat prin Hotărârea Guvernului nr. 820/2024.

	Articolul 41 alineatul (3)
(3) Planul național de răspuns la incidente de securitate cibernetică de mare amploare și crize, necesar în temeiul articolului 9 alineatul (4) din Directiva (UE) 2022/2555, este considerat un plan național de gestionare a crizelor de securitate cibernetică în temeiul prezentului articol dacă include dispoziții privind gestionarea crizelor și răspunsul la acestea pentru fluxurile transfrontaliere de energie electrică.
	pct. 99.1
99.1. Planul național prevăzut la pct. 99 este în concordanță cu planul național de răspuns la incidentele cibernetice și crizele în domeniul securității cibernetice, elaborat de ASC potrivit art. 9 alin. (2) din Legea nr. 48/2023. Planul elaborat potrivit art. 9 alin. (2) din Legea nr. 48/2023 constituie plan național în sensul pct. 99, dacă include dispoziții privind gestionarea crizelor și răspunsul la acestea pentru fluxurile transfrontaliere de energie electrică.
	Compatibil
	Planul elaborat de ASC potrivit art. 9 alin. (2) din Legea nr. 48/2023 constituie plan național în sensul Codului dacă include dispozițiile materiale privind fluxurile transfrontaliere de energie electrică.

	Articolul 41 alineatul (4)
(4) Sarcinile enumerate la alineatele (1) și (2) pot fi delegate de statele membre și centrelor de coordonare regionale, în conformitate cu articolul 37 alineatul (2) din Regulamentul (UE) 2019/943.
	pct. 99.2
99.2. Guvernul, la propunerea ANRE, poate decide delegarea sarcinilor prevăzute la pct. 99 centrelor de coordonare regionale.
	Compatibil
	Autoritatea care decide delegarea este identificată expres: Guvernul, la propunerea ANRE.

	Articolul 41 alineatul (5)
(5) Entitățile cu impact critic și entitățile cu impact ridicat se asigură că procesele lor de gestionare a crizelor legate de securitatea cibernetică: (a) au proceduri compatibile de gestionare a incidentelor de securitate cibernetică transfrontaliere, astfel cum este definită la articolul 6 punctul 8 din Directiva (UE) 2022/2555, incluse în mod oficial în planurile lor de gestionare a crizelor; (b) fac parte din activitățile generale de gestionare a crizelor.
	pct. 99.3
99.3. Entitățile cu impact critic și entitățile cu impact ridicat se asigură că procesele lor de gestionare a crizelor legate de securitatea cibernetică:
a) au proceduri compatibile de gestionare a incidentelor cu efect transfrontalier, incluse în mod formal în planurile lor de gestionare a crizelor;
b) fac parte din activitățile generale de gestionare a crizelor.
	Compatibil
	-

	Articolul 41 alineatul (6)
(6) În termen de 12 luni de la notificarea entităților cu impact ridicat și a entităților cu impact critic în temeiul articolului 24 alineatul (6) și, ulterior, o dată la trei ani, entitățile cu impact critic și entitățile cu impact ridicat elaborează un plan de gestionare a crizelor la nivel de entitate pentru o criză legată de securitatea cibernetică, care este inclus în planurile lor generale de gestionare a crizelor. Planul respectiv include cel puțin următoarele elemente: (a) regulile privind declararea crizei, astfel cum se prevede la articolul 14 alineatele (2) și (3) din Regulamentul (UE) 2019/941; (b) roluri și responsabilități clare pentru gestionarea crizelor, inclusiv rolul altor entități relevante cu impact critic și al altor entități cu impact ridicat; (c) informații de contact actualizate, precum și norme privind comunicarea și schimbul de informații în timpul unei situații de criză, inclusiv conectarea cu echipele CSIRT.
	pct. 99.4
99.4. În termen de 12 luni de la notificarea entităților cu impact ridicat și cu impact critic potrivit pct. 45 și, ulterior, o dată la trei ani, entitățile cu impact critic și entitățile cu impact ridicat elaborează un plan de gestionare a crizelor la nivel de entitate pentru o criză legată de securitatea cibernetică, inclus în planurile generale de gestionare a crizelor. Planul include cel puțin:
a) regulile privind declararea crizei, potrivit Planului de acțiuni pentru situații excepționale în sectorul electroenergetic, aprobat prin Hotărârea Guvernului nr. 820/2024;
b) roluri și responsabilități clare pentru gestionarea crizelor, inclusiv rolul altor entități relevante cu impact critic și cu impact ridicat;
c) informații de contact actualizate, precum și reguli privind comunicarea și schimbul de informații în timpul unei situații de criză, inclusiv legătura cu ASC.
	Compatibil
	Regulile privind declararea crizei sunt corelate cu Planul de acțiuni aprobat prin Hotărârea Guvernului nr. 820/2024.

	Articolul 41 alineatul (7)
(7) Măsurile de gestionare a crizelor în temeiul articolului 21 alineatul (2) litera (c) din Directiva (UE) 2022/2555 sunt considerate un plan de gestionare a crizelor la nivel de entitate pentru sectorul energiei electrice în temeiul prezentului articol dacă include toate cerințele enumerate la alineatul (6).
	pct. 99.5
99.5. Măsurile de gestionare a crizelor adoptate de o entitate potrivit art. 11 din Legea nr. 48/2023 constituie plan de gestionare a crizelor la nivel de entitate în sensul pct. 99.4, dacă îndeplinesc cerințele prevăzute la punctul respectiv.
	Compatibil
	Măsurile adoptate potrivit art. 11 din Legea nr. 48/2023 constituie plan de gestionare a crizelor la nivel de entitate dacă îndeplinesc cerințele pct. 99.4.

	Articolul 41 alineatul (8)
(8) Planurile de gestionare a crizelor sunt testate în cursul exercițiilor de securitate cibernetică menționate la articolele 43, 44 și 45.
	pct. 99.6
99.6. Planurile de gestionare a crizelor prevăzute la pct. 99.4 sunt testate în cadrul exercițiilor de securitate cibernetică prevăzute la pct. 103-107.
	Compatibil
	-

	Articolul 41 alineatul (9), (10)
(9) Entitățile cu impact critic și entitățile cu impact ridicat includ planurile lor de gestionare a crizelor la nivel de entitate în planurile lor de continuitate a activității pentru procesele cu impact critic și procesele cu impact ridicat. Planurile de gestionare a crizelor la nivel de entitate includ: (a) procese în funcție de disponibilitatea, integritatea și fiabilitatea serviciilor informatice; (b) toate locațiile de asigurare a continuității activității, inclusiv locațiile pentru hardware și software; (c) toate rolurile și responsabilitățile interne legate de procesele de continuitate a activității.
(10) Entitățile cu impact critic și entitățile cu impact ridicat își actualizează planurile de gestionare a crizelor la nivel de entitate cel puțin o dată la trei ani și ori de câte ori este necesar.
	pct. 99.7
99.7. Entitățile cu impact critic și entitățile cu impact ridicat includ planurile lor de gestionare a crizelor la nivel de entitate în planurile lor de continuitate a activității pentru procesele cu impact critic și cu impact ridicat, care includ:
a) procesele care depind de disponibilitatea, integritatea și fiabilitatea serviciilor informatice;
b) toate locațiile pentru asigurarea continuității activității, inclusiv locațiile pentru echipamente hardware și software;
c) toate rolurile și responsabilitățile interne asociate proceselor de continuitate a activității.
Entitățile actualizează planurile de gestionare a crizelor la nivel de entitate cel puțin o dată la trei ani și ori de câte ori este necesar.
	Compatibil
	-

	Articolul 41 alineatul (11)
(11) ACER actualizează planul de gestionare și răspuns la crizele de securitate cibernetică la nivelul Uniunii pentru sectorul energiei electrice, elaborat în temeiul alineatului (1), cel puțin o dată la trei ani și ori de câte ori este necesar.
	-
	Prevedere UE neaplicabilă
	Actualizarea planului la nivelul Uniunii este o atribuție a ACER.

	Articolul 41 alineatul (12)
(12) Fiecare autoritate competentă actualizează planul național de gestionare și răspuns la crizele de securitate cibernetică pentru fluxurile transfrontaliere de energie electrică, elaborat în temeiul alineatului (2), cel puțin o dată la trei ani și ori de câte ori este necesar.
	pct. 99
99. ANRE elaborează un plan național de gestionare și răspuns la crizele de securitate cibernetică pentru fluxurile transfrontaliere de energie electrică, ținând cont de Planul de acțiuni pentru situații excepționale în sectorul electroenergetic, aprobat prin Hotărârea Guvernului nr. 820/2024, și se coordonează cu entitățile cu impact critic și cu impact ridicat și cu Ministerul Energiei. Planul se elaborează în termen de 12 luni de la intrarea în vigoare a prezentului Cod și se actualizează cel puțin o dată la 3 ani și ori de câte ori este necesar.
	Compatibil
	-

	Articolul 41 alineatul (13), (14)
(13) Entitățile cu impact critic și entitățile cu impact ridicat își testează planurile de continuitate a activității cel puțin o dată la trei ani sau după modificări majore în cadrul unui proces cu impact critic. Rezultatul testării planului de asigurare a continuității activității trebuie documentat. Entitățile cu impact critic și entitățile cu impact ridicat pot include testarea planului lor de continuitate a activității în exercițiile de securitate cibernetică.
(14) Entitățile cu impact critic și entitățile cu impact ridicat își actualizează planul de continuitate a activității ori de câte ori este necesar și cel puțin o dată la trei ani, ținând seama de rezultatul testului.
	pct. 99.8
99.8. Entitățile cu impact critic și entitățile cu impact ridicat testează planurile de continuitate a activității cel puțin o dată la trei ani sau după modificări majore ale unui proces cu impact critic, documentând rezultatele. Entitățile pot include testarea planurilor de continuitate a activității în exercițiile de securitate cibernetică și le actualizează ori de câte ori este necesar și cel puțin o dată la trei ani, ținând cont de rezultatele testării.
	Compatibil
	-

	Articolul 41 alineatul (15), (16)
(15) În cazul în care un test identifică deficiențe în planul de continuitate a activității, entitatea cu impact critic și entitatea cu impact ridicat corectează deficiențele respective în termen de 180 de zile calendaristice de la testare și efectuează un nou test pentru a furniza dovezi că măsurile corective sunt eficace.
(16) În cazul în care nu poate corecta deficiențele în termen de 180 de zile calendaristice, o entitate cu impact critic sau o entitate cu impact ridicat include motivele în raportul care urmează să fie transmis autorității sale competente în conformitate cu articolul 27.
	pct. 99.9
99.9. În cazul în care un test identifică deficiențe în planul de continuitate a activității, entitatea corectează deficiențele respective în termen de 180 de zile calendaristice de la testare și efectuează un nou test pentru a demonstra eficacitatea măsurilor corective. În cazul în care entitatea nu poate corecta deficiențele în acest termen, include motivele în raportul transmis ANRE potrivit pct. 54.
	Compatibil
	-

	Articolul 42 alineatul (1)
(1) Autoritățile competente cooperează cu ENISA pentru a dezvolta capacități de alertă timpurie de securitate cibernetică în sectorul energiei electrice (ECEAC), ca parte a asistenței acordate statelor membre în temeiul articolului 6 alineatul (2) și al articolului 7 din Regulamentul (UE) 2019/881.
	pct. 100
100. Autoritățile competente cooperează cu ENISA, inclusiv prin încheierea de acorduri, pentru dezvoltarea unor capacități de alertă timpurie de securitate cibernetică pentru sectorul electroenergetic (în continuare - ECEAC), cu respectarea competențelor instituționale ale ENISA și ținând seama de faptul că o asemenea cooperare depinde de disponibilitatea proprie a ENISA de a o extinde către o parte contractantă a Comunității Energetice; obligația ANRE și a ASC se limitează, în acest caz, la depunerea diligențelor necesare pentru inițierea și menținerea cooperării.
	Parțial compatibil
	Adaptare instituțională națională. Obligația de cooperare cu ENISA este instituită expres în sarcina autorităților naționale (pct. 100: „cooperează”), nu ca facultate. Precizarea că obligația constă în depunerea diligențelor necesare se justifică prin faptul că extinderea cooperării către o parte contractantă a Comunității Energetice depinde de ENISA, care nu poate fi obligată prin act normativ național.

	Articolul 42 alineatul (2)
(2) ECEAC permite ENISA, atunci când îndeplinește atribuțiile enumerate la articolul 7 alineatul (7) din Regulamentul (UE) 2019/881: (a) să colecteze informații în sistem de schimb voluntar de la: (i) echipele CSIRT, autoritățile competente; (ii) entitățile menționate la articolul 2 din prezentul regulament; (iii) orice altă entitate care dorește să facă schimb voluntar de informații relevante; (b) să evalueze și să clasifice informațiile colectate; (c) să evalueze informațiile la care ENISA are acces pentru identificarea condițiilor de risc cibernetic și a indicatorilor relevanți pentru aspectele fluxurilor transfrontaliere de energie electrică; (d) să identifice condițiile și indicatorii care se corelează frecvent cu atacurile cibernetice din sectorul energiei electrice; (e) să definească dacă se iau măsuri suplimentare de analiză și de prevenire prin evaluarea și identificarea factorilor de risc; (f) să informeze autoritățile competente cu privire la riscurile identificate și la acțiunile preventive recomandate specifice entităților în cauză; (g) să informeze toate entitățile relevante enumerate la articolul 2 cu privire la rezultatele informațiilor evaluate în conformitate cu literele (b), (c) și (d) de la prezentul alineat; (h) să includă periodic informațiile relevante în raportul privind conștientizarea situației, elaborat în conformitate cu articolul 7 alineatul (6) din Regulamentul (UE) 2019/881; (i) să obțină, acolo unde este posibil, date aplicabile care indică o potențială încălcare a securității sau un atac cibernetic („indicatori de compromitere”) din informațiile colectate.
	-
	Prevedere UE neaplicabilă
	Dispoziția stabilește funcțiile ECEAC, adică atribuții proprii ENISA, agenție a Uniunii Europene, și nu poate face obiectul unei hotărâri a ANRE. Pct. 101 reglementează exclusiv posibilitatea destinatarilor naționali (ASC, ANRE, entitățile prevăzute la pct. 2) de a transmite voluntar informații prin ECEAC, atunci când acesta este accesibil Republicii Moldova.

	Articolul 42 alineatul (3)
(3) Echipele CSIRT diseminează fără întârziere informațiile primite de la ENISA către entitățile în cauză, în limitele atribuțiilor lor definite la articolul 11 alineatul (3) litera (b) din Directiva (UE) 2022/2555.
	pct. 102
102. ASC diseminează fără întârziere entităților vizate informațiile primite prin mecanismul prevăzut la pct. 100-101.
	Compatibil
	-

	Articolul 42 alineatul (4)
(4) ACER monitorizează eficacitatea ECEAC. ENISA acordă asistență ACER prin furnizarea tuturor informațiilor necesare, în temeiul articolului 6 alineatul (2) și al articolului 7 alineatul (1) din Regulamentul (UE) 2019/881. Analiza acestei activități de monitorizare face parte din monitorizarea prevăzută la articolul 12 din prezentul regulament.
	-
	Prevedere UE neaplicabilă
	Monitorizarea eficacității ECEAC este o atribuție a ACER, cu asistența ENISA.

	Articolul 43 alineatul (1)
(1) Până la 31 decembrie din anul următor notificării entităților cu impact critic și, ulterior, o dată la trei ani, fiecare entitate cu impact critic efectuează un exercițiu de securitate cibernetică care include unul sau mai multe scenarii cu atacuri cibernetice care afectează direct sau indirect fluxurile transfrontaliere de energie electrică și în legătură cu riscurile identificate în cursul evaluărilor riscurilor în materie de securitate cibernetică la nivel de stat membru și la nivel de entitate, în conformitate cu articolul 20 și cu articolul 27.
	pct. 103
103. Până la 31 decembrie a anului următor notificării entităților cu impact critic potrivit pct. 45 și, ulterior, o dată la trei ani, fiecare entitate cu impact critic efectuează un exercițiu de securitate cibernetică care include unul sau mai multe scenarii de atacuri cibernetice care afectează direct sau indirect fluxurile transfrontaliere de energie electrică și care sunt legate de riscurile identificate în cadrul evaluărilor riscurilor de securitate cibernetică la nivel național și la nivel de entitate, efectuate potrivit pct. 43 și pct. 49-52.
	Compatibil
	-

	Articolul 43 alineatul (2)
(2) Prin derogare de la alineatul (1), ANC-PR, după consultarea autorității competente și a autorității relevante de gestionare a crizelor cibernetice, astfel cum a fost desemnată sau stabilită în Directiva (UE) 2022/2555 în temeiul articolului 9, poate decide să organizeze un exercițiu de securitate cibernetică la nivel de stat membru, astfel cum se descrie la alineatul (1), în loc să efectueze exercițiul de securitate cibernetică la nivel de entitate. În acest sens, autoritatea competentă informează: (a) toate entitățile cu impact critic din statul său membru, ANR, echipele CSIRT și ANC-SC cel târziu până la data de 30 iunie a anului care precedă exercițiul de securitate cibernetică la nivel de entitate; (b) fiecare entitate care participă la exercițiul de securitate cibernetică la nivel de stat membru, cu cel puțin șase luni înainte de începerea exercițiului.
	pct. 104
104. Prin derogare de la pct. 103, Ministerul Energiei, după consultarea ANRE și a ASC, poate decide organizarea unui exercițiu de securitate cibernetică la nivel național în locul exercițiului de securitate cibernetică la nivel de entitate. În acest caz, Ministerul Energiei informează:
a) toate entitățile cu impact critic din Republica Moldova, ANRE și ASC, cel târziu până la data de 30 iunie a anului care precedă exercițiul de securitate cibernetică la nivel de entitate;
b) fiecare entitate care participă la exercițiul de securitate cibernetică la nivel național, cel târziu cu șase luni înainte de desfășurarea exercițiului.
	Parțial compatibil
	Adaptare instituțională națională. Autoritatea competentă pentru pregătirea la riscuri este Ministerul Energiei; ASC, deja desemnată, este consultată direct. Destinatarii informării sunt: entitățile cu impact critic, ANRE și ASC.

	Articolul 43 alineatul (3)
(3) ANC-PR, cu sprijinul tehnic al echipelor sale CSIRT, organizează exercițiul de securitate cibernetică descris la alineatul (2) la nivel de stat membru în mod independent sau în contextul unui alt exercițiu de securitate cibernetică în statul membru respectiv. Pentru a putea grupa aceste exerciții, ANC-PR poate amâna cu un an exercițiul de securitate cibernetică la nivel de stat membru menționat la alineatul (1).
	pct. 105
105. Ministerul Energiei, cu sprijinul tehnic al ASC, organizează exercițiul de securitate cibernetică la nivel național prevăzut la pct. 104, în mod independent sau în cadrul unui alt exercițiu de securitate cibernetică desfășurat în Republica Moldova, putând amâna cu un an exercițiul de securitate cibernetică la nivel național prevăzut la pct. 103, pentru a permite gruparea acestor exerciții.
	Compatibil
	-

	Articolul 43 alineatul (4)
(4) Exercițiile de securitate cibernetică la nivel de entitate și la nivel de stat membru trebuie să fie coerente cu cadrele naționale de gestionare a crizelor de securitate cibernetică, în conformitate cu articolul 9 alineatul (4) litera (d) din Directiva (UE) 2022/2555.
	pct. 106
106. Exercițiile de securitate cibernetică la nivel de entitate și la nivel național sunt compatibile cu cadrul național de gestionare a crizelor de securitate cibernetică, prevăzut la art. 9 din Legea nr. 48/2023.
	Compatibil
	Cadrul național de gestionare a crizelor este identificat prin trimitere la art. 9 din Legea nr. 48/2023.

	Articolul 43 alineatul (5)
(5) Până la 31 decembrie 2026 și, ulterior, o dată la trei ani, ENTSO pentru energie electrică, în cooperare cu entitatea OSD UE, pune la dispoziție un model de scenariu de exercițiu pentru efectuarea exercițiilor de securitate cibernetică la nivelul entității și al statelor membre, menționate la alineatul (1). Acest model ține seama de rezultatele celei mai recente evaluări a riscurilor în materie de securitate cibernetică la nivel de entitate și la nivel de stat membru și include principalele criterii de reușită. ENTSO pentru energie electrică și entitatea OSD UE implică ACER și ENISA în elaborarea unui astfel de model.
	pct. 107
107. OST, cu asistența ENTSO-E, pune la dispoziție un model de scenariu de exercițiu pentru efectuarea exercițiilor de securitate cibernetică la nivel de entitate și la nivel național, ținând seama de rezultatele celei mai recente evaluări a riscurilor de securitate cibernetică la nivel de entitate și la nivel național și incluzând criterii-cheie de succes.
	Compatibil
	-

	Articolul 44 alineatul (1)
(1) Până la 31 decembrie 2029 și, ulterior, o dată la trei ani, în fiecare regiune de exploatare a sistemului, ENTSO pentru energie electrică, în cooperare cu entitatea OSD UE, organizează un exercițiu regional de securitate cibernetică. Entitățile cu impact critic din regiunea de exploatare a sistemului participă la exercițiul regional de securitate cibernetică. ENTSO pentru energie electrică, în cooperare cu entitatea OSD UE, poate organiza, în locul unui exercițiu regional de securitate cibernetică, un exercițiu transregional de securitate cibernetică în mai multe regiuni de exploatare a sistemelor, în același interval de timp. Exercițiul ar trebui să țină seama de alte evaluări și scenarii existente ale riscurilor în materie de securitate cibernetică elaborate la nivelul Uniunii.
	pct. 108
108. Atunci și în măsura în care ENTSO-E organizează un exercițiu regional sau interregional de securitate cibernetică pentru regiunea de operare a sistemelor electroenergetice din care face parte OST, entitățile cu impact critic din Republica Moldova participă la exercițiul respectiv.
	Parțial compatibil
	Adaptare instituțională națională. Participarea entităților cu impact critic la exercițiul regional este prevăzută atunci și în măsura în care ENTSO-E organizează un asemenea exercițiu pentru regiunea din care face parte OST.

	Articolul 44 alineatul (2)
(2) ENISA sprijină ENTSO pentru energie electrică și entitatea OSD UE la pregătirea și organizarea exercițiului de securitate cibernetică la nivel regional sau transregional.
	-
	Prevedere UE neaplicabilă
	Sprijinul acordat de ENISA organizatorilor exercițiului ține de relația dintre organisme ale Uniunii Europene.

	Articolul 44 alineatul (3)
(3) ENTSO pentru energie electrică, în coordonare cu entitatea OSD UE, informează entitățile cu impact critic care participă la exercițiul regional sau transregional de securitate cibernetică cu șase luni înainte ca exercițiul să aibă loc.
	pct. 109
109. ENTSO-E, atunci când organizează un asemenea exercițiu, informează entitățile cu impact critic participante cu cel puțin șase luni înainte de desfășurarea exercițiului.
	Compatibil
	-

	Articolul 44 alineatul (4)
(4) Organizatorul unui exercițiu periodic de securitate cibernetică la nivelul Uniunii în temeiul articolului 7 alineatul (5) din Regulamentul (UE) 2019/881 sau al oricărui exercițiu obligatoriu de securitate cibernetică legat de sectorul energiei electrice în același perimetru geografic poate invita ENTSO pentru energie electrică și entitatea OSD UE să participe. În astfel de cazuri, obligația prevăzută la alineatul (1) nu se aplică, cu condiția ca toate entitățile cu impact critic din regiunea de exploatare a sistemului să participe la același exercițiu.
	-
	Prevedere UE neaplicabilă
	Dispoziția privește exercițiile periodice organizate la nivelul Uniunii în temeiul Regulamentului (UE) 2019/881.

	Articolul 44 alineatul (5)
(5) În cazul în care participă la un exercițiu de securitate cibernetică menționat la alineatul (4), ENTSO pentru energie electrică și entitatea OSD UE pot amâna cu un an exercițiul regional sau transregional de securitate cibernetică menționat la alineatul (1).
	-
	Prevedere UE neaplicabilă
	Amânarea exercițiului regional în cazul participării la un exercițiu la nivelul Uniunii este o facultate a ENTSO pentru energie electrică.

	Articolul 44 alineatul (6)
(6) Până la 31 decembrie 2027 și, ulterior, o dată la trei ani, ENTSO pentru energie electrică, în coordonare cu entitatea OSD UE, pune la dispoziție un model de exercițiu pentru efectuarea exercițiilor regionale și transregionale de securitate cibernetică. Acest model ține seama de rezultatele celei mai recente evaluări a riscurilor în materie de securitate cibernetică la nivel regional și include principalele criterii de reușită. ENTSO pentru energie electrică consultă Comisia și poate solicita consiliere din partea ACER, ENISA și a Centrului Comun de Cercetare cu privire la organizarea și executarea exercițiilor regionale și transregionale de securitate cibernetică.
	-
	Prevedere UE neaplicabilă
	Modelul de exercițiu regional este pus la dispoziție de ENTSO pentru energie electrică la nivelul Uniunii; modelul pentru exercițiile naționale este reglementat la pct. 107.

	Articolul 45 alineatul (1)
(1) La cererea unei entități cu impact critic, furnizorii de servicii critice participă la exercițiile de securitate cibernetică menționate la articolul 43 alineatele (1) și (2) și la articolul 44 alineatul (1) atunci când furnizează servicii entității cu impact critic în domeniul corespunzător domeniului de aplicare al exercițiului de securitate cibernetică relevant.
	pct. 110
110. La cererea unei entități cu impact critic, furnizorii critici de servicii participă la exercițiile de securitate cibernetică prevăzute la pct. 103, 104 și 108, atunci când aceștia furnizează servicii entității cu impact critic în domeniul corespunzător domeniului de aplicare al exercițiului relevant.
	Compatibil
	-

	Articolul 45 alineatul (2)
(2) Organizatorii exercițiilor de securitate cibernetică menționate la articolul 43 alineatele (1) și (2) și la articolul 44 alineatul (1), cu avizul ENISA, la cererea acestora și în temeiul articolului 7 alineatul (5) din Regulamentul (UE) 2019/881, analizează și finalizează exercițiul de securitate cibernetică relevant prin intermediul unui raport care sintetizează lecțiile învățate, adresat tuturor participanților. Raportul trebuie să conțină: (a) scenariile de exercițiu, rapoartele de reuniune, principalele poziții, reușitele și lecțiile învățate la orice nivel al lanțului valoric al energiei electrice; (b) dacă au fost îndeplinite principalele criterii de reușită; (c) o listă de recomandări pentru entitățile care participă la exercițiul de securitate cibernetică relevant pentru a corecta, a adapta sau a modifica procesele de criză de securitate cibernetică, procedurile aferente, modelele de guvernanță asociate și orice angajamente contractuale existente cu furnizorii critici de servicii.
	pct. 111
111. Organizatorii exercițiilor de securitate cibernetică prevăzute la pct. 103, 104 și 108 analizează și finalizează exercițiul relevant printr-un raport care sintetizează lecțiile învățate și care este transmis tuturor participanților. Raportul include:
a) scenariile exercițiului, rapoartele reuniunilor, pozițiile principale, rezultatele obținute și lecțiile învățate la orice nivel al lanțului valoric al energiei electrice;
b) măsura în care au fost îndeplinite criteriile-cheie de succes;
c) o listă de recomandări pentru entitățile participante, pentru corectarea, adaptarea sau modificarea proceselor și procedurilor de criză de securitate cibernetică, a modelelor de guvernanță asociate și a angajamentelor contractuale existente cu furnizorii critici de servicii.
	Compatibil
	-

	Articolul 45 alineatul (3)
(3) La cererea rețelei CSIRT, a Grupului de cooperare NIS sau a EU CyCLONe, organizatorii exercițiilor de securitate cibernetică menționate la articolul 43 alineatele (1) și (2) și la articolul 44 alineatul (1) partajează rezultatul exercițiului de securitate cibernetică relevant. Organizatorii comunică fiecărei entități care participă la exerciții informațiile menționate la alineatul (2) literele (a) și (b) din prezentul articol. Organizatorii transmit lista de recomandări menționată la alineatul respectiv litera (c) numai entităților cărora li se adresează recomandările.
	pct. 112
112. Organizatorii exercițiilor partajează rezultatul exercițiului relevant cu ASC și, după caz, cu alte autorități sau entități prevăzute la pct. 3. Organizatorii comunică fiecărei entități participante informațiile prevăzute la pct. 111 lit. a) și b); lista recomandărilor prevăzută la lit. c) se comunică exclusiv entităților cărora le sunt adresate recomandările.
	Parțial compatibil
	Adaptare instituțională națională. Destinatarii rezultatelor sunt identificați la nivel național (ASC și autoritățile sau entitățile prevăzute la pct. 3), în locul rețelei CSIRT, al Grupului de cooperare NIS și al EU CyCLONe, structuri ale Uniunii Europene.

	Articolul 45 alineatul (4)
(4) Organizatorii exercițiilor de securitate cibernetică menționate la articolul 43 alineatele (1) și (2) și la articolul 44 alineatul (1) urmăresc periodic, împreună cu entitățile care participă la exerciții, punerea în aplicare a recomandărilor formulate în temeiul alineatului (2) litera (c) din prezentul articol.
	pct. 113
113. Organizatorii exercițiilor urmăresc periodic, împreună cu entitățile participante, implementarea recomandărilor formulate potrivit pct. 111 lit. c).
	Compatibil
	-

	Articolul 46 alineatul (1), (2), (3), (4), (5), (6), (7), (8), (9)
(1) Entitățile enumerate la articolul 2 alineatul (1) se asigură că informațiile furnizate, primite, schimbate sau transmise în temeiul prezentului regulament sunt accesibile numai pe baza principiului necesității de a cunoaște și în conformitate cu normele relevante ale Uniunii și cu normele naționale privind securitatea informațiilor.
(2) Entitățile enumerate la articolul 2 alineatul (1) se asigură că informațiile furnizate, primite, schimbate sau transmise în temeiul prezentului regulament sunt manipulate și urmărite pe parcursul întregului ciclu de viață al informațiilor respective și că acestea pot fi publicate la sfârșitul ciclului lor de viață numai după ce au fost anonimizate.
(3) Entitățile enumerate la articolul 2 alineatul (1) se asigură că sunt instituite toate măsurile de protecție necesare de natură organizațională și tehnică pentru a proteja confidențialitatea, integritatea, disponibilitatea și nerepudierea informațiilor furnizate, primite, schimbate sau transmise în temeiul prezentului regulament, independent de mijloacele utilizate. Măsurile de protecție: (a) trebuie să fie proporționale; (b) iau în considerare riscurile în materie de securitate cibernetică legate de amenințările trecute și emergente cunoscute la care pot fi supuse astfel de informații în contextul prezentului regulament; (c) în măsura posibilului, se bazează pe standarde și bune practici naționale, europene sau internaționale; (d) sunt susținute de documente justificative.
(4) Entitățile enumerate la articolul 2 alineatul (1) se asigură că orice persoană căreia i se acordă acces la informațiile furnizate, primite, schimbate sau transmise în temeiul prezentului regulament este informată cu privire la normele de securitate aplicabile la nivel de entitate și cu privire la măsurile și procedurile relevante pentru protecția informațiilor. Entitățile respective se asigură că persoana în cauză își recunoaște responsabilitatea de a proteja informațiile, conform instrucțiunilor din timpul informării.
(5) Entitățile enumerate la articolul 2 alineatul (1) se asigură că accesul la informațiile furnizate, primite, schimbate sau transmise în temeiul prezentului regulament este limitat la persoanele: (a) care sunt autorizate să acceseze informațiile respective pe baza funcțiilor lor și în limita executării sarcinilor atribuite; (b) în privința cărora entitatea a fost în măsură să evalueze principiile etice și de integritate, precum și în privința cărora nu există dovezi ale unui rezultat negativ în urma unei verificări a antecedentelor pentru a evalua fiabilitatea persoanei în conformitate cu cele mai bune practici și cu cerințele standard de securitate ale entității și, dacă este necesar, cu legile și reglementările naționale.
(6) Entitățile enumerate la articolul 2 alineatul (1) au acordul scris al persoanei fizice sau juridice care a creat sau a furnizat inițial informațiile, înainte de a furniza informațiile respective unui terț care nu intră în domeniul de aplicare al prezentului regulament.
(7) O entitate menționată la articolul 2 alineatul (1) poate considera că aceste informații trebuie partajate fără a se respecta alineatele (1) și (4) din prezentul articol pentru a preveni o criză simultană de energie electrică a cărei cauză principală este legată de securitatea cibernetică sau orice criză transfrontalieră din Uniune într-un alt sector. În acest caz, entitatea: (a) se consultă cu autoritatea competentă și este autorizată de aceasta să facă schimb de astfel de informații; (b) anonimizează aceste informații fără a pierde elementele necesare pentru a informa publicul cu privire la un risc iminent și grav la adresa fluxurilor transfrontaliere de energie electrică și la posibilele măsuri de atenuare; (c) garantează identitatea inițiatorului și a entităților care au prelucrat astfel de informații în temeiul prezentului regulament.
(8) Prin derogare de la alineatul (6) din prezentul articol, autoritățile competente pot transmite informațiile furnizate, primite, schimbate sau transmise în temeiul prezentului regulament unui terț care nu este menționat la articolul 2 alineatul (1) fără acordul prealabil scris al inițiatorului informațiilor, dar informându-l în cel mai scurt timp posibil. Înainte de a divulga orice informații furnizate, primite, schimbate sau transmise în temeiul prezentului regulament unui terț care nu este menționat la articolul 2 alineatul (1), autoritatea competentă în cauză se asigură în mod rezonabil că terțul în cauză are cunoștință de normele de securitate în vigoare și primește asigurări rezonabile că terțul în cauză poate proteja informațiile primite în conformitate cu alineatele (1)-(5) din prezentul articol. Autoritatea competentă anonimizează aceste informații fără a pierde elementele necesare pentru a informa publicul cu privire la un risc iminent și grav la adresa fluxurilor transfrontaliere de energie electrică și la posibilele măsuri de atenuare și garantează identitatea inițiatorului informațiilor. În acest caz, terțul care nu este enumerat la articolul 2 alineatul (1) protejează informațiile primite în conformitate cu dispozițiile aflate deja în vigoare la nivel de entitate sau, dacă acest lucru nu este posibil, cu dispozițiile și instrucțiunile furnizate de autoritatea competentă relevantă.
(9) Prezentul articol nu se aplică entităților care nu sunt enumerate la articolul 2 alineatul (1) și care primesc informații în temeiul alineatului (6) din prezentul articol. În acest caz, se aplică alineatul (7) din prezentul articol sau autoritatea competentă poate furniza entității respective dispoziții scrise care să se aplice în cazurile în care se primesc informații în temeiul prezentului regulament.
	pct. 114-122
114. Entitățile prevăzute la pct. 2 se asigură că informațiile furnizate, primite, schimbate sau transmise în temeiul prezentului Cod sunt accesibile numai pe baza principiului necesității de a cunoaște și cu respectarea normelor naționale privind securitatea informațiilor.
115. Entitățile prevăzute la pct. 2 se asigură că informațiile furnizate, primite, schimbate sau transmise în temeiul prezentului Cod sunt gestionate și urmărite pe întregul ciclu de viață al acestora și că pot fi făcute publice la finalul ciclului de viață numai după anonimizare.
116. Entitățile prevăzute la pct. 2 se asigură că sunt instituite toate măsurile de protecție necesare de natură organizațională și tehnică pentru protejarea confidențialității, integrității, disponibilității și nerepudierii informațiilor furnizate, primite, schimbate sau transmise în temeiul prezentului Cod, indiferent de mijloacele utilizate. Măsurile de protecție:
a) sunt proporționale;
b) iau în considerare riscurile de securitate cibernetică legate de amenințările cunoscute din trecut și cele emergente la care pot fi supuse astfel de informații;
c) în măsura posibilului, se bazează pe standarde și bune practici naționale, europene sau internaționale;
d) sunt documentate.
117. Entitățile prevăzute la pct. 2 se asigură că orice persoană căreia îi este acordat acces la informațiile furnizate, primite, schimbate sau transmise în temeiul prezentului Cod este informată cu privire la normele de securitate aplicabile la nivel de entitate și la măsurile și procedurile relevante pentru protecția informațiilor, și recunoaște responsabilitatea de a proteja informațiile potrivit instrucțiunilor primite.
118. Entitățile prevăzute la pct. 2 se asigură că accesul la informațiile furnizate, primite, schimbate sau transmise în temeiul prezentului Cod este limitat la persoanele:
a) autorizate să acceseze informațiile respective pe baza funcțiilor exercitate și numai în limita executării sarcinilor atribuite;
b) pentru care entitatea a fost în măsură să evalueze principiile etice și de integritate și pentru care nu există dovezi ale unui rezultat negativ în urma unei verificări a antecedentelor, efectuată în conformitate cu Legea nr. 195/2024 privind protecția datelor cu caracter personal, destinată evaluării fiabilității persoanei.
119. Entitățile prevăzute la pct. 2 obțin acordul scris al persoanei fizice sau juridice care a creat sau a furnizat inițial informațiile, înainte de a furniza aceste informații unei părți terțe care nu intră în domeniul de aplicare al prezentului Cod.
120. O entitate prevăzută la pct. 2 poate considera că informațiile trebuie transmise fără respectarea cerințelor prevăzute la pct. 114 și 117, pentru prevenirea unei crize simultane a energiei electrice a cărei cauză principală este legată de securitatea cibernetică sau a unei crize transfrontaliere în alt sector. În acest caz, entitatea:
a) se consultă cu ANRE și este autorizată de aceasta să transmită informațiile respective;
b) anonimizează informațiile fără a elimina elementele necesare pentru informarea publicului cu privire la un risc iminent și grav pentru fluxurile transfrontaliere de energie electrică și la posibilele măsuri de atenuare;
c) protejează identitatea inițiatorului informațiilor și a entităților care au prelucrat astfel de informații.
121. Prin derogare de la pct. 119, ANRE poate furniza informațiile furnizate, primite, schimbate sau transmise în temeiul prezentului Cod unei părți terțe care nu este prevăzută la pct. 2, fără acordul scris prealabil al inițiatorului informațiilor, informându-l în cel mai scurt timp posibil, cu condiția să se asigure în mod rezonabil că partea terță cunoaște normele de securitate aplicabile și poate proteja informațiile primite în conformitate cu pct. 114-118, cu anonimizarea informațiilor și protejarea identității inițiatorului.
122. Pct. 119-121 nu se aplică entităților care nu sunt prevăzute la pct. 2 și care primesc informații în temeiul pct. 119; în acest caz se aplică pct. 120 sau ANRE poate furniza entității respective dispoziții scrise aplicabile.
	Compatibil
	-

	Articolul 47 alineatul (1), (2), (3), (4), (5), (6)
(1) Orice informație furnizată, primită, schimbată sau transmisă în temeiul prezentului regulament face obiectul condițiilor privind secretul profesional prevăzute la alineatele (2)-(5) din prezentul articol al prezentului regulament și al cerințelor prevăzute la articolul 65 din Regulamentul (UE) 2019/943. Orice informații furnizate, primite, schimbate sau transmise între entitățile enumerate în articolul 2 din prezentul regulament, în scopul punerii în aplicare a prezentului regulament, sunt protejate, ținând cont de nivelul de confidențialitate al informațiilor aplicat de inițiator.
(2) Obligația de a păstra secretul profesional se aplică entităților enumerate la articolul 2.
(3) ANC-SC, ANR, ANC-PR și echipele CSIRT partajează toate informațiile necesare pentru îndeplinirea sarcinilor care le revin.
(4) Orice informații primite, schimbate sau transmise între entitățile enumerate la articolul 2 alineatul (1), în scopul punerii în aplicare a articolului 23, se anonimizează și se agregă.
(5) Informațiile primite de orice entitate sau autoritate care intră sub incidența prezentului regulament în timpul exercitării atribuțiilor sale nu pot fi divulgate niciunei alte entități sau autorități, fără a aduce atingere cazurilor reglementate de dreptul intern, celorlalte dispoziții ale prezentului regulament sau altor acte legislative relevante ale Uniunii.
(6) Fără a aduce atingere legislației naționale sau a Uniunii, o autoritate, o entitate sau o persoană fizică care primește informații în temeiul prezentului regulament nu le poate utiliza în niciun alt scop decât pentru îndeplinirea sarcinilor care îi revin în temeiul prezentului regulament.
	pct. 123, 124, 125, 126
123. Orice informație furnizată, primită, schimbată sau transmisă în temeiul prezentului Cod este supusă condițiilor privind secretul profesional prevăzute la pct. 124-127 și cerințelor prevăzute la art. 104 din Legea nr. 164/2025, și este protejată ținând cont de nivelul de confidențialitate stabilit de inițiatorul informațiilor.
124. Obligația de păstrare a secretului profesional se aplică entităților prevăzute la pct. 2.
125. ANRE, ASC, Ministerul Energiei și Comisia pentru Situații Excepționale fac schimb de toate informațiile necesare pentru îndeplinirea atribuțiilor care le revin potrivit prezentului Cod.
126. Informațiile primite de orice entitate sau autoritate care intră sub incidența prezentului Cod, în exercitarea atribuțiilor sale, nu pot fi divulgate unei alte entități sau autorități, fără a aduce atingere cazurilor prevăzute de legislația națională sau altor dispoziții ale prezentului Cod. Fără a aduce atingere legislației naționale, o autoritate, entitate sau persoană fizică care primește informații în temeiul prezentului Cod nu le poate utiliza în alt scop decât pentru îndeplinirea atribuțiilor care îi revin în temeiul acestuia.
	Compatibil
	Secretul profesional este corelat cu art. 104 din Legea nr. 164/2025.

	Articolul 47 alineatul (7)
(7) ACER, după consultarea ENISA, a tuturor autorităților competente, ENTSO pentru energie electrică și a entității OSD UE emit, până la 13 iunie 2025, orientări care abordează mecanismele prin care toate entitățile enumerate la articolul 2 alineatul (1) pot face schimb de informații, în special fluxurile de comunicare avute în vedere, precum și metodele de anonimizare și de agregare a informațiilor în scopul punerii în aplicare a prezentului articol.
	-
	Prevedere UE neaplicabilă
	Orientările privind mecanismele de schimb de informații sunt emise de ACER, agenție a Uniunii Europene.

	Articolul 47 alineatul (8)
(8) Informațiile care sunt confidențiale în temeiul normelor de drept intern sau al normelor UE fac obiectul unui schimb cu Comisia și cu alte autorități relevante numai în cazul în care un astfel de schimb este necesar pentru aplicarea prezentului regulament. Informațiile care fac obiectul schimbului se limitează la informații necesare și proporționale cu scopul respectivului schimb. Schimbul de informații păstrează confidențialitatea respectivelor informații și protejează securitatea și interesele comerciale ale entităților cu impact critic sau ale entităților cu impact ridicat.
	pct. 127
127. Informațiile confidențiale se transmit Secretariatului Comunității Energetice și altor autorități relevante ale Comunității Energetice numai atunci când un asemenea schimb este necesar pentru aplicarea prezentului Cod și există un cadru de cooperare aplicabil. Informațiile transmise se limitează la ceea ce este necesar și proporțional cu scopul schimbului respectiv, cu păstrarea confidențialității acestora și protejarea securității și intereselor comerciale ale entităților cu impact critic sau cu impact ridicat.
	Parțial compatibil
	Adaptare instituțională națională. Schimbul de informații confidențiale cu Comisia este înlocuit cu schimbul cu Secretariatul Comunității Energetice și alte autorități relevante, condiționat de necesitatea pentru aplicarea Codului și de existența unui cadru de cooperare aplicabil.

	Articolul 48
(1) Până la aprobarea termenilor și condițiilor sau a metodologiilor menționate la articolul 6 alineatul (2) sau a planurilor menționate la articolul 6 alineatul (3), ENTSO pentru energie electrică, în cooperare cu entitatea OSD UE, elaborează orientări fără caracter obligatoriu cu privire la următoarele aspecte: (a) un indice provizoriu de impact în materie de securitate cibernetică în domeniul energiei electrice („ECII”) în temeiul alineatului (2) din prezentul articol; (b) o listă provizorie a proceselor cu impact ridicat și a proceselor cu impact critic la nivelul Uniunii în temeiul alineatului (4) din prezentul articol și (c) o listă provizorie a standardelor și controalelor europene și internaționale impuse de legislația națională relevantă pentru aspectele de securitate cibernetică a fluxurilor transfrontaliere de energie electrică în temeiul alineatului (6) din prezentul articol.
(2) Până la 13 octombrie 2024, ENTSO pentru energie electrică, în cooperare cu entitatea OSD UE, elaborează o recomandare pentru un ECII provizoriu. ENTSO pentru energie electrică, în cooperare cu entitatea OSD UE, notifică ECII provizoriu recomandat autorităților competente.
(3) La patru luni de la primirea ECII provizoriu recomandat sau cel târziu până la 13 februarie 2025, autoritățile competente identifică candidații pentru entitățile cu impact ridicat și pentru entitățile cu impact critic din statul lor membru pe baza ECII recomandați și elaborează o listă provizorie a entităților cu impact ridicat și a entităților cu impact critic. Entitățile cu impact ridicat și entitățile cu impact critic identificate în lista provizorie își pot îndeplini în mod voluntar obligațiile prevăzute în prezentul regulament, pe baza principiului precauției. Până la 13 martie 2025, autoritățile competente notifică entităților identificate în lista provizorie faptul că au fost identificate ca entități cu impact ridicat sau ca entități cu impact critic.
(4) Până la 13 decembrie 2024, ENTSO pentru energie electrică, în cooperare cu entitatea OSD UE, elaborează o listă provizorie a proceselor cu impact ridicat și a proceselor cu impact critic la nivelul Uniunii. Entitățile notificate în temeiul alineatului (3) care decid în mod voluntar să își îndeplinească obligațiile prevăzute în prezentul regulament pe baza principiului precauției utilizează lista provizorie a proceselor cu impact ridicat și a proceselor cu impact critic pentru a determina perimetrele provizorii cu impact ridicat și cele cu impact critic și pentru a stabili activele care urmează să fie incluse în prima evaluare a riscurilor în materie de securitate cibernetică la nivel de entitate.
(5) Până la 13 septembrie 2024, fiecare autoritate competentă în conformitate cu articolul 4 alineatul (1) furnizează ENTSO pentru energie electrică și entității OSD UE o listă a legislației sale naționale relevante pentru aspectele de securitate cibernetică a fluxurilor transfrontaliere de energie electrică.
(6) Până la 13 iunie 2025, ENTSO pentru energie electrică, în cooperare cu entitatea OSD UE, pregătește o listă provizorie a standardelor și controalelor europene și internaționale impuse de legislația națională relevantă pentru aspectele de securitate cibernetică a fluxurilor transfrontaliere de energie electrică, ținând seama de informațiile furnizate de autoritățile competente.
(7) Lista provizorie a standardelor și controalelor europene și internaționale include: (a) standardele europene și internaționale și legislația națională care furnizează orientări privind metodologiile de gestionare a riscurilor în materie de securitate cibernetică la nivel de entitate și (b) controale de securitate cibernetică echivalente cu controalele care se preconizează că vor face parte din controalele minime și din controalele avansate de securitate cibernetică.
(8) ENTSO pentru energie electrică și entitatea OSD UE țin seama de opiniile exprimate de ENISA și ACER atunci când finalizează lista provizorie a standardelor. ENTSO pentru energie electrică și entitatea OSD UE publică lista tranzitorie a standardelor și controalelor europene și internaționale pe site-urile lor web.
(9) ENTSO pentru energie electrică și entitatea OSD UE consultă ENISA și ACER cu privire la propunerile de orientări fără caracter obligatoriu elaborate în temeiul alineatului (1).
(10) Până la elaborarea controalelor minime și a controalelor avansate de securitate cibernetică în temeiul articolului 29 și până la adoptarea acestora în temeiul articolului 8, toate entitățile enumerate la articolul 2 alineatul (1) depun eforturi pentru a aplica treptat orientările fără caracter obligatoriu elaborate în temeiul alineatului (1).
	-
	Prevedere UE netranspusă
	Dispozițiile tranzitorii sunt calibrate pe calendarul Uniunii Europene 2024-2025, expirat la data proiectului. Nu se instituie termene tranzitorii echivalente, întrucât proiectul stabilește un calendar național propriu, calculat de la intrarea în vigoare a Hotărârii.

	Articolul 49
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre.
	-
	Prevedere UE neaplicabilă
	Dispoziția reglementează intrarea în vigoare a actului UE; intrarea în vigoare a Hotărârii este stabilită prin pct. 2 din partea dispozitivă a acesteia.

	-
	pct. 101
101. Atunci și în măsura în care ECEAC este accesibil Republicii Moldova, ASC, ANRE și entitățile prevăzute la pct. 2 pot transmite, în mod voluntar, prin intermediul acestuia, informații relevante pentru identificarea condițiilor de risc cibernetic aferente fluxurilor transfrontaliere de energie electrică, cu respectarea pct. 114-127.
	Prevedere de drept național
	Posibilitatea destinatarilor naționali de a transmite voluntar informații prin ECEAC, atunci când acesta este accesibil Republicii Moldova. Prevederea înlocuiește descrierea funcțiilor ECEAC (atribuții ENISA, calificate drept prevedere UE neaplicabilă la art. 42 alin. (2)) și nu excedă obiectul actului UE.

	-
	pct. 39
39. Prin prezentul Cod, ANRE deleagă Agenției pentru Securitate Cibernetică exercitarea atribuției de evaluare a riscurilor de securitate cibernetică la nivel național, prevăzută la pct. 43, în condițiile pct. 10, și monitorizează modul de exercitare a acesteia.
	Prevedere de drept național
	Delegarea către ASC a evaluării riscurilor la nivel național, cu monitorizare de către ANRE. Prevederea nu excedă obiectul de reglementare al actului UE, ci stabilește repartizarea competențelor între autoritățile naționale.

	-
	pct. 42
42. Independent de existența unui plan regional de atenuare a riscurilor potrivit pct. 41, ANRE stabilește controalele minime și avansate de securitate cibernetică aplicabile la nivel național, potrivit pct. 57, pe baza raportului de evaluare a riscurilor de securitate cibernetică la nivel național prevăzut la pct. 43.1.
	Prevedere de drept național
	Stabilirea controalelor naționale independent de existența unui plan regional, pentru a asigura efectul util al obligațiilor în lipsa proceselor organizate de ENTSO-E. Prevederea nu excedă obiectul de reglementare al actului UE.

	-
	pct. 13
13. ANRE și ASC asigură coordonarea și cooperarea corespunzătoare între ele, precum și cu Comisia pentru Situații Excepționale, cu Ministerul Energiei și cu OST, în scopul îndeplinirii obligațiilor relevante prevăzute de prezentul Cod. ANRE și ASC stabilesc, în termen de 6 luni de la intrarea în vigoare a prezentei Hotărâri, printr-un protocol de cooperare, modalitatea de schimb de informații privind atacurile cibernetice, incidentele și amenințările cibernetice raportate potrivit pct. 85-91, procedura de coordonare a activităților de supraveghere, controalelor și inspecțiilor, precum și punctele de contact operaționale ale fiecărei autorități.

